দুর্ভিক্ষ ও জয়নুল - কালি ও কলম\nশিল্পাচার্য জয়নুল আবেদিনের জন্মশতবর্ষ উপলক্ষে তাঁকে শ্রদ্ধা জানাই। আচার্যের বহুমুখীন সৃজন ও কর্মধারা এদেশের শিল্প-আন্দোলনকে কতভাবে যে সঞ্জীবিত করেছে এ বলে বোধকরি শেষ করা যাবে না। তাঁকে নিয়ে তর্ক, আলোচনা ও শ্রদ্ধাজ্ঞাপনের সময় আমরা তাঁর সৃজনে দুর্ভিক্ষের চিত্রমালার অবিনাশী রেখা নিয়েই সাধারণত আলোচনা করি। কিন্তু তিনি তাঁর সৃষ্টিবৈচিত্র্যের বৈভব দ্বারা প্রতিনিয়ত আমাদের প্রাণিত করছেন এবং এই শিল্পী দেশের শিল্প-আন্দোলনকে যে উচ্চ পর্যায়ে নিয়ে গেছেন এবং বাংলাদেশের লোকসংস্কৃতিকে যে সম্মানের আসনে প্রতিষ্ঠিত করেছেন, আচার্যের শতবার্ষিকীর আলোছায়ায় সে-প্রসঙ্গই আলোচিত হোক এবং ভবিষ্যতে কোনো গবেষক তাঁকে নিয়ে পূর্ণাঙ্গ একটি জীবনী রচনা করুক – এ-প্রত্যাশা করি। আশা করা যায়, গ্রন্থটি হয়ে উঠবে তাঁর সময়কাল, চেতনা এবং শিল্পকর্মধারার শ্রেষ্ঠ একটি গ্রন্থ। যদিও সম্প্রতি ইতালি ও বাংলাদেশের যৌথ প্রয়াসে প্রকাশিত একটি ইংরেজি গ্রন্থ যথেষ্ট আদৃত হচ্ছে বিশ্ববাজারে, তবু শতবার্ষিকী উপলক্ষে আরো প্রাণদায়ী গবেষণা ও জিজ্ঞাসা-উন্মুখ গ্রন্থ প্রকাশিত হোক – এ তো প্রত্যাশা করাই যায়।\nবাংলাদেশের শিল্প-আন্দোলনে জয়নুল আবেদিনের স্থান পথিকৃতের। তাঁর সৃজনশক্তি ছিল অসাধারণ। শৈল্পিক দক্ষতা ও প্রতিভার গুণে তিনি চল্লিশের দশকেই ভারতবর্ষের কলারসিকদের দৃষ্টি আকর্ষণে সমর্থ হন। রেখার দীপ্তি এবং মোটা ব্রাশের টান তাঁর সৃজনকে স্বাতন্ত্র্যমন্ডিত করে তুলেছিল।\nশিল্পাচার্য জয়নুল আবেদিনের নিরলস প্রচেষ্টায় বাংলাদেশে আধুনিক শিল্পশিক্ষার সূত্রপাত হয়েছিল। তিনি ১৯৪৮ সালে আর্ট স্কুল প্রতিষ্ঠা করেছিলেন। এ বিদ্যালয় প্রতিষ্ঠার আন্দোলনেও তিনি সক্রিয় ভূমিকা রাখেন। বিদ্যালয়টি প্রতিষ্ঠার পর থেকে এই সময়সীমা পর্যন্ত এদেশের চিত্রবিদ্যা চর্চা শুধু সঞ্জীবিত হয়নি, আধুনিক ও সমকালীন চিত্রকলা-আন্দোলনেও প্রাণসঞ্চার করে আসছে। আজ বাংলাদেশের চিত্রকলা আন্তর্জাতিক অঙ্গনে স্বমহিমায় উজ্জ্বল।\nজয়নুল আবেদিন চল্লিশের দশকেই কলকাতা আর্ট স্কুলের যখন ছাত্র তখনই চমৎকার নিসর্গচিত্র অঙ্কনে পারদর্শিতা অর্জন করেন। এই দক্ষতা ও স্বতন্ত্র চিত্রভাষা সৃষ্টির জন্যই তিনি হয়ে উঠেছিলেন বৈশিষ্ট্যের অধিকারী। তিনি যখন কলকাতা আর্ট স্কুলের নবীন শিক্ষক তখন তাঁর বড় কীর্তি দুর্ভিক্ষের চিত্রমালার সৃষ্টি।\nমনুষ্যত্বের এমন লাঞ্ছনা ও অপমান জয়নুলের হৃদয়কে প্রবলভাবে আলোড়িত করে। তিনি অতিসাধারণ কাগজে মনুষ্যত্বের এ-যন্ত্রণাকে শিল্পকুশলতার সঙ্গে তুলে ধরেন। এই স্কেচগুলো বিভিন্ন সংবাদপত্রে, বিশেষত পিপলস ওয়ার ও জনযুদ্ধ পত্রিকায় প্রকাশিত হলে বাঙালির বিবেক নাড়া খায়। চট্টগ্রাম থেকে শিল্পী সোমনাথ হোর ও বাংলার বিভিন্ন অঞ্চল, বিশেষত মেদিনীপুর ঘুরে দুর্ভিক্ষপীড়িত অনাহারী ও মৃত্যুপথযাত্রী মানুষের ছবি এঁকে পাঠান শিল্পী চিত্তপ্রসাদ। এই তিনজন দুর্ভিক্ষের চিত্র অঙ্কনে পারদর্শিতার পরিচয় দেন। এই চিত্রগুচ্ছ সেই সময়ের মানবিক বিপর্যয়েরও এক দলিল হয়ে আছে। জয়নুল আবেদিনের ব্রাশের টান যে এত শক্তিশালী হতে পারে, এত মর্মভেদী হতে পারে, এত বছর পরও এই ছবিগুলো সে-কথাই বলে। তেতাল্লিশের দুর্ভিক্ষ নিয়ে আরো কয়েকজন ছবি আঁকেন। কিন্তু সর্বাধিক আলোচিত হন জয়নুল। মোটা ব্রাশের টানের এই চিত্রগুচ্ছ খুবই মর্মভেদী।\nজয়নুল একটি একক প্রদর্শনী করেন এসব ছবি নিয়ে। শিল্পানুরাগী ও শিক্ষিত মধ্যবিত্ত প্রবলভাবে আন্দোলিত হয়েছিল এই ড্রইং দেখে। এতদিন বিচ্ছিন্ন ও বিক্ষিপ্তভাবে সংবাদপত্রে এ-ড্রইংগুলো প্রকাশিত হচ্ছিল। একসঙ্গে মোটা ব্রাশের টানে মানবজীবনের ট্র্যাজেডি পর্যবেক্ষণ যে-কোনো হৃদয়বান মানুষকে দুর্গতদের জন্য সহানুভূতিসম্পন্ন করে তুলেছিল। বেসরকারি উদ্যোগে গড়ে উঠেছিল লঙ্গরখানা। পরিপার্শ্বের এই রূপায়ণ এতই বাস্তব ও নিখুঁত যে, জয়নুলের এই ড্রইংগুলো উত্তরকালের জন্যও হয়ে উঠেছিল মানুষের মর্মবেদনার উপলব্ধিজাত অনন্য সৃষ্টি। এই ড্রইংগুচ্ছ পরবর্তীকালের চিত্রীদের মানসভুবনে ছাপ ফেলেছে। যদিও তেতাল্লিশের দুর্ভিক্ষজনিত কারণে শীর্ণকায় মানুষের ক্ষুৎপিপাসার জন্য আর্তনাদ, ডাস্টবিনে কুকুরের যৎসামান্য উচ্ছিষ্ট খাদ্যের জন্য লড়াই প্রত্যক্ষণ এক অভিজ্ঞতা হয়ে উঠেছিল। প্রতিদিনই একই দৃশ্য দেখছিলেন কলকাতাসহ বাংলার বৃহৎ শহরের নাগরিকরা।\n১৯৪৩ সালের দুর্ভিক্ষ নিয়ে সাম্প্রতিক নানা গবেষণা থেকে জানা যায়, মানুষের সৃষ্ট এই দুর্ভিক্ষ রোধ করা সম্ভব ছিল। সরকারের ঔদাসীন্য, খাদ্যশস্য সরবরাহে ব্যর্থতা, যুদ্ধ, মুনাফালোভীদের খাদ্য মজুদ ও গণতন্ত্রহীনতা ছিল এই দুর্ভিক্ষের অন্যতম কারণ। বাংলাদেশের মেদিনীপুর, বিক্রমপুরসহ বিস্তীর্ণ অঞ্চলের গ্রামের কৃষিজীবী মানুষই সর্বাধিক ক্ষতিগ্রস্ত হয়েছিল। যৎসামান্য খাদ্যের আশায় ও বেঁচে থাকার আর্তি নিয়ে দলে দলে লোক পরিবার-পরিজন নিয়ে চলে এসেছিল বড় বড় শহরে। কঙ্কালসার এই মানুষগুলো খেতে না পেয়ে মরে থাকত ডাস্টবিনের পাশে, ফুটপাতে ও রকে। জয়নুল আবেদিন তখন নবীন যুবা, দারিদ্রে্যর এই লাঞ্ছনা তাঁকে প্রবলভাবে বিচলিত করেছিল। তিনি ছবি আঁকলেন এবং এই ড্রইংগুলো প্রকাশিত হলো সংবাদপত্রে। একই সময়ে স্টেটসম্যান এবং বামপন্থী পত্রিকায় সুশীল জানার আলোকচিত্র প্রকাশিত হয়েছিল। জয়নুল, চিত্তপ্রসাদ, সোমনাথ হোরের ড্রইং নাড়া দিলো মধ্যবিত্তের বিবেককে। এই আলোড়ন থেকেই লঙ্গরখানা খোলা হয়েছিল। এই লঙ্গরখানা খোলার ফলে লাখ লাখ মানুষ বেঁচে গিয়েছিল।\nজয়নুল ১৯৪৩ সালের এই দুর্ভিক্ষ-চিত্রমালা অঙ্কনের মধ্য দিয়ে ভারতবর্ষে খ্যাতিমান শিল্পী হিসেবে প্রতিষ্ঠিত হন। ভয়াবহ দুর্ভিক্ষ তাঁর শিল্পীসত্তাকে প্রবলভাবে নাড়া দেয়। তিনি দুর্ভিক্ষপীড়িত মানুষের বেঁচে থাকার আর্তিকে মোটা তুলিতে যেভাবে রূপায়িত করেছিলেন তার কোনো তুলনা নেই। এই চিত্রমালা একদিকে মানবিক বিপর্যয়ের আশ্চর্য দলিল হয়ে আছে, অন্যদিকে এই চিত্রমালা অঙ্কনের মধ্য দিয়ে তিনি হয়ে উঠেছেন একজন আন্তর্জাতিক খ্যাতনামা শিল্পী।\nপরবর্তীকালে উনিশশো ষাটের ও সত্তরের দশকে বাংলাদেশের যে-কোনো জাতীয় দুর্যোগ, সংগ্রাম ও স্বাধিকার আন্দোলনে তিনি সক্রিয় ভূমিকা রাখেন। একই সঙ্গে তাঁর সৃজনও এই সময়ে নানা মাত্রিক ও অঙ্গীকারের চেতনালগ্ন হয়ে ওঠে।\nবিশেষত সত্তরের প্রলয়ঙ্করী ঘূর্ণিঝড়ে বিধ্বস্ত মানুষের জন্য তিনি প্রবলভাবে আন্দোলিত হয়েছিলেন। তাঁর স্ত্রী জাহানারা আবেদিন এক সাক্ষাৎকারে আমাদের জানান, দীর্ঘ ‘মনপুরা’ ছবিটি অঙ্কনের আগে কীভাবে তিনি যন্ত্রণাকাতর ছিলেন। এই যন্ত্রণাকাতরতা থেকে তাঁর অঙ্গীকার ও শিল্পীসত্তা আমাদের কাছে নবীন আলোক নিয়ে প্রতিভাত হয়ে ওঠে। ‘মনপুরা’র প্রত্যক্ষ অভিজ্ঞতা তাঁর শিল্পীসত্তাকে প্রবলভাবে স্পর্শ করেছিল।\n১৯৪৭ সালে ভারত ভাগ হয়েছিল ধর্মীয় আদর্শকে সমুন্নত করে। নবগঠিত পাকিস্তান রাষ্ট্রে চারুকলা-চর্চার অনুকূল পরিবেশ ছিল না। প্রথাশাসিত সমাজে ছবি আঁকাকে নিরুৎসাহিত করা হতো। এসব দিক থেকে দেখলে খুব সহজেই বোঝা যায়, ১৯৪৮ সালে মাত্র দুটি কক্ষ নিয়ে পুরনো ঢাকায় যখন চারুকলার স্কুলটি যাত্রা শুরু করেছিল, তখন এ ছিল সত্যিকার অর্থে এক দুরূহ কাজ। অন্যদিকে ধর্মীয় অনুশাসনের দেশে এ-শিক্ষালয়ের ভবিষ্যৎ সম্ভাবনা নিয়েও তখন অনেকেই সন্দিহান ছিলেন। কেউ ভাবেননি মাত্র কয়েক দশকের মধ্যে এই শিক্ষাপ্রতিষ্ঠানটি মহীরুহ হয়ে উঠবে, অগণিত শিক্ষার্থীকে আধুনিক শিল্পশিক্ষায় দীক্ষিত করবে। প্রতিষ্ঠাকালে এই স্কুলের ছাত্রসংখ্যা ছিল মাত্র আঠারোজন। প্রথম ব্যাচের ছাত্র আমিনুল ইসলামের স্মৃতিচারণা থেকে জানা যায়, আঠারোজন ভর্তি হলেও কিছুদিনের মধ্যেই কয়েকজন ছাত্র স্কুল ছেড়ে অন্যত্র চলে যান। জয়নুল আবেদিনের নিরলস পরিশ্রমে গড়ে ওঠা শিল্পশিক্ষার এই উন্নত প্রতিষ্ঠানটি তাঁকে বিশিষ্ট করে রেখেছে। একই সঙ্গে এদেশে বর্তমানে আধুনিক শিল্পচর্চার যে-পরিবেশ গড়ে উঠেছে এ তারই অবদান। সেজন্য তাঁকে শিল্পাচার্যের সম্মান দেওয়া হয়েছে। সৃজনী উৎকর্ষ, নবউদ্ভাবনী কৌশল ও শিল্পে আধুনিকতার পথ প্রশস্ত করার জন্য তিনি ছিলেন অগ্রণী এক শিল্পী।\nএখানে প্রসঙ্গত একটি বিষয়ে আলোকপাত করতে চাই। জয়নুল আবেদিন নবঅর্জিত রাষ্ট্রে এসে এখানকার নবীন বুদ্ধিজীবীদের সঙ্গে গভীর সখ্য গড়ে তোলেন। এঁদের একাংশের সঙ্গে তাঁর পরিচয় হয়েছিল কলকাতায়। মননে উজ্জ্বল এসব বুদ্ধিজীবী জয়নুল আবেদিনের প্রতি শ্রদ্ধাশীল ছিলেন। জয়নুল আবেদিন একটি শিল্প-শিক্ষালয় গড়ে তোলার জন্য প্রাণান্ত পরিশ্রম করছেন। তাঁর এ-প্রচেষ্টায় প্রগতিশীল এসব বুদ্ধিজীবীর শুধু সমর্থন ছিল না, তাঁরা এ-আন্দোলনে একাত্মতা ঘোষণা করেছিলেন। এঁদের কয়েকজনের উৎসাহে ঢাকা বিশ্ববিদ্যালয়ের ফজলুল হক হলের ডাইনিং রুমে একদিনের একটি প্রদর্শনীও হয়েছিল। এই প্রদর্শনীর উদ্দেশ্য ছিল জয়নুল আবেদিনের দুর্ভিক্ষের চিত্রমালার সঙ্গে এখানকার বুদ্ধিজীবীদের সম্যক পরিচয়করণ।\nজয়নুল আবেদিন বাংলাদেশের ময়মনসিংহের কিশোরগঞ্জ মহকুমায় ১৯১৪ সালে জন্মগ্রহণ করেন। প্রাথমিক স্কুলজীবনের শেষ পর্বে ১৯৩৩ সালে এক অনমনীয় জেদ নিয়ে কলকাতা আর্ট স্কুলে ভর্তি হন। তৎকালে চারুকলা নিয়ে পঠন-পাঠনের বিষয়ে কোনো মুসলিম পরিবার থেকেই তেমন উৎসাহ দেওয়া হতো না। ধর্মভীরু মুসলিম পরিবারে ছবি রাখা, ছবি আঁকায় ছিল দুস্তর বাধা। প্রায় অসম্ভবের সাধনা। চারুকলায় অধ্যয়ন করলে আর্থিক দিক থেকে খুব যে লাভবান হবে – এ খুবই দুরাশা ছিল। সেজন্য আর্ট স্কুলে শিক্ষার জন্য জয়নুল আবেদিনকে বিরতিহীন সংগ্রাম করতে হয়েছে। পিতা ছিলেন অল্প বেতনের পুলিশ কর্মচারী। কলকাতায় পড়াশোনার জন্য যে অর্থসংকুলান করা প্রয়োজন তা তাঁর ছিল না। তাঁর স্ত্রীর একটি মনোগ্রাহী সাক্ষাৎকার থেকে জানা যায়, সেজন্য ছাত্রাবস্থায় জীবনধারণ ও শিল্পশিক্ষা অব্যাহত রাখতে তাঁকে বিরতিহীন সংগ্রাম করতে হয়েছে। থাকতেন কলকাতার বালিগঞ্জের সন্নিকটে বন্ডেল রোডে একটি অপরিসর ঘরে। অন্যদিকে অবসর সময়ে নানা জায়গায় বাণিজ্যিক কাজ করে দৈনন্দিন খরচ নির্বাহ করতে হতো তাঁকে। পরে যখন বাণিজ্যিক কাজ করে একটু সচ্ছলতা এসেছিল, তখন তিনি সার্কাস রো-তে একটি বাড়িতে গিয়ে ওঠেন।\nজয়নুল আবেদিন এক বিরল গুণের অধিকারী ছিলেন। সহজ ও স্বচ্ছন্দ ব্যবহার দ্বারা তিনি সহপাঠী ও শিক্ষকদের মধ্যে ভিন্ন এক আসন লাভ করেছিলেন। তিনি যখন খ্যাতিমান শিল্পী ও শিক্ষক হিসেবে কলকাতা আর্ট স্কুলে শিক্ষকতা করছেন, তখনো তাঁর ভেতর কোনো ধরনের অহংবোধ জন্মায়নি। সেজন্য তিনি সকলের শ্রদ্ধার পাত্র হয়ে উঠেছিলেন। আর্ট স্কুলে অধ্যয়নকালে তাঁর শিল্পমনীষা, সৃজনশক্তি ও উৎকর্ষ দ্বারা শিল্পানুরাগীদের মনোযোগ আকর্ষণ করেন। ১৯৩৩ সালে জয়নুল আর্ট স্কুলে ভর্তি হন, সে-বছরই অ্যাকাডেমি অব ফাইন আর্টস প্রতিষ্ঠিত হয়।\n১৯৩৮ সালে অ্যাকাডেমির বার্ষিক প্রদর্শনীটি এই স্থানেই হয়েছিল। এ-প্রদর্শনীতে পুরস্কার অর্জন তাঁর শিল্পসাধনাকে অর্গলমুক্ত করে। শিল্পবোদ্ধা, শিল্প-শিক্ষক ও বুদ্ধিজীবী মহলের তিনি শুধু দৃষ্টিই আকর্ষণ করেননি, পরবর্তীকালে এই প্রদর্শনী তাঁর শিল্পীজীবনকে আলোকাভিসারী করেছে। ‘অন অ্যান্ড ওভার দ্য ব্রহ্মপুত্র’ শীর্ষক ছয়টি জলরং চিত্রের সিরিজ ছিল এ-প্রদর্শনীতে। এসব ছবির বিষয় ছিল এরকম : জেলেদের মাছ ধরা, জাল শুকানো, শম্ভুগঞ্জ ব্রিজ, হাসপাতাল ও খেয়া পারাপার, শম্ভুগঞ্জে পাট ব্যবসায়ী গ্যাসপার সাহেবের কুঠি, নদীর অপর পারের কাশবন, পানিতে প্রতিফলিত নদীতীরবর্তী গাছের ছবি প্রভৃতি। ছুটিতে ময়মনসিংহে গিয়ে ১৯৩৮ সালে তিনি নদীতীরে বসে এ-ছবিগুলো এঁকেছিলেন।\nজয়নুল যখন শিল্পী হিসেবে কলকাতার শিল্পীসমাজে প্রতিষ্ঠা অর্জন করেন, তখন দুটি শিল্পধারা বিরাজ করছিল। একটি ছিল অ্যাকাডেমিক ধারা, অন্যটি বঙ্গীয় চিত্রধারা। এই দুটি ধারার অন্তর্মুখী চাপ থেকে বেরিয়ে এসে তিনি নিজেই একটি শৈলীর জন্ম দেন। গ্রামবাংলার ও বিহারের সাঁওতাল পরগনার প্রত্যক্ষ অভিজ্ঞতায় কিছুটা হলেও রোমান্টিক ভাবাবেগমুক্ত এক স্বভাবনিষ্ঠতা খুব সহজেই শনাক্ত করা যায়। এই সময়ের সৃষ্টিতে প্রত্যক্ষ জগতের অনুভব সূক্ষ্ম রেখায় প্রাধান্য বিস্তার করে। পূর্ববঙ্গের দিগন্তবিস্তৃত নিসর্গ এবং নদী বারংবার উঠে আসে তাঁর সৃষ্টিতে।\nরেখার দীপ্তি ও জলরঙে জয়নুলের বিশিষ্টতা ছাত্রাবস্থায় তাঁকে খ্যাতির শিখরে নিয়ে যায়। এই শৈলীকে তিনি নানা দৃষ্টিকোণ থেকে উত্তরোত্তর সমৃদ্ধ করেছেন। আর্ট স্কুলের ফাইনাল পরীক্ষায় তিনি প্রথম শ্রেণিতে প্রথম হন এবং মেধাবী ছাত্র হিসেবে পরিচিতিলাভ করেন।\nজয়নুল আবেদিন তাঁর নানা ধরনের সৃজন দ্বারা এই সময়ে এক মেধাবী ছাত্র হিসেবে শিক্ষকমন্ডলীতে বিবেচিত হয়েছেন। তাঁর মানস গঠনের ও শিল্পী হিসেবে এক প্রস্ত্ততিকাল ছিল এই সময়। তিনিও এ-আন্দোলনে সঞ্জীবিত হচ্ছিলেন। যে-বন্ধুবৃত্ত গড়ে উঠেছিল, তাঁদের মধ্যে অনেকেই ছিলেন বামপন্থী। বামপন্থী বন্ধুদের সঙ্গে সখ্য গড়ে উঠলে এবং তাঁদের কর্মধারায় আস্থা থাকা সত্ত্বেও মানবতাবাদী মানুষ হিসেবেই সমাজের দুর্দশা প্রত্যক্ষ করেছেন।\nসেজন্যই বোধকরি তাঁর দুর্ভিক্ষের চিত্রমালার অধিকাংশ ড্রইং প্রকাশিত হয়েছিল বামপন্থীদের সংবাদপত্রে এবং কমিউনিস্ট পার্টির প্রযত্নে ও সহযোগিতায় তাঁর প্রদর্শনী হয়েছিল কলেজ স্কোয়ারে। ধীমান ভাবুক গোপাল হালদার এবং কবি গোলাম কুদ্দুস দুর্ভিক্ষের মানবিক বিপর্যয় ও আবেদিনের ছবির শক্তিময়তা সম্পর্কে যে-আলোকপাত করেছিলেন তা সারস্বত সমাজে আলোচ্য বিষয় হয়ে উঠেছিল।\nজয়নুল আবেদিন কলকাতা আর্ট স্কুলে অধ্যয়নকালে তাঁর প্রত্যক্ষণে জন্মভূমির নদী ও নিসর্গ যেভাবে ধরা পড়েছিল, তা অঙ্কন করেছিলেন। তাঁর কৈশোর অতিবাহিত হয়েছিল পূর্ব বাংলার প্রকৃতির মধ্যে। গ্রামবাংলার প্রত্যক্ষ জগৎ তাঁর সৃজনে খুবই প্রভাব ফেলেছিল। এছাড়া গ্রীষ্মের ছুটিতে তিনি চলে যেতেন সাঁওতাল পরগনায়। বিহারের পার্বত্য অঞ্চলে সাঁওতালদের বসবাস ছিল। সাঁওতালদের সারল্যে ভরা জীবনাচরণ তাঁকে নানাভাবে আলোড়িত করেছিল। তাঁর ১৯৪৪ সালে করা তেলরঙের কাজ ‘দুমকা’ ও ‘সাঁওতাল রমণী’ অসাধারণ কাজ বলে বিবেচিত হয়েছিল। এই সাঁওতাল পরগনার নানা অনুষঙ্গ নিয়ে তিনি স্কেচ করেন। শিল্পচর্চার জন্য সাধনার সঙ্গে শিল্পকুশলতা তাঁর শিল্পীসত্তাকে উচ্চ পর্যায়ে উন্নীত করছিল। পরবর্তীকালে জল ও তেলরঙে এই স্কেচগুচ্ছকে রূপায়িত করেন। রোমান্টিক কল্পনার সৌন্দর্যধ্যানে ও শিল্পিত প্রকরণে এই কাজগুলো তাঁর যুবা বয়সের মনোগ্রাহী সৃজন ও শক্তিমত্তার প্রকাশ বলে বিবেচিত হয়েছে। অধ্যক্ষ মুকুল চন্দ্র দে এবং তাঁর অপর শিক্ষক রমেন্দ্রনাথ চক্রবর্তী জয়নুলকে নিসর্গ এবং তাঁর অভিজ্ঞতালব্ধ বিষয়াবলি অঙ্কনে উৎসাহী করেন। এই সময়ের কাজের মধ্যে তিনি বিশিষ্টতাও অর্জন করেন এবং স্বকীয় এক ভাষা নির্মাণে সমর্থ হন।\nজয়নুল আবেদিনের শিল্পিত মানস গঠন ও মানবিক বোধ কীভাবে তাঁকে একজন অঙ্গীকারে দৃঢ়চেতা শিল্পী করে তুলেছিল তা অনুধাবন খুবই জরুরি। আগে ভারতবর্ষের সাংস্কৃতিক পরিমন্ডলে যে-বিলোড়ন সৃষ্টিকারী প্রবাহ চলছিল, তা তাঁকে নানাভাবে আলোড়িত করেছে।\nআমরা এ-কথা জানি যে, তিরিশ ও চল্লিশের দশক প্রবলভাবে পরিবর্তন ও বিপর্যয়ের কাল। তিরিশের দশকের শেষদিকে দ্বিতীয় মহাযুদ্ধ শুরু হয়ে গিয়েছে। এ যুদ্ধ আমাদের দেশেও এক অভিঘাত সৃষ্টি করেছিল। বিশ্বজোড়া মন্দার সঙ্গে ধ্বংস ও বিপর্যয় এদেশের জনজীবনে আছড়ে পড়ে, মানবিক সম্পর্কে চিড় ধরায়। মধ্যবিত্ত ও মানবিক মূল্যবোধও ধসে পড়তে থাকে। নিম্নবর্গীয়দের মধ্যে অভাবের তাড়না থেকে খাদ্যাভাব দেখা দেয়। গ্রামের চিরায়ত রূপ ধসে পড়ে। গ্রাম থেকে হাজার হাজার মানুষ শহরে চলে আসে খাদ্য ও চাকরির আশায়। পরিবারের রূপ বদলাতে থাকে। গ্রাম থেকে খাদ্যের জন্য চলে আসা বহু নারী শুধু বেঁচে থাকার জন্য দেহব্যবসায় নিজেকে নিয়োজিত করে। চল্লিশের দশকের খ্যাতনামা কয়েকজন কথাসাহিত্যিকের গল্প ও উপন্যাসে আমরা এ-অবক্ষয়ের রূপায়ণ প্রত্যক্ষ করেছি। অন্যদিকে স্বদেশি আন্দোলনের তীব্রতা দেশে দেশে জাতীয় মুক্তি আন্দোলনের প্রসার ঘটায়। আশারও সঞ্চার হয়। ফ্যাসিবাদী আগ্রাসী আক্রমণ, বিপক্ষে সাম্যবাদী যুদ্ধবিরোধী মানবতাবাদী আন্দোলন এবং অভিযান – এসবও এদেশের সমাজ ও সৃজনধারাকে আলোকিত করেছে।\n‘ক্যালকাটা গ্রুপে’র সদস্যদের মধ্যে কয়েকজনের দুর্ভিক্ষ বিষয়কে কেন্দ্র করে যেসব ছবি আঁকতেন, কমিউনিস্ট পার্টির পত্রিকা জনযুদ্ধ ও পিপলস ওয়ারে তা নিয়মিত প্রকাশিত হতো। ক্যালকাটা গ্রুপের পাশাপাশি জয়নুল আবেদিন, চিত্তপ্রসাদ, সোমনাথ হোর প্রমুখ শিল্পী তাঁদের স্কেচ ও ছবির মাধ্যমে সেদিন প্রকাশ করেছিলেন দুর্ভিক্ষ ও যুদ্ধের ভয়াবহ দিক। তাঁদের ক্ষুধার্ত ও পীড়িত মানুষই হয়ে দাঁড়িয়েছিল ছবির প্রধান বিষয়বস্ত্ত।\nতেতাল্লিশে যখন দুর্ভিক্ষ হলো, বাংলাদেশে তখন জয়নুল আবেদিন বাংলার সন্তান হয়ে এর দায় ধমনিতে ধারণ করে দুর্ভিক্ষপীড়িত মানুষের পাশে এসে দাঁড়ালেন। তাঁর বয়স তখন মাত্র ঊনত্রিশ। বিবেকের তাড়না একজন সৃজনশীল মানুষের সৃষ্টিশীলতাকে পরিবর্তন-প্রয়াসী করে তুলতে পারে – জয়নুল যেন তার জ্বলন্ত নিদর্শন। এতদিন তাঁর প্রিয় বিষয় ছিল নিসর্গ ও রোমান্টিক কল্পনা। তা রাতারাতি পালটে গেল। তাঁর হৃদয়-যন্ত্রণায় তিনি যেন প্রতিবাদী-বিদ্রোহী হয়ে উঠেছিলেন। এক আত্মসচেতন বোধ তাঁকে নিরন্ন-নিপীড়িত মানুষের জন্য সহমর্মী করে তুলেছিল। এ-চেতনাকে মোটা ব্রাশে যেভাবে চিত্রায়িত করেছিলেন তিনি, সমকালীন বেশ কয়েকজনের সৃষ্টিতেও তা রূপায়িত হয়েছিল। শিল্পমূল্যে বা জীবনের প্রতিচ্ছবি প্রতিফলনে এসব ছবি মূল্যবান দলিল হয়ে আছে। কিন্তু জয়নুল আবেদিনের স্বতঃস্ফূর্ত মোটা ব্রাশের টান যে জীবন-যন্ত্রণাকে সাধারণ কাগজে তুলে ধরেছিল তা হয়ে উঠেছিল নানা দিক থেকে তাৎপর্যময়। তাঁর সৃজনক্ষমতা এই সময় থেকে আরো বলীয়ান হয়েছে এবং বিপুল সম্ভাবনার দ্বার খুলে দিয়েছে। তিনি হয়ে উঠলেন রূঢ়, নির্মম বাস্তবতার প্রধান রূপকার। মোটা ব্রাশের জয়নুলীয় শৈলী হয়ে ওঠে সত্যিকারভাবেই একদিকে অর্থময়, অন্যদিকে বৈশিষ্ট্যে উজ্জ্বল। অনেকেই এ-সময়ে দুর্ভিক্ষকে বিষয় করে এঁকেছেন এবং কাল, সময় ও শিল্পচেতনার দিক থেকে এসব চিত্রেরও মূল্যবান গুরুত্ব আছে। কিন্তু জয়নুল আবেদিনের দুর্ভিক্ষের চিত্রমালা সবদিক থেকে হয়ে উঠেছিল অনন্য। সে-সময়ের শিল্পী চিত্তপ্রসাদ ভট্টাচার্য, সোমনাথ হোর, অবনী সেন, দেবব্রত মুখোপাধ্যায় প্রমুখ এ-দায় এড়াতে পারেননি। তাঁরাও দুর্ভিক্ষের ছবি এঁকেছিলেন।\nদুর্ভিক্ষবিষয়ক চিত্রমালা নিয়ে রচিত গ্রন্থ কালচেতনার শিল্পী বইয়ের ভূমিকায় কলা-সমালোচক অশোক ভট্টাচার্য লিখেছেন, ‘বাংলার সাহিত্য শিল্পের যে ধারা বয়ে আসছিল, তার মধ্যেও দেখা দিলো নতুন প্রবণতা। লেখক-শিল্পীদের এক বড় অংশ যুদ্ধ আর দুর্ভিক্ষের অভিজ্ঞতায় কলাকৈবল্যের পথ ছেড়ে বাস্তবধর্মিতার পথে এগোলেন, এমনকি শ্রেণিবিভক্ত সমাজে বঞ্চিত শ্রমিক-কৃষকদের স্বার্থকে নিজের স্বার্থ হিসেবে ঘোষণা করে সমাজ পরিবর্তনের আন্দোলনের শরিক হলেন। বাংলার কবিতা-কথাসাহিত্যে, নাটকে-গানে যুগান্তর ঘটল। চিত্রকলাও পিছিয়ে থাকল না। দুর্ভিক্ষের মর্মান্তিক দিনগুলোতে মতাদর্শ-নির্বিশেষে অনেক অগ্রগণ্য শিল্পীই বুভুক্ষু মানুষের ছবি আঁকলেন; যেমন দেবীপ্রসাদ রায়চৌধুরী, অতুল বসু, গোবর্দ্ধন আশ, সুধীর খাস্তগীর, গোপাল ঘোষ, রথীন মৈত্র, সূর্য রায়, ইন্দ্র দুগার ও রামকিঙ্কর। এঁরা দুর্ভিক্ষের ছবি এঁকেছিলেন মূলত সময়ের মানবিক প্রেরণায়। তুলনায় আমাদের আজকের নির্বাচিত চারজন শিল্পীর সমগ্র জীবনধারা ও শিল্পসাধনাই গড়ে উঠেছে সেদিনের সেই মর্মন্তুদ অভিজ্ঞতার ভিত্তিতে। এঁরা সেদিন থেকে জীবনের শেষদিন পর্যন্ত দরিদ্র মানুষের সঙ্গেই একাত্ম থেকেছেন, তাঁদের দুঃখ-বেদনা, আশা-আনন্দ, বাঁচবার আন্দোলন – সবকিছুকেই করে নিয়েছেন শিল্পের প্রধান বিষয়। এঁরা, বলা বাহুল্য, এক স্বতন্ত্র ধারার শিল্পী, যে-ধারা পৃথিবীর দেশে দেশে কলাশিল্পের মূলধারার সঙ্গে কখনো মিলিত হয়ে, কখনো সমান্তরালে বয়ে চলেছে। বাংলায় সেই ধারার সূত্রপাত ঊনবিংশ শতকের শেষার্ধে – যখন সরকারি আর্ট স্কুলে বাস্তববাদী ছবি আঁকার শিক্ষা নিয়ে বাঙালি তরুণেরা বেরোতে শুরু করেছেন।’\nজয়নুল আবেদিনের সঙ্গে কলকাতার বাম ধারার চিত্রশিল্পীদের সখ্য গড়ে উঠলেও তিনি রোমান্টিক ধারায় ছবি এঁকে চলেছিলেন।\n১৯৪৩ সালের ভয়াবহ দুর্ভিক্ষ তাঁর শিল্পীসত্তাকে প্রবলভাবে নাড়া দেয়। বাংলার গ্রামের নিম্ন আয়ের ও নিম্নবিত্তের মানুষ যৎসামান্য খাদ্য সংগ্রহের আশায় কলকাতায় ছুটে আসতে থাকে। সরবরাহ ব্যবস্থায় অচলাবস্থা সৃষ্টি হওয়ায় এবং একশ্রেণির অসাধু ব্যবসায়ী খাদ্য মজুদ করায় খাদ্য সংকট চরম আকার ধারণ করে। সরকারের ভ্রান্ত খাদ্যনীতিকে এ-দুর্ভিক্ষের অন্যতম কারণ হিসেবে উল্লেখ করে পরবর্তীকালে অনেকে বলেছেন, জয়নুল কিছুদিনের জন্য ময়মনসিংহে চলে আসেন। দুর্ভিক্ষের এই রূপ দেখে তিনি বিচলিতবোধ করেন। দুর্ভিক্ষজনিত কারণে কলকাতার রূপ বদলে যেতে থাকে। শতসহস্র মানুষ ভিক্ষা করতে শুরু করেন। চাল ও সামান্য খাদ্যের জন্য আহাজারি করেন। এক মুঠি চাল দিতে না পারলে শুধু ভাতের ফ্যানের জন্যও কাকুতি-মিনতি করেন। খাদ্যের অভাবে শীর্ণ-দীর্ণ শত-সহস্র মানুষ কলকাতা শহরের পথে-ঘাটে এ-সময় মারা যান। শহরের নানা জায়গায় মৃত মানুষকে পড়ে থাকতে দেখা যায়। ডাস্টবিনের সামনে শীর্ণকায় এই মানুষেরা কুকুরের সঙ্গে, কখনো কাকের সঙ্গে উচ্ছিষ্ট খাবার খুঁজতে থাকে।\nএই দুর্ভিক্ষ কলকাতার বুদ্ধিজীবীদের হৃদয়কেও প্রবলভাবে আলোড়িত করেছিল। ১৯৪৩ সালের ১৭ সেপ্টেম্বর বাংলাদেশের ৩৫ জন বিশিষ্ট নাগরিক একটি বিবৃতি দিলেন সংবাদপত্রে এবং দেশের মানুষকে সহায়তা করার জন্য আকুল আবেদন জানান। এই বিবৃতিটির ঐতিহাসিক মূল্য আছে।\n১৯৯৩ সালের নভেম্বরে প্রতিক্ষণ সাময়িকপত্রে প্রকাশিত হয়েছিল ‘অখন্ড বাংলায় শিল্পীর তুলিতে স্মৃতিতে পঞ্চাশের মন্বন্তর’ শীর্ষক সমীর ঘোষের একটি লেখা। এই লেখাটিতে আচার্য জয়নুল আবেদিন প্রসঙ্গে যেমন উল্লেখ আছে, তেমনি সেই সময়ের প্রাসঙ্গিক চেতনা খুবই হৃদয়গ্রাহী ভঙ্গিতে তুলে ধরা হয়েছে।\nশতবার্ষিকীর আলোছায়ায় কিছু কথা\nজয়নুল আবেদিনের বিগত শতাব্দীর পঞ্চাশের দশকের সৃষ্টিতে লোকশিল্পের আত্তীকরণ ও আধুনিক বোধের যে-প্রকাশ আমরা পর্যবেক্ষণ করি তা শুধু মনোজ সুষমামন্ডিত নয়, এদেশের চিত্রকলায় নব্যধারাও বটে। পরবর্তীকালে এ-ধারারই বলিষ্ঠ রূপকার হয়ে ওঠেন কাইয়ুম চৌধুরী, রশিদ চৌধুরী, সমরজিৎ রায় চৌধুরী, রফিকুন নবীসহ অনেকে। ষাটের দশকের কয়েকজন শিল্পীর মধ্যেও এ-ধারার প্রকাশ ঘটে। এ-ধারার আধুনিকায়নের যে-অভিব্যক্তি, আমরা মনে করি বাংলাদেশের চিত্রশিল্পের বিশিষ্টতা, চারিত্র্য এবং বৈশিষ্ট্যের শনাক্তকরণে এ শক্তিশালী প্রকাশও বটে।\nজয়নুল আবেদিনের আরেক বৃহৎ কীর্তি চিত্রবিদ্যার শিক্ষালয়টিকে সত্যিকার অর্থেই একটি আধুনিক শিক্ষালয় হিসেবে গড়ে তোলা। প্রথম আবর্তনের মেধাবী কয়েকজন যখন উচ্চতর শিক্ষাগ্রহণের জন্য পাশ্চাত্যে পাড়ি জমান আবেদিনের তাতে উৎসাহ ছিল। দু-একজন শিল্পীর সাক্ষাৎকার থেকে জানা যায়, পরিগ্রহণ ও ঐতিহ্যে আস্থার জন্য তিনি শিক্ষক হিসেবে যে আদর্শিক চেতনাকে সমুন্নত রাখার জন্য শিক্ষণীয় করে তুলতে চেয়েছিলেন তা তা্দের মানস গঠনে সহায়ক হয়েছিল। জয়নুলের শিল্পাদর্শকে করোটিতে ধারণ করেই তাঁদের মানসযাত্রা ও সৃষ্টি বলীয়ান হয়েছে। একটি বিষয়ে আমি তর্ক তুলতে চাই। প্রথম, দ্বিতীয় ও তৃতীয় আবর্তনের ছাত্ররা যে-ভিত রচনা করেছেন এদেশের চিত্রশিল্পে বিশেষত আধুনিকতায় ঐতিহ্য ভাবনায় ও শিকড় সন্ধানে, পরবর্তীকালে তা গতানুগতিক একটি বৃত্তে আবদ্ধ হয়েছে। ভাঙা ও গড়ার ভেতর দিয়ে বাংলাদেশের চিত্রশিল্পকে আরো বেগবান করার ও নবীন কোনো পথ নির্মাণের তাগিদ আমরা প্রত্যক্ষ করলেও তা খুব তীব্র নয়। পঞ্চাশের দশকের যে একঝাঁক শিল্পীকে দেখেছি নানা পরীক্ষা-নিরীক্ষা ও পরিগ্রহণের মধ্য দিয়ে এদেশের চিত্রশিল্পে নতুন নতুন মাত্রা সঞ্চার করতে বৃহৎ পরিপ্রেক্ষিতে, তা এখন আর দেখা যায় না। সে কি কেবল এজন্য যে, জয়নুলের মতো শিক্ষক ও অনুপ্রেরণাসঞ্চারী শিল্পী শিক্ষাঙ্গনে হয়ে পড়েছে বিরল।\nএছাড়া সংখ্যাতত্ত্বের দিক থেকে দুটি বিষয় আমাদের কাছে প্রণিধানযোগ্য হয়ে ওঠে। জলরঙে জয়নুল নিসর্গ অঙ্কনে যে-পারদর্শিতা অর্জন করেছিলেন চল্লিশের দশকে, তারই পরিশীলিত রূপ দেখতে পাই পরবর্তীকালে। এ যেন উত্তরোত্তর সমৃদ্ধ হয়েছে নানা পরিপ্রেক্ষিতে। লোকশিল্পের আদল থেকে তিনি পরিগ্রহণ করেছেন, ভাংচুর দেখি সৃষ্টিকর্মে, কখনো বিষয়ে। অন্যদিকে নিম্নবর্গীয় কৃষিজীবীকে তিনি কোনোভাবেই ছেড়ে যাননি। বাল্য ও কৈশোরে যে নদী, নিসর্গ ও মানুষজনকে অবলোকন করেছিলেন, তা হয়ে উঠেছিল তাঁর উপজীব্য। নিম্নবর্গীয়রা শ্রদ্ধেয়ভাবে পরিস্ফুট হয়েছে তাঁর সৃষ্টিতে। প্রতিবাদ নেই বটে, তবে এই রূপায়ণে বিশ্বস্তভাবে নিম্নবর্গীয় জীবন প্রতিফলিত হয়েছে।\nএছাড়া বাংলার লোকশিল্পের ও ঐতিহ্যিক প্রবাহের প্রতি তাঁর অনুরাগের যে-বহিঃপ্রকাশ ঘটেছিল, তা তাঁর শিক্ষার্থী ও দেশের সংস্কৃতজনের মধ্যে নবীন আলোকে ভাবনার খোরাক জুগিয়েছে। বর্তমানে উচ্চ ও মধ্যবিত্ত সমাজে লোকশিল্প নিয়ে যে আনুকূল্যের প্রবাহ ও উৎসাহ এ জয়নুলেরই অবদান। জয়নুল এখানেও অনন্য।\nজয়নুল আবেদিনের সৃজন ও সৃষ্টির স্বল্পতা নিয়ে নানা অভিযোগ শোনা যায়। প্রতিভার বহুকৌণিক স্ফুরণ সত্ত্বেও তিনি সৃষ্টির ক্ষেত্রে অফুরান হতে পারেননি। সাংগঠনিক কাজে তাঁর প্রতিভা ও কর্মপ্রবাহ অপচয়িত হয়েছে এমত কথাও শোনা যায়। এ-অভিযোগ ভিত্তিহীন, তাঁর সৃষ্টি গুণগত মানে অসামান্য, আধুনিকতার উজ্জ্বল প্রকাশে অন্যতম প্রধান শিল্পীপুরুষও বটে।\nশতবার্ষিকীর আলোছায়ায় আচার্য জয়নুল আবেদিনকে বিচ্ছিন্নভাবে নয়, সামগ্রিকভাবে পর্যালোচনা প্রয়োজন। তাঁর সৃষ্টি, তাঁর ব্যক্তিত্ব, লোকশিল্প ও ঐতিহ্যভাবনা এবং দেশ আত্মার মর্মবেদনা ও সংকট উত্তরণের জন্য তাঁর ভাবনা নিয়ে নানা দৃষ্টিকোণ থেকে চর্চা হওয়া বাঞ্ছনীয় বলে আমরা মনে করি।\nজয়নুল আবেদিনের সৃষ্টির নানা ধারার মূল্যায়ন ও তাঁর সৃষ্টির প্রবাহকে বলীয়ান করলে আমাদের চিত্রকলা-আন্দোলন আরো অধিক খরপ্রবাহিনী এবং আধুনিকতার বহিঃপ্রকাশে উজ্জ্বল হবে সন্দেহ নেই। শতবার্ষিকীতে আমরা এই কামনা করি। r\n১৯১৪ জন্ম : ২৯ ডিসেম্বর, কিশোরগঞ্জ। পিতা : শেখ তমিজউদ্দিন আহমদ, মা : জয়নবুন্নেসা। পিতৃনিবাস : ময়মনসিংহ শহরসংলগ্ন কাঁচিঝুলি গ্রাম। মাতামহের বাড়ি : ময়মনসিংহ শহরের আকুয়া মাদ্রাসা কোয়ার্টার। ১৯২৫ সাল পর্যন্ত তাঁর জীবন অতিবাহিত হয় কিশোরগঞ্জ, কেন্দুয়া, মিঠামইন ও শেরপুরের থানা সদরে।\n১৯২২ শেরপুর রামরঙ্গিণী এম. ই. স্কুলে ভর্তি ও সেখানে চতুর্থ শ্রেণি পর্যন্ত পাঠগ্রহণ।\n১৯২৬ ময়মনসিংহ শহরের আকুয়া মাদ্রাসা কোয়ার্টারে পিতা কর্তৃক গৃহনির্মাণের পর সেখানে স্থায়ীভাবে বসবাস শুরু। ময়মনসিংহ জিলা স্কুলে পঞ্চম শ্রেণিতে ভর্তি ও সেখানে অষ্টম শ্রেণি পর্যন্ত অধ্যয়ন। চিত্রাঙ্কনের প্রতি ঝোঁক।\n১৯৩০-৩১ ১৯৩০ সালে ময়মনসিংহের মৃত্যুঞ্জয় স্কুলে নবম শ্রেণিতে ভর্তি ও সেখানে দশম শ্রেণি পর্যন্ত অধ্যয়ন। বোম্বে ক্রনিকল পত্রিকা গলফ খেলার চিত্র-অঙ্কন নিয়ে প্রতিযোগিতা আহবান করলে তাতে অংশগ্রহণ করে পুরস্কারলাভ। বাড়ির কাউকে কিছু না বলে কলকাতা গিয়ে আর্ট স্কুল পরিদর্শন। পাঠ্যগ্রন্থের প্রতি অমনোযোগ ও শিল্পচর্চার প্রতি প্রবল আগ্রহ লক্ষ করে মৃত্যুঞ্জয় স্কুলের প্রধান শিক্ষক কর্তৃক জয়নুলকে আর্ট স্কুলে ভর্তি করানোর ব্যাপারে তাঁর পিতার কাছে সুপারিশ। ১৯৩১ সালে চাকরি থেকে তাঁর পিতার অবসরগ্রহণ।\n১৯৩২-৩৮ ১৯৩২ সালের জুলাই মাসে কলকাতা সরকারি আর্ট স্কুলে ভর্তি হয়ে ১৯৩৮ সালের মে পর্যন্ত সেখানে অধ্যয়ন। ময়মনসিংহ জেলা বোর্ড থেকে মাসিক ১৫ টাকা হারে বৃত্তি লাভ। থাকেন : ৩১ ওয়েলেসলি স্ট্রিটের এক মেসে এবং পরে বন্ডেল রোডে। আউটডোর স্টাডি : কলকাতা ও তার পার্শ্ববর্তী অঞ্চল, ময়মনসিংহ এবং সাঁওতাল পরগনার দুমকায়। কমার্শিয়াল কাজ : হানাফি পত্রিকায় কার্টুন, টেবিল ল্যাম্পের শেড চিত্রণ, বুলবুল পত্রিকায় স্কেচ প্রভৃতি। ভাইদের লেখাপড়ায় ও সংসারে আর্থিক সহায়তাদান। চতুর্থ থেকে ষষ্ঠ বর্ষ পর্যন্ত ফাইন আর্ট বিভাগে অধ্যয়ন। ১৯৩৭ সালে ছাত্র থাকাবস্থায় আর্ট স্কুলের অস্থায়ী শিক্ষক নিযুক্ত।\n১৯৩৮ আর্ট স্কুলের চূড়ান্ত পরীক্ষায় প্রথম শ্রেণিতে প্রথম স্থান অর্জন। কলকাতায় অ্যাকাডেমি অফ ফাইন আর্টের উদ্যোগে আয়োজিত সর্বভারতীয় বার্ষিক প্রদর্শনীতে অংশ নিয়ে ‘অন অ্যান্ড ওভার দি ব্রহ্মপুত্র’ শীর্ষক ছটি জলরংচিত্রের জন্য স্বর্ণপদক (গভর্নরস গোল্ড মেডেল হিসেবে পরিচিত) লাভ। ১৪ নং সার্কাস রোডে বসবাস শুরু।\n১৯৩৯ কলকাতা আর্ট স্কুলের শিক্ষক আবদুল মঈনের অকালমৃত্যুর (১৬ মার্চ) ফলে সৃষ্ট শূন্য পদে স্থায়ী নিয়োগলাভ। ব্রিটিশ সরকারের তিন বছর মেয়াদের স্কলারশিপ পেয়েও, বিশ্বযুদ্ধ শুরু হওয়ায়, ব্রিটেন যাত্রা স্থগিত।\n১৯৪৩ বাংলার মন্বন্তরকে কেন্দ্র করে কলকাতার রাজপথের অনাহারী মানুষদের নিয়ে আঁকেন প্রচুর স্কেচ ও কয়েকটি দুর্ভিক্ষ-চিত্র। দুর্ভিক্ষের স্কেচ ছাপা হয় ভারতের কমিউনিস্ট পার্টির পত্রিকা Peoples War ও জনযুদ্ধে; তাছাড়া The Statesman-সহ বিভিন্ন পত্রিকায়। কমিউনিস্ট পার্টির উদ্যোগে দুর্ভিক্ষের চিত্র নিয়ে কলকাতার কলেজ স্ট্রিট মার্কেটে অনুষ্ঠিত প্রদর্শনীতে অংশগ্রহণ এবং তাঁর চিত্রমালা দর্শকদের দ্বারা বিপুলভাবে প্রশংসিত।\n১৯৪৪ জয়নুলের ১২টি দুর্ভিক্ষ-চিত্রের প্রতিলিপিসহ ইলা সেন-রচিত Darkening Days of Bengal প্রকাশিত।\n১৯৪৫ ৩ থেকে ৮ মার্চে কলকাতার মোহাম্মদ আলী পার্কে অনুষ্ঠিত ফ্যাসিবাদবিরোধী লেখক ও শিল্পী সংঘের তৃতীয় সম্মেলন উপলক্ষে আয়োজিত ‘আমাদের দেশ’ শীর্ষক শিল্প-প্রদর্শনীতে জয়নুলের দুর্ভিক্ষ-চিত্রমালা স্থান পায়। সাঁওতাল পরগনার দুমকায় গিয়ে সাঁওতালদের নিয়ে চিত্র-অঙ্কন।\n১৯৪৬ মার্চ মাসে অল ইন্ডিয়া ফাইন আর্টস অ্যান্ড ক্র্যাফটস সোসাইটির উদ্যোগে দিল্লিতে অনুষ্ঠিত প্রথম আন্তর্জাতিক শিল্প-প্রদর্শনী ও প্রথম সর্বভারতীয় শিল্প-সম্মেলনে আমন্ত্রিত অতিথি হিসেবে অংশগ্রহণ। বছরের শেষদিকে কলকাতা ইসলামিয়া কলেজে অনুষ্ঠিত মুসলিম আর্ট এক্সিবিশনে অংশগ্রহণ। ৮ অক্টোবর ঢাকানিবাসী তৈয়বউদ্দিন আহমদের কন্যা জাহানারা আহমদের (জ ১৯৩১) সঙ্গে পরিণয়। ২৭ ডিসেম্বর ময়মনসিংহে নববধূর গৃহপ্রবেশ এবং সেইদিনই কলকাতায় জয়নুলের বন্ধু ও গুণগ্রাহীদের দ্বারা নবদম্পতিকে অভিনন্দিত করে ১৬ জনের কবিতা ও ২ জনের গদ্য নিয়ে পুস্তিকা প্রকাশ। নভেম্বর-ডিসেম্বরে ইউনেস্কোর উদ্যোগে প্যারিসে অনুষ্ঠিত আন্তর্জাতিক আধুনিক চিত্র-প্রদর্শনীতে অংশগ্রহণ।\n১৯৪৭ জানুয়ারিতে নববধূকে নিয়ে কলকাতা গমন ও তারক দত্ত রোডের এক বাসায় বসবাস। মার্চ মাসে অল-ইন্ডিয়া ফাইন আর্টস অ্যান্ড ক্র্যাফটস সোসাইটির উদ্যোগে দিল্লিতে অনুষ্ঠিত আন্তঃএশীয় শিল্প-প্রদর্শনীতে ‘শাল বৃক্ষরাজির মধ্য দিয়ে’ শীর্ষক ছবির জন্য জলরঙে (পাশ্চাত্য) দ্বিতীয় পুরস্কার অর্জন। লন্ডনের বার্লিংটন হাউসে অনুষ্ঠিত সমকালীন আধুনিক ভারতীয় প্রদর্শনীতে অংশগ্রহণ। ১৯৪৭-৪৮-এ লন্ডনের রয়্যাল অ্যাকাডেমি অফ আর্টস আয়োজিত খ্রিষ্টপূর্ব ২৪০০ থেকে ১৯৪৭ সাল পর্যন্ত ভারত-পাকিস্তানের শিল্প-প্রদর্শনীতে অংশগ্রহণ। দেশবিভাগের ফলে কলকাতা আর্ট স্কুলের চাকরিতে অপশন দিয়ে আগস্টে ঢাকা আগমন ও নরমাল টিচার্স ট্রেনিং স্কুলে ড্রইং-টিচার হিসেবে যুক্ত হন। ৪০/২ আবদুল হাদি লেনে শ্বশুরালয়ে বসবাস। ১ অক্টোবর প্রথম সন্তান সাইফুল আবেদিনের জন্ম।\n১৯৪৮ জানুয়ারিতে সিঙ্গাপুরে অনুষ্ঠিত বেঙ্গল ড্রইং ও পেইন্টিং প্রদর্শনীতে (১৯০০-৪৮) অংশগ্রহণ। ফেব্রুয়ারিতে ঢাকা বিশ্ববিদ্যালয়ের ছাত্র-শিক্ষকদের সঙ্গে আনুষ্ঠানিক পরিচয় উপলক্ষে আয়োজিত ফজলুল হক হলের অনুষ্ঠানে অংশগ্রহণ এবং সেখানে এক বিকেলের একটি শিল্প-প্রদর্শনীর আয়োজন। ১৪ আগস্ট ঢাকার গভর্নর হাউসে ভারতবর্ষে মুসলিম কৃতিত্বের বিষয় অবলম্বনে আঁকা তাঁর একশটি পোস্টার-চিত্রের প্রদর্শনী অনুষ্ঠিত। তাঁর নেতৃত্বে অন্য শিক্ষকদের সম্মিলিত প্রচেষ্টায় ঢাকায় আর্ট ইনস্টিটিউটের প্রতিষ্ঠা ও সেপ্টেম্বর থেকে যাত্রা শুরু। তার আগে পাকিস্তানের কেন্দ্রীয় সরকারের তথ্য ও বেতার বিভাগের প্রচার শাখার আর্ট ডিজাইনার নিযুক্ত হয়ে আগস্টে করাচি গমন।\n১৯৪৯ ২৮ ফেব্রুয়ারি করাচি থেকে প্রত্যাবর্তন ও ১ মার্চ আর্ট ইনস্টিটিউটের অধ্যক্ষ পদে যোগদান।\n১৯৫০ দ্বিতীয় সন্তানের (পুত্র) জন্ম ১৪ জানুয়ারি ও মৃত্যু ২৬ জানুয়ারি। ফেব্রুয়ারি থেকে আজিমপুর সরকারি কলোনির ৪২ নং ভবনের তিন তলার এক ফ্ল্যাটে বসবাস শুরু। তাঁর নেতৃত্বে ডিসেম্বরে ‘ঢাকা আর্ট গ্রুপ’ গঠন; তিনি সভাপতি মনোনীত।\n১৯৫১ ১৬-২১ জানুয়ারি ঢাকায় আর্ট গ্রুপের প্রথম প্রদর্শনী অনুষ্ঠিত। ১৮ জানুয়ারি মধ্যম পুত্র খায়রুল আবেদিনের জন্ম। সাংস্কৃতিক সম্মেলন (১৬-১৭ মার্চ) উপলক্ষে চট্টগ্রাম গমন। এ-বছরের প্রথমার্ধে ঢাকার ৭৩ শান্তিনগরে পুরনো ভবনসহ দেড় বিঘা আয়তনের একটি প্লট ক্রয়। এক বছরের স্কলারশিপ নিয়ে ৩ আগস্ট লন্ডন গমন এবং সেখানে স্লেড স্কুল অফ আর্টে উচ্চতর প্রশিক্ষণ গ্রহণ। ৩-৮ ডিসেম্বর রয়্যাল ইন্ডিয়া পাকিস্তান অ্যান্ড সিলোন সোসাইটির উদ্যোগে লন্ডনের ইমপেরিয়াল ইনস্টিটিউটে একক প্রদর্শনী অনুষ্ঠিত। এ-বছরে আঁকা তাঁর উল্লেখযোগ্য চিত্রকর্ম : সাঁওতাল দম্পতি, দুই সাঁওতাল রমণী, কালবৈশাখী, কলসি কাঁখে নারী, বিদ্রোহী গরু, মই দেওয়া, প্রসাধন প্রভৃতি।\n১৯৫২ ১৪-২৬ জানুয়ারি লন্ডনের বার্কলে গ্যালারিতে আরেকটি একক প্রদর্শনী অনুষ্ঠিত। ফ্রান্স, স্পেন, ইতালি ও তুরস্ক সফর। ভেনিসে ইউনেস্কোর উদ্যোগে আয়োজিত আন্তর্জাতিক শিল্প-সম্মেলনে যোগদান। আগস্টে দেশে প্রত্যাবর্তন।\n১৯৫৩ ৯ জুলাই জন্ম কনিষ্ঠ পুত্র মইনুল আবেদিনের। মেয়ো স্কুল অফ আর্টের উদ্যোগে লাহোরের আলহামরায় একক প্রদর্শনী অনুষ্ঠিত (১৪-২১ সেপ্টেম্বর)। এ-বছরে আঁকা তাঁর উল্লেখযোগ্য চিত্রকর্ম : পাইন্যার মা, মা ও শিশু, আয়নাসহ বধূ, বনপথে একাকিনী, কেশবিন্যাস, চিন্তা, সাপুড়ের মেয়ে, গুণটানা প্রভৃতি।\n১৯৫৪ ৫ ফেব্রুয়ারি শাহবাগে চারুকলা ইনস্টিটিউটের নতুন ভবনের ভিত্তিপ্রস্তর স্থাপন। মাজহারুল ইসলামের আধুনিক নকশায় নির্মিত এ-ভবনের নির্মাণকাজ জয়নুল নিজে দুবছরেরও অধিককাল তদারক করেন। ২৩-২৭ এপ্রিল অনুষ্ঠিত ঢাকার সাংস্কৃতিক সম্মেলনের একটি অধিবেশনে সভাপতির দায়িত্ব পালন। মধ্য আগস্টে ঢাকায় নিখিল পাকিস্তান প্রথম শিল্প-প্রদর্শনীর আয়োজন।\n১৯৫৫ আগস্টে ঢাকার সেগুনবাগিচায় আর্ট ইনস্টিটিউট ভবনে প্রথম লোকশিল্প-প্রদর্শনীর আয়োজন : মূল উদ্যোক্তা জয়নুল। পাকিস্তান আর্ট কাউন্সিলের উদ্যোগে করাচিতে তাঁর একক প্রদর্শনীর আয়োজন। এ-উপলক্ষে সপরিবারে মাসব্যাপী করাচি সফর।\n১৯৫৬ অক্টোবরে চারুকলা ইনস্টিটিউটের নিজস্ব ভবন শাহবাগে স্থানান্তরিত। তার আগে ২৫ আগস্ট এক বছরের রকফেলার ফাউন্ডেশনের অধীনে জাপান, যুক্তরাষ্ট্র, মেক্সিকো, কানাডা, ব্রিটেন, জার্মানি, বেলজিয়াম, ফ্রান্স, ইতালি, সুইজারল্যান্ড ও স্পেন সফরের উদ্দেশে ঢাকা ত্যাগ। ১১ সেপ্টেম্বর ময়মনসিংহে পিতৃবিয়োগ। ২৯ সেপ্টেম্বর থেকে ৩ অক্টোবর পর্যন্ত টোকিওর দাইমারু ডিপার্টমেন্ট স্টোরে তাঁর একক প্রদর্শনী অনুষ্ঠিত। নভেম্বরের দ্বিতীয় সপ্তাহে সানফ্রান্সিসকো মিউজিয়াম অফ আর্টসে অনুষ্ঠিত আরেকটি একক প্রদর্শনী।\n১৯৫৭ ৮ থেকে ২৯ এপ্রিল ওয়াশিংটনের স্মিথসোনিয়ান ইনস্টিটিউশনে একক চিত্র-প্রদর্শনী অনুষ্ঠিত। মে মাসে নিউইয়র্কে এবং জুন মাসে জার্মানিতে ছোট আকারের দুটি চিত্র-প্রদর্শনী অনুষ্ঠিত। আগস্টে দেশে প্রত্যাবর্তন।\n১৯৫৮ শাহবাগের আর্ট ইনস্টিটিউটে একটি লোকশিল্প-প্রদর্শনীর আয়োজন। ঢাকা বিশ্ববিদ্যালয় ফজলুল হক হলের জীবন সদস্য মনোনীত। চট্টগ্রামে অনুষ্ঠিত সাহিত্য-সম্মেলনে (২-৪ মে) যোগদান এবং একটি অধিবেশনে সভাপতির দায়িত্ব পালন ও প্রবন্ধ পাঠ।\n১৯৫৯ পাকিস্তানের প্রেসিডেন্ট প্রদত্ত সর্বোচ্চ সম্মানজনক পুরস্কার ‘প্রাইড অফ পারফরমেন্স’ লাভ। সর্বোচ্চ সরকারি খেতাব ‘হিলাল-ই-ইমতিয়াজ’-এ ভূষিত। ‘সংগ্রাম’ (কাদায় আটকে পড়া গরুর গাড়ি) শীর্ষক বিখ্যাত চিত্রটি এগ টেম্পেরায় অঙ্কন (১৯৫৫-তে সলিমুল্লাহ হল বার্ষিকীর প্রচ্ছদে এরই একটি রূপ এঁকেছিলেন ব্রাশে)।\n১৯৬১ আমন্ত্রিত সরকারি অতিথি হিসেবে সোভিয়েত ইউনিয়ন সফর। মস্কোতে তাঁর একটি একক চিত্র-প্রদর্শনী অনুষ্ঠিত; স্বর্ণপদক লাভ।\n১৯৬২ ঢাকার সেগুনবাগিচায় গ্যালারিসহ আর্ট কাউন্সিলের নিজস্ব ভবন-প্রতিষ্ঠার ব্যাপারে গুরুত্বপূর্ণ ভূমিকা পালন।\n১৯৬৩ আর্ট ইনস্টিটিউট ১৯৬৩-৬৪ শিক্ষাবর্ষ থেকে কলেজে রূপান্তরিত। ইতিপূর্বেকার পাঁচ বছরের কোর্সটি প্রাক-বিএফএ ও বিএফএ ডিগ্রি কোর্সে রূপান্তরিত।\n১৯৬৪ পেশোয়ার বিশ্ববিদ্যালয়ে ফাইন আর্ট বিভাগ চালু করার দায়িত্ব নিয়ে আগস্টে পেশোয়ার গমন ও সেখানে সাত মাস অবস্থান।\n১৯৬৫ ফেব্রুয়ারির শেষে পেশোয়ার থেকে ঢাকা প্রত্যাবর্তন।\n১৯৬৬ আরসিডিভুক্ত দেশসমূহের (পাকিস্তান, ইরান ও তুরস্ক) পঞ্চম দ্বিবার্ষিক চিত্রকলা-প্রদর্শনীর বিচারক হিসেবে তেহরান গমন।\n১৯৬৭ ৪ নভেম্বর সরকারি চারু ও কারুকলা কলেজের অধ্যক্ষের পদ থেকে স্বেচ্ছায় অবসর গ্রহণ। অনানুষ্ঠানিকভাবে কলেজের শিক্ষার্থীদের দ্বারা ‘শিল্পাচার্য’ উপাধিতে ভূষিত।\n১৯৬৮ টেলিভিশন, ফিল্ম ও পাবলিকেশন্সের জন্য পাকিস্তান সরকারের অনারারি আর্ট অ্যাডভাইজার নিযুক্ত। ১৯৭০ সাল পর্যন্ত এ-দায়িত্ব পালনকালে অধিকাংশ সময় করাচিতে অবস্থান।\n১৯৭০ ১২ ফেব্রুয়ারি ঢাকায় ‘নবান্ন’ শীর্ষক প্রদর্শনী-আয়োজনে নেতৃত্ব দান। এ-উপলক্ষে ৬৫ ফুট দীর্ঘ ‘নবান্ন’ শীর্ষক স্ক্রোলচিত্র অংকন। আরব লীগের আমন্ত্রণে ৯ মে থেকে আড়াই মাসব্যাপী মিশর, জর্ডান, সিরিয়া ও লেবানন সফর। সফরকালে প্যালেস্টাইন উদ্বাস্ত্ত শিবিরসমূহ ও গেরিলা-যুদ্ধের এলাকা পরিদর্শন, তাদের নিয়ে চিত্র-অঙ্কন ও কায়রোতে প্রদর্শনী আয়োজন। ১১ নভেম্বরের উপকূলীয় ঝড় ও জলোচ্ছ্বাসের তান্ডব প্রত্যক্ষ করার পর তা নিয়ে ‘মনপুরা ’৭০’ শীর্ষক ৩০ ফুট দীর্ঘ স্ক্রোলচিত্র-অঙ্কন (চিত্রটি আঁকা হয় মুক্তিযুদ্ধের পরে)।\n১৯৭১ ফেব্রুয়ারিতে মওলানা ভাসানী-আহূত ময়মনসিংহের এক জনসভায় বক্তৃতা প্রদান এবং ‘হিলাল-ই-ইমতিয়াজ’ খেতাব প্রত্যাখ্যানের ঘোষণা। ১২ মার্চ বাংলা চারু ও কারুশিল্পী সংগ্রাম পরিষদ-আয়োজিত ‘স্বাধীনতা’ শীর্ষক মিছিলে নেতৃত্বদান। মুক্তিযুদ্ধের নয় মাস ঢাকাতেই অবস্থান। তবে ২৯ মার্চ থেকে ১০ এপ্রিল পর্যন্ত বুড়িগঙ্গার ওপারে এক আত্মীয় বাড়িতে অবস্থান; তার মধ্যে ২ এপ্রিল জিঞ্জিরায় পাকবাহিনীর গোলাগুলির মধ্যে পড়েন।\n১৯৭২ জানুয়ারিতে কেন্দ্রীয় শহীদ মিনার পুনর্নির্মাণের সেরা নকশা-বাছাই কমিটির সদস্য হিসেবে দায়িত্ব পালন। ফেব্রুয়ারিতে ফেসিয়াল প্যারালাইসিসে আক্রান্ত হয়ে এপ্রিলে সরকারি উদ্যোগে চিকিৎসার জন্য লন্ডন গমন। মুক্তিযুদ্ধ নিয়ে আঁকা শিশু-কিশোরদের ছবি সঙ্গে নিয়ে গিয়ে লন্ডনের কমনওয়েলথ ইনস্টিটিউটে তা প্রদর্শনীর ব্যবস্থা। দেশে প্রত্যাবর্তনের পর হাতে-লেখা সংবিধান-তৈরির সার্বিক তত্ত্বাবধানের দায়িত্ব পালন। নভেম্বরে তাঁর ওপর দুবছরের জন্য অর্পিত হয় বাংলা একাডেমির সভাপতির দায়িত্বভার।\n১৯৭৩ এপ্রিলে ঢাকা বিশ্ববিদ্যালয় কর্তৃক তিন বছরের জন্য ভিজিটিং প্রফেসর নিযুক্ত। দিল্লি বিশ্ববিদ্যালয় কর্তৃক অনারারি ডি. লিট. ডিগ্রিতে ভূষিত। ডিগ্রি গ্রহণ (১৫ মে) উপলক্ষে সস্ত্রীক ভারত সফর। নভেম্বর-ডিসেম্বরে ভারতে অনুষ্ঠিত সমকালীন শিল্পকলা-প্রদর্শনীতে অংশগ্রহণ এবং প্রদর্শনী-উপলক্ষে ভারত সফররত বাংলাদেশের প্রতিনিধিদলের নেতৃত্বদান।\n১৯৭৪ বাংলাদেশ শিল্পকলা একাডেমী-গঠনের ক্ষেত্রে ভূমিকা পালন এবং একাডেমীর কাউন্সিল-সদস্য মনোনীত।\n১৯৭৫ ১৭ মার্চ জাতীয় অধ্যাপক নিযুক্ত। আমন্ত্রিত সরকারি অতিথি হিসেবে সোভিয়েত ইউনিয়ন সফর। যাত্রা শুরু তাঁর দুই স্বপ্নের প্রতিষ্ঠানের : সোনারগাঁয় ‘বাংলাদেশ লোকজ চারু ও কারুকলা ফাউন্ডেশন’ (সরকারি গেজেট প্রকাশ : ১২ মার্চ) এবং ময়মনসিংহে ‘জয়নুল সংগ্রহশালা’ (উদ্বোধন : ১৫ এপ্রিল)। সেপ্টেম্বর থেকে অসুস্থতাবোধ। ডিসেম্বরে ফুসফুসে ক্যান্সার রোগ শনাক্ত।\n১৯৭৬ জানুয়ারি থেকে মার্চ পর্যন্ত দুমাস লন্ডনে চিকিৎসা গ্রহণ। ৭ মে ঢাকার পিজি হাসপাতালে ভর্তি; ২৮ মে জীবনাবসান।\n১৯৭৭ জানুয়ারিতে শিল্পকলা একাডেমীতে শিল্প-প্রদর্শনী অনুষ্ঠিত।\nসংগ্রহ : ন্যাশনাল মিউজিয়াম, ব্রাসেলস (বেলজিয়াম); সিনসিনেট মিউজিয়াম (মার্কিন যুক্তরাষ্ট্র); সানফ্রান্সিসকো মিউজিয়াম অফ আর্টস (মার্কিন যুক্তরাষ্ট্র); লাহোর মিউজিয়াম (পাকিস্তান); জাতীয় জাদুঘর (ঢাকা); জয়নুল সংগ্রহশালা (ময়মনসিংহ) প্রভৃতি। এছাড়া দেশে ও বিশ্বের বহু স্থানে শিল্পানুরাগীদের ব্যক্তিগত সংগ্রহে তাঁর ছবি সংরক্ষিত আছে। এর মধ্যে বিশেষভাবে উল্লেখযোগ্য : ডিউক অফ এডিনবরার ব্যক্তিগত সংগ্রহ।\nসংকলক : সৈয়দ আজিজুল হক


স্টাফ রিপোর্টার | প্রকাশের সময় : ১৯ সেপ্টেম্বর, ২০২১, ১২:০৩ এএম\nMd Habaib Chy ১৮ সেপ্টেম্বর, ২০২১, ১২:২৫ এএম says :00\nজেলে দেওয়া মানি; টাকা শেষ ; অথিতে যাদেরকে জেলে নিগেছে তাদের টাকা কি ফেরত দিচে কেও? যেমন যুবক; উনিপে / টু; ডেসটেনি???\nJahangir Alam ১৮ সেপ্টেম্বর, ২০২১, ১২:২৫ এএম says :00\nযাক বাবা ইভ্যালির চেয়ারম্যান ও সিইও দুজনেই বেচে গেল। আর লোভী গ্রাহকদের শাস্তি এভাবেই পাওয়া উচিৎ।\nMd Atiqur Rahman Bulbul ১৮ সেপ্টেম্বর, ২০২১, ১২:২১ এএম says :00\nসরকার ইভ্যালি কে লাইসেন্স প্রদান করেছে। সুতরাং এদের কার্যক্রম মনিটরিং করা সরকারের দায়িত্ব ছিল। এখন যদি সাধারন জনগন ক্ষতিগ্রস্ত হয় তাহলে সরকারকেই এর দায়ভার নিতে হবে।\nShakhawat Babon ১৮ সেপ্টেম্বর, ২০২১, ১২:২২ এএম says :00\nঅবশেষে ইভ্যালির বাটপারটাকে গ্রেফতার করা হয়েছে৷ ফলে অন্যবাটপারগুলো কিছুদিন সর্তক হয়ে চলবে। কিন্তু কথা হচ্ছে, ইদুর বেড়াল না খেলে কেন আরো আগে কেন গ্রেফতার করা হয়নি? কেন আগেই কোম্পানি নামের ওই পরিস্কার প্রতারক কোম্পানিটিকে বন্ধ করে দেওয়া হয় নাই? তাহলে তো অনেকে প্রতারণার হাত থেকে বেচে যেতেন। স্বাভাবিক ভাবে একটু চিন্তা করে দেখেন, যে পণ্যের উৎপাদন বা তৈরি খরচ ৮০ টাকা সে পণ্য পৃথিবীর কোন কোম্পানি ৭৯.৯৯ টাকায়ও বেচতে পারবে না। কারণ উৎপাদন খরচের সাথে আরো যোগ হবে আরো ১০% খরচ। কিন্তু কিছু বাটপার সেই পণ্য ৪০ টাকায় বিক্রির ফাদ পেতে লোভী মানুষগুলিরে ঘর থেকে টেনে নেমিয়ে ফেলেছে।\nMD Imran ১৮ সেপ্টেম্বর, ২০২১, ১২:২২ এএম says :00\nডেসটিনি,যুবক খেয়ে এখন ইভ্যলীকেও খাবে সরকার\nAshraf Ahmed ১৮ সেপ্টেম্বর, ২০২১, ১২:২৩ এএম says :00\nযারা অল্প দিনে কোটি পতি হতে সাধারণ মানুষকে ঠকায় তাদের সবাইকে পুলিশের ডান্ডার আওতায় আনা হউক ।\nAkbar Islam ১৮ সেপ্টেম্বর, ২০২১, ১২:২২ এএম says :00\nসব ভাগ বাটোয়ারা করে খাওয়া শেষ! পিছনে ফিরে দেখি,(যুবক,নিউওয়ে,ডেসটিনি,রেভনেক্স)! কেউ টাকা পায়নি।পাবেও না!\nLabbaik Labbaik ১৮ সেপ্টেম্বর, ২০২১, ১২:২৫ এএম says :00\nদায়িত্ব জ্ঞান হীন লোভী রাসেল , নিজের লোভের জন্য ধ্বংস করেছে বছরের পর বছর গড়ে উঠা ইকমার্স প্লাটফর্ম কে। রাসেলের সাথে কিছু দায় ইভেলীর লোভী গ্রাহকদেরও আছে। যারা 70% ক্যাশ ব্যাক পেতে চায়। আর এই লোভী গ্রাহকদের লোভকে কাজে লাগিয়ে রাসেল একের পর এক বিলাসী গাড়ি কেনে, মানুষের টাকা বাতাসে উড়ায়।ওর হাড় মাংস এক করে গ্রাহকের টাকা উত্তোলন করা উচিত।\nMustufa Sahriah Rajib ১৮ সেপ্টেম্বর, ২০২১, ১২:২৪ এএম says :00\nসততা ও কমিটমেন্ট হলো ব্যাবসায়ের মূল ভিত্তি ! ইভ্যালির তো কোন সততা ও কমিটমেন্ট ছিল না ! ইভ্যালির পেজে গ্রাহকের শুধু অভিযোগই ছিল তাই তো প্রশাসন ও মিডিয়া ইভ্যালির বিরুদ্ধে অবস্থান নিয়েছে !! এছাড়া অতি লোভীদের বড় অংকের টাকা অগ্রিম দেয়া ও ইভ্যালির পেইড দালাদের জন্যে আজ সমাপ্তি !\nMd basit ১৮ সেপ্টেম্বর, ২০২১, ৬:৪৯ এএম says :00\nসাধারন মানুষ এর বুঝা উচিত ১ লাখ টাকার বাইক ৭০ হাজার টাকায় কীভাবে সম্ভব? নিশ্চয় কোন ঘাপলা আছে। যারা একসাথে এত গুলো টাকা বোকার মত চোখ বন্ধ করে দিতে পারে তাদের অবস্থা এমনই হওয়া উচিত।\nমো: আব্দুল খালেক ১৮ সেপ্টেম্বর, ২০২১, ৮:৪৫ এএম says :00\nএ সব ২৩ উপলক্ষে কি না তা ভাবুন । এ গুরুতর অপরাধ । কিন্তু এর চেয়েও যে গুলো আরও গুরুতর যেমন ....... সে গুলোর ধরা-ধরি ও বিচার কই ?\nমোঃ আকতার হোসেন মীর ১৮ সেপ্টেম্বর, ২০২১, ১০:১৩ এএম says :00\nকতগুলি প্রতিষ্ঠান এই পযন্ত মানুষের সাথে প্রতারণা করলো তা দেখেও কি আমরা শিক্ষা নিতে পারলাম না । যারা লোভ করবে তাদের ঠকতে হবে এটা কমন কথা ।যে কোন কাজের পূবে' ভালো ভাবে যাচাই করে করতে হবে অন্যথায় বিপদের আশঙ্কা থাকবেই । প্রতারকরা সবসময় ওট পেতে সুযোগ খোঁজে সাধারণ মানুষকে ঠকানোর জন্য ।


আসহাবে কাহাফ : ঘুমন্ত সেই গুহাবাসী যুবকদের বিস্ময়কর তথ্য - CTG SUN - সিটিজিসান.কম\nআসহাবে কাহাফ : ঘুমন্ত সেই গুহাবাসী যুবকদের বিস্ময়কর তথ্য\nশুরুতেই বলে রাখা দরকার, এই ঘটনাটি কুরআনে বর্ণিত বিধায়, মুসলিমদের বিশ্বাস ওতপ্রোতভাবে এর সাথে জড়িত। অনেক পাঠকই অভিযোগ করে থাকেন বিধায়, কুরআনের আয়াত বর্ণনা ও ব্যাখ্যা করার সময় কেবল ইসলামিক সূত্র ব্যবহার করা হবে, এক্ষেত্রে ব্যবহার করা হয়েছে তাফসির ইবনে কাসিরের বঙ্গানুবাদের চতুর্দশ খণ্ড।\nতবে কুরআনে যে ঘটনার বর্ণনা করা হয়েছে, সেটি কুরআন অবতরণের কয়েক শতাব্দী আগের ঘটনা এবং সেটার বিস্তারিত বিবরণও দেওয়া হবে, একই সাথে খৃষ্টান এবং ইহুদিরা এই ব্যাপারে কি বলছে তাও দেয়া হবে। তাহলে প্রথমে শুরু করা যাক কুরআনে বলা ঘটনাটি দিয়ে।\nনবুওয়তের পর ইসলামের প্রথম দিকে সায়্যাদুল মুরসালীন নবী মুহাম্মদুর রসুলুল্লাহ সল্লাল্লাহু আলাইহে ওয়াছাল্লাম যখন জাহেলিয়াতের যুগে মানবজাতীর মুক্তির জন্যে ইসলামের ছায়াতলে আহ্বান করা শুরু করলেন তখন মক্কার কোরাইশদের মাঝে এক অনাকাঙ্খিত ভয় কাজ করতে লাগলো। \nউভয় কোরাইশী মক্কায় ফিরে এসে ভ্রাতৃসমাজকে বললঃ আমরা একটি চূড়ান্ত ফয়সালার পরিস্থিতি সৃষ্টি করে ফিরে এসেছি। অতঃপর তারা তাদেরকে ইহুদী আলেমদের কাহিনী শুনিয়ে দিল। কোরাইশরা রসূলুল্লাহ্ সল্লাল্লাহু আলাইহি ওয়াসাল্লাম-এর কাছে এ প্রশ্নগুলো নিয়ে হাযির হল। তিনি শুনে বললেনঃ আগামীকাল উত্তর দেব। কিন্তু তিনি ইনশাআল্লাহ্ বলতে ভুলে গেলেন। কোরাইশরা ফিরে গেল।\nরসূলুল্লাহ্ সল্লাল্লাহু আলাইহি ওয়াসাল্লাম ওহীর আলোকে জওয়াব দেবার জন্যে আল্লাহ্‌র তরফ থেকে ওহী আসার অপেহ্মায় রইলেন। কিন্তু ওয়াদা অনুয়াযী পর দিবস পর্যন্ত ওহী আগমন করল না; বরং পনের দিন এ অবস্থায় কেটে গেল।\nইতিমধ্যে জিবরাঈল(আঃ)ও এলেন না এবং কোন ওহীও নাযিল হল না। অবস্থাদৃষ্টে কোরাইশরা ঠাট্টা-বিদ্রূপ আরম্ভ করে দিল। এতে রসূলুল্লাহ্ সল্লাল্লাহু আলাইহি ওয়াসাল্লাম খুবই দুঃখিত ও চিন্তিত হলেন।\nপনের দিন পর জিবরাঈল(আঃ) সূরা কাহফ নিয়ে অবতর করলেন। এতে ওহীর বিলম্বের কারণও বর্ণনা করে দেয়া হল যে, ভবিষ্যতে কোন কাজ করার ওয়াদা করা হলে ইনশাআল্লাহ্ বলা উচিত। কোরাইশদের প্রথম প্রশ্নটি ছিল যুবদের সম্পর্কে।সূরা আল-কাহফ এ যুবকদের ঘটনা পুরোপুরি বর্ণনা করা হয়েছে।যাদেরকে “আসহাবে কাহফ” বা গুহাবাসী বলা হয়।\n◉ এবার আসুন সংক্ষেপে যুবকদের ঘটনাটি সম্পর্কে জানি।\nতাদের কয়েক দিন চিন্তাভাবনা করার সুযোগ দেয়া হলো,যা অন্যদের দেয়া হয় না। তারা রাজদরবার থেকে বেরিয়ে গেল। এরপর অনেক চিন্তাভাবনার পর সিদ্ধান্ত করল তারা এ দুই বিকল্পের একটিকেও গ্রহণ করতে চায় না।\nবরং তারা অন্য কোথাও গিয়ে আত্মগোপন করবে এবং সত্য ধর্মে থেকে আল্লাহর ইবাদত করবে। পরে রাজার উৎপীড়ন থেকে নিজেদের ঈমান ও জীবন রক্ষার জন্য পাহাড়ের একটি গর্তে আশ্রয় নিয়েছিল। আল্লাহ তাআলা তাদেরকে গুহার ভেতর প্রায় ৩০৯ বছর ঘুমিয়ে রেখেছিলেন। যখন তারা ঘুম থেকে জাগ্রত হল, তাদের একজন সাথীকে একটি মুদ্রা দিয়ে খাবার কিনে আনার জন্য পাঠাল। যখন সে শহরে প্রবেশ করল, দেখতে পেল পুরো শহর সম্পূর্ণরূপে বদলে গেছে। দোকানী এত প্রাচীন মুদ্রা দেখে হতবিহ্বল হয়ে গেল।\nসে মনে করল, এই যুবক কোনো ধরনের ধনভাণ্ডারের সন্ধান পেয়েছে এবং সে এই মুদ্রার উৎস সম্পর্কে জানতে চাইল। যুবকটি এমন বিপত্তির মুখে পড়ে আরও অধিক বিস্মিত হল।বিষয়টি শেষ পর্যন্ত রাজ দরবার পর্যন্ত গড়াল।\nরাজা যুবকটির কাহিনী শুনে বিস্মিত হলেন। অতঃপর তার সভাসদদের সঙ্গে নিয়ে সেই গুহার কাছে গেলেন এবং যুবকদেরকে তাদের জন্য দুআ করতে বললেন। পরবর্তীতে তারা সেই একই গুহার মধ্যেই বসবাস করতে লাগল এবং মৃত্যু বরণকরল। একটি কুকুরও তাদের সাথে ছিল নাম ছিল ‘কিতমির’। কুকুরসহ এদেরকে আসহাবে কাহফ বা গুহাবাসী বলা হয়৷\n-চলুন কুরআনে পাকের আসহাবে কাহাফের আয়াতগুলি পড়ি :\nআপনি কি ধারণা করেন যে, গুহা ও গর্তের অধিবাসীরা আমার নিদর্শনাবলীর মধ্যে বিস্ময়কর ছিল?\nবলুন : তারা কতকাল অবস্থান করেছে, তা আল্লাহই ভাল জানেন। নভোমন্ডল ও ভুমন্ডলের অদৃশ্য বিষয়ের জ্ঞান তাঁরই কাছে রয়েছে। তিনি কত চমৎকার দেখেন ও শোনেন। তিনি ব্যতীত তাদের জন্য কোন সাহায্যকারী নেই। তিনি কাউকে নিজ কর্তৃত্বে শরীক করেন না। (সূরা কাহফ- আয়াতঃ ৯-২৬ )\nতখন ইফেস ছিলো রোমান সাম্রাজ্যের অধীনে, আর সেই সময়ে রোমান সম্রাট ছিলেন গাইয়াস মেসসিয়াস কুইন্টাস ডেসিয়াস অগাস্টাস- বিশাল বড় নাম!\nঠিক তখন ইফেস-এ সাতজন ধর্মপ্রাণ খ্রীষ্টান যুবক ছিলেন- ম্যাক্সিমিয়ান, মালক্যাস, মারসিয়ান, ডিওনিসিয়াস, জন, সেরাপিওন এবং কন্সট্যানটাইন। তারা ছিলেন এক ইশ্বরে বিশ্বাসী খ্রীষ্টান এবং সকলেই সম্ভ্রান্ত পরিবারের সন্তান।\nতারা সম্রাটের আদেশ অমান্য করে বাড়িতেই অবস্থান করতে থাকলেন এবং মূর্তিগুলোকে পূজা করতে অস্বীকৃতি জানালেন। যথাসময়ে সম্রাটের কাছে এই খবর পৌঁছে গেলো। এই সাত যুবককে সম্রাটের সামনে আনা হলো এবং তারা একেশ্বরবাদ বাদ দিয়ে পৌত্তলিকতার অনুসারী হতে আবারো অস্বীকৃতি জানালেন। সম্ভ্রান্ত পরিবারের সন্তান হওয়ায় সম্রাট সঙ্গে সঙ্গে এদেরকে হত্যা করার আদেশ দিলেন না। তিনি এই সাতজন যুবককে আরো একদিন ভাবার সুযোগ দিলেন।\nসাতজন যুবক ভাবাভাবির দিকেই গেলেন না। তারা তাদের সব সম্পত্তি গরীবদের মধ্যে বিলিয়ে দিলেন এবং ইফেস শহরের নিকটবর্তী সেলিওন পাহাড়ের এক গুহায় আত্মগোপন করলেন। মালক্যাস ছদ্মবেশে শহরের বাজারে গেলেন কিছু শুকনো খাবার আনার জন্য। বাজারে শুনলেন, সম্রাট তাদের খুঁজছেন।\nতিনি তাড়াতাড়ি খাবার নিয়ে গুহায় আসলেন। সেখানে খাওয়ার পর এক ইশ্বরের প্রার্থনা করতে করতে তারা সকলেই একসময় ঘুমিয়ে পরলেন। ততক্ষণে সম্রাট ডেসিয়াস এই সাতজনকে আর কোথাও খুঁজে পাচ্ছিলেন না। ক্ষুদ্ধ হয়ে তিনি এদের বাবা-মাকে ধরে আনলেন, তারাও কিছু বলতে পারলেন না। শুধু বললেন, এই সাতজন যুবক তাদের সমস্ত সম্পত্তি গরীবদের মাঝে বিলিয়ে দিয়ে হাওয়ায় মিলিয়ে গিয়েছেন।\nরাগান্বিত, বিক্ষুদ্ধ সম্রাট সন্দেহ করলেন যে, যুবকরা হয়তোবা সেলিওন পাহাড়ের গুহায় আশ্রয় নিয়েছেন। কিন্তু গুহার অভ্যন্তরভাগ বিশাল এবং অন্ধকার হওয়াতে কেউ ভিতরে ঢুকে খোঁজার সাহস করেননি। তাই সম্রাট এক বিশাল বড় বড় পাথর দিয়ে গুহামুখ বন্ধ করে দিলেন, যাতে এই সাতজন যুবক যদি গুহাতে আশ্রয় নেন, তাহলে ক্ষুধায় যেনো মৃত্যুবরণ করেন। সম্রাটের বাহিনীতে দুজন ধর্মপ্রাণ খ্রীষ্টান যুবক ছিলেন, থিওডোরাস এবং রুফিনাস, তারা নিজেদেরকে গোপন করে রাখতে পেরেছিলেন। তারা গোপনে বড় পাথরটিতে এই সাতজন যুবকের নাম এবং ঘটনার বিবরন লিপিবদ্ধ করে রাখলেন।\nসময় এবং স্রোত কারো জন্য অপেক্ষা করে না। সেই ঘটনার পর একশত চুরাশি বছর পেরিয়ে গেলো। রোমান সাম্রাজ্যে তখন খ্রীষ্টান ধর্মের শুধু প্রচারই হচ্ছে না, ততদিনে তা রাস্ট্রীয় ধর্মও বটে। রোমের ক্ষমতায় তখন সম্রাট থিওডেসিয়াস দ্বিতীয়, আর সময়কালটা তখন ৪৩৪ খ্রীষ্টাব্দ।\nধার্মিক সম্রাট থিওডোসিয়াস তখন মারাত্মক এক সংকটের মুখে। মৃত্যুর পর শেষ বিচারের দিনে মানুষের পুনরুজ্জীবন হবে না- এই অধর্মীয় মতবাদ তখন প্রচার পাওয়া শুরু হয়েছে, বিশেষ করে ইফেসেই এর প্রচলনটা হচ্ছিল বেশি করে। ঠিক সেই সময়ে এক ইফেসবাসী, নাম ছিলো ডালিয়াস, তিনি ছিলেন সেলিওন পাহাড়ের মালিক, সিদ্ধান্ত নিলেন সেই পাহাড়ে একটি আস্তাবল তৈরী করবেন। তার লোকেরা আস্তাবল তৈরীর জন্য পাথর খোঁজার সময় দেখলেন এক গুহার প্রবেশপথ তৈরী করা পাথরদিয়ে বন্ধ করা। তারা সেই পাথরগুলো দিয়ে আস্তাবল তৈরী করার জন্য পাথরগুলো সরাতে লাগলেন।\nসেই দিনের মধ্যে একজন বের হবার মতো পাথর সরানো হলে, তারা কাজ বন্ধ রেখে চলে যান, পরের দিন এসে আবার কাজ শুরু করবেন বলে। সেদিনই সেই সাতজন যুবকের ঘুম ভাঙ্গলো।\nতাদের ঘুম এমনভাবে ভাঙ্গলো, যেনো তাদের কাছে মনে হলো তারা মাত্র একরাত ঘুমিয়েছেন। ঘুম থেকে উঠে তারা মালক্যাসকে জিজ্ঞেস করলেন, গতরাতে বাজারে কি শুনে এসেছেন তিনি? মালক্যাস বললেন, “ডেকিয়াস আমাদের খুঁজছে, খুঁজে পেলে আমাদের হত্যা করবে”, “না, সেটা আমরা হতে দিতে পারি না,” সঙ্গে সঙ্গে বললেন ম্যাক্সিমিয়ান। খাবারের প্রয়োজনে তারা আবার মালক্যাসকে পাঁচটি মুদ্রাসহ বাজারে পাঠালেন, আর সর্বশেষ খবর নিয়ে আসতে বললেন।\nমালক্যাস পাঁচটি মুদ্রা নিয়ে বাজারে এলেন। গুহা থেকে বের হবার সময় গুহামুখে বিশাল বিশাল পাথরগুলো দেখে মালক্যাস খুব অবাক হলেও, তিনি শহরের দিকে এগিয়ে গেলেন। আরো অবাক কিছু তার জন্য অপেক্ষা করছিলো!\nযখন শহরের ফটকের দিকে অগ্রসর হচ্ছিলেন, ফটকে দেখলেন ক্রস চিহ্ন- খ্রীষ্ট ধর্মের প্রতীক। তিনি অন্য ফটক দিয়ে শহরে ঢুকতে চাইলেন, সেখানেও একই চিহ্ন দেখলেন, দেখলেন শহরের সবগুলো প্রবেশ ফটকেই।\nরিপ ভ্যান উইংক্যাল :\nবর্তমানে গুহার বাইরে এই ফলক রয়েছে source: Out Of Hadhramout\nএ ঘটনা থেকে কতিপয় শিক্ষা :\n◉ সম্মানিত বন্ধুরা “আসুন ইসলামের রাহে উম্মতে মুহাম্মদীর মুক্তির কথা বলি ”\nPrevious কবিতা : রোজা\nNext বিয়ের পর নারীরা স্বামীর নামে নামকরণ কি ইসলামসম্মত?


সাধারণ ছুটি আরও ২ সপ্তাহ বাড়ানোর সুপারিশ - জাতীয় - Premier News Syndicate Limited (PNS)\n২ জুন, ১২:৩২ দুপুর\nপিএনএস ডেস্ক: করোনাভাইরাসের কারণে উদ্ভুত পরিস্থিতি মোকাবিলায় প্রয়োজনে সাধারণ ছুটি আরও দুই সপ্তাহ বাড়ানো যায় কিনা বিবেচনা করার আহ্বান জানিয়েছে এসডিজি বাস্তবায়নে গঠিত নাগরিক ফোরাম।\nফোরাম বলেছে, দেশে বর্তমান সময়ে সর্বোচ্চ সংখ্যক কোভিড-১৯ আক্রান্ত রোগী শনাক্ত হচ্ছে। দিন দিন মৃত্যুর সংখ্যাও বাড়াছে। এ অবস্থায় সাধারণ ছুটি বাড়ানোর বিষয়টি সরকার বিবেচনা করতে পারে।\nতারা বলেন, জনগণের মাঝে কোভিড-১৯ ঝুঁকি সম্পর্কে পর্যাপ্ত সচেতনতা দেখা যাচ্ছে না। একইসঙ্গে স্বাস্থ্যবিধি মেনে চলার জন্য পর্যাপ্ত স্বাস্থ্য উপকরণও সহজে পাওয়া সম্ভব হচ্ছে না। এক্ষেত্রে, সাধারণ ছুটি সম্পূর্ণভাবে তুলে নেওয়া হলে জনগণের মাঝে রোগের বিস্তার বৃদ্ধি পাওয়ার ঝুঁকি থেকে যাচ্ছে। সামনের দিনগুলোতে সংক্রমণের মাত্রা কমে এলে ধাপে ধাপে স্বাভাবিক কার্যক্রমে ফিরে আসা যেতে পারে।\nসোমবার (১ জুন) ‘সাধারণ ছুটি-পরবর্তী স্বাস্থ্যঝুঁকি’ শীর্ষক এক ভার্চুয়াল সংলাপে দেশের স্বাস্থ্য ও উন্নয়ন বিশেষজ্ঞগণ এ মতামত দেন। এসডিজি বাস্তায়নে নাগরিক প্ল্যাটফর্ম, বাংলাদেশ এই ভার্চুয়াল সংলাপটি আয়োজন করে।\nওয়াটারএইড-এর দক্ষিণ এশিয়া অঞ্চলের পরিচালক ড. মো. খায়রুল ইসলামের সঞ্চালনায় এ ভার্চুয়াল সংলাপে উপস্থিত ছিলেন এসডিজি প্ল্যার্টফর্মের কোর গ্রুপ সদস্য এবং ব্র্যাক জেমস পি গ্র্যান্ট স্কুল অব পাবিলক হেলথের উপদেষ্টা ড. মুশতাক রাজা চৌধুরী, সরকারের কোভিড-১৯ বিষয়ক জাতীয় টেকনিক্যাল পরামর্শক কমিটির সদস্য এবং হলি ফ্যামিলি রেড ক্রিসেন্ট মেডিক‌্যাল কলেজ হাসপাতালের প্রসূতি ও স্ত্রীরোগ বিভাগের অধ্যাপক ডা. রওশন আরা বেগম, স্বাস্থ্য ও পরিবার কল্যাণ বিষয়ক মন্ত্রণালয়ের জনস্বাস্থ্য বিশেষজ্ঞ উপদেষ্টা (সিলেট বিভাগ) ডা. আবু জামিল ফয়সালসহ আরও অনেকে।\nএসডিজি বাস্তবায়নে নাগরিক প্ল্যাটফর্মের আহবায়ক ও সেন্টার ফর পলিসি ডায়লগ (সিপিডি)-এর সম্মাননীয় ফেলো ড. দেবপ্রিয় ভট্টাচার্য সংলাপে সূচনা বক্তব্য দেন। তিনি বলেন, চলমান মহামারিতে নানামুখী অর্থনৈতিক সংকট সৃষ্টি হলেও জনগণের স্বাস্থ্যসেবা ও জীবনের নিরাপত্তাকে সর্বাধিক গুরুত্ত্ব দিতে হবে। সরকারের বিভিন্ন সময়ে সিদ্ধান্ত গ্রহণের ক্ষেত্রে সমন্বয়ের অভাব দেখা গিয়েছে। তবে সময় এখনও শেষ হয়ে যায়নি। নাগরিক সেবাকে গুরুত্ব দিয়ে জনমুখী সিদ্ধান্ত গ্রহণের মাধ্যমে এই সংকট কাটিয়ে উঠতে হবে। এক্ষেত্রে সাধারণ ছুটি পুনর্বহালের সিদ্ধান্ত বিবেচনা করা যেতে পারে।\nসংলাপে অংশ নিয়ে সংসদ সদস্য অ্যারোমা দত্ত বলেন, সরকারের ত্রাণ ও সামাজিক নিরাপত্তা কার্যক্রমের আওতা আরও বৃদ্ধি করা জরুরি। প্রাকৃতিক দুর্যোগ ও অতিমারীতে দেশের পিছিয়ে পড়া জনগোষ্ঠী খুবই ঝুঁকির মধ্যে পড়েছে। তাদের কথা মাথায় রেখে দীর্ঘমেয়াদী সহযোগিতা কার্যক্রম গ্রহণ করতে হবে।\nসংলাপে বরগুনা, গাইবান্ধা, সিলেটসহ দেশের বিভিন্ন অঞ্চলের স্বাস্থ্যকর্মী, উন্নয়ন কর্মী, উন্নয়ন সহযোগী প্রতিষ্ঠানের প্রতিনিধি, অর্থনীতিবিদ, শিক্ষাবিদ, গবেষক এবং সাংবাদিকরা অংশ নেন।


প্রকাশিত: ০৫:৪৭ পিএম, ১১ মে ২০২২\nসংবাদ সম্মেলনে এভারকেয়ার হাসপাতালের চিকিৎসকরা\nথ্যালাসেমিয়া আক্রান্ত এক শিশুর দেহে সফলভাবে ‘হ্যাপলো ট্রান্সপ্লান্ট’ করেছে ঢাকার এভারকেয়ার হাসপাতাল। যা বাংলাদেশে প্রথম। এর মাধ্যমে দেশের চিকিৎসা ব্যবস্থায় নতুন এক অধ্যায়ের সূচনা হলো।\nবুধবার (১১ মে) রাজধানীর বসুন্ধরায় এভারকেয়ার হাসপাতালে এক সংবাদ সম্মেলনে এ তথ্য জানানো হয়।\nহ্যাপলো বা হাফ ম্যাচ ট্রান্সপ্লান্ট এমন এক পদ্ধতি যেখানে পরিবারের যে কেউ- যেমন বাবা-মা, ভাই-বোন ডোনার হিসেবে ভূমিকা পালন করতে পারেন। এই পদ্ধতিতে রোগীর ব্লাড ট্রান্সপ্লান্ট করা হয়।\nএভারকেয়ার হাসপাতালের হেমাটোলজি ও স্টেম সেল ট্রান্সপ্লান্ট বিভাগের কোঅর্ডিনেটর এবং জ্যেষ্ঠ কনসালটেন্ট ডা. আবু জাফর মোহাম্মদ সালেহ বলেন, সাধারণত শিশুর ২-৫ বছর বয়সের মধ্যেই এই ট্রান্সপ্লান্ট করতে হয়। তবে দুই বছরের আগেও করা যায়। দেশে প্রথমবারের মতো গত ৫ মে, ২১ মাস বয়সী শিশুর হ্যাপলো ট্রান্সপ্লান্ট সফলভাবে শেষ হয়।\nএই চিকিৎসক জানান, থ্যালাসেমিয়া একটি বংশগত রোগ। জিনগত বিভিন্ন ডেলিশন, মিউটিশনের কারণে থ্যালাসেমিয়া হয়ে থাকে। বাংলাদেশে প্রায় ৮০ লাখ মানুষ থ্যালাসেমিয়ায় আক্রান্ত, যাদের অধিকাংশই এ বিষয়ে অবগত নয়। কারণ তাদের বেশিরভাগই বাহক বা ক্যারিয়ার যা সহজে ধরা পরে না, ফলে একে সাইলেন্ট কিলারও বলা হয়ে থাকে। এর মধ্যে ৫০-৭০ হাজার থ্যালাসেমিয়া রোগী আছেন যাদের চিকিৎসার প্রয়োজন। বর্তমানে এই রোগের একমাত্র কিউরেটিভ ট্রিটমেন্ট বোনম্যারো ট্রান্সপ্লান্ট।\nচিকিৎসার প্রতিবন্ধকতার কথা উল্লেখ করে ডা. আবু জাফর বলেন, এক্ষেত্রে সবচেয়ে বড় সমস্যা হয়ে দাঁড়ায় ডোনার পাওয়া। কারণ থ্যালাসেমিয়া রোগীর পরিবার ছোট আকারের হওয়ায় ডোনার পাওয়ার সম্ভাবনা ১০ শতাংশের নিচে। তাই এর বিকল্প হিসেবে হ্যাপলো ট্রান্সপ্লান্ট পদ্ধতি ব্যবহার করা হয়।\nএসময় প্রতিষ্ঠানটির মেডিকেল সার্ভিসের ডেপুটি ডিরেক্টর ডা. আরিফ মাহমুদ বলেন, ব্লাড ক্যান্সার রোগীদের জন্য সব প্রকার চিকিৎসা সাশ্রয়ী মূল্যে এভারকেয়ার হাসপাতালে পাওয়া যাচ্ছে।\nহ্যাপলো ট্রান্সপ্লান্ট বাংলাদেশের স্বাস্থ্যসেবা খাতে একটি মাইলফলক বলে উল্লেখ করেন তিনি।\nহোমিওপ্যাথি চিকিৎসার মানোন্নয়নে আলাদা মন্ত্রণালয় গঠনের দাবি


টেস্ট নিয়ে আবারও অস্ট্রেলিয়ার টালবাহানা | Tiger Cricket\nদুই টেস্টের সিরিজ খেলতে অস্ট্রেলিয়া দল বাংলাদেশে আসবে আগামী ১৮ আগস্ট। ২২-২৪ আগস্ট তিন দিনের প্রস্তুতি ম্যাচ খেলে চট্টগ্রামে বাংলাদেশ-অস্ট্রেলিয়া প্রথম টেস্ট শুরু ২৭ আগস্ট থেকে। ঈদুল আজহার বিরতির পর মিরপুরে দ্বিতীয় টেস্ট শুরুর সম্ভাব্য তারিখ ৬ সেপ্টেম্বর।\nনা, অস্ট্রেলিয়ার বাংলাদেশ সফরসূচি চূড়ান্ত হয়ে যায়নি। তবে বিসিবি থেকে ক্রিকেট অস্ট্রেলিয়ার কাছে পাঠানো প্রস্তাবিত সূচিটা এ রকমই। কিন্তু এই সূচি মানা তো পরের কথা, বাংলাদেশের পাওনা দুই টেস্টের সিরিজটাকে অস্ট্রেলিয়া আবারও ঝুলিয়ে দেয় কি না, সেটাই এখন প্রশ্ন। বিশ্বস্ত সূত্রে জানা গেছে, আগের দুবারের মতো এবারও বাংলাদেশে টেস্ট খেলতে চাচ্ছে না অস্ট্রেলিয়া। তাদের আগ্রহ ওয়ানডেতে।\nকারণটাও পরিষ্কার। পূর্বনির্ধারিত সূচি অনুযায়ী আগামী ২৩ অক্টোবর পাঁচ ওয়ানডে ও এক টি-টোয়েন্টির সিরিজ খেলতে ভারতে আসবে অস্ট্রেলিয়া দল। তার আগে বাংলাদেশ থেকে ওয়ানডের ‘ওয়ার্মআপ’টা সেরে যেতে চাচ্ছে তারা। সেটাও নিজেদের পছন্দসই সময়ে। বিসিবির প্রস্তাবিত সময় অনুযায়ী বাংলাদেশে এলে অস্ট্রেলিয়ার সফর শেষ হয়ে যাবে ১০ সেপ্টেম্বর। তাদের তখন দেশে ফিরে গিয়ে আবার ভারতে আসতে হবে ২৩ সেপ্টেম্বর। দুবার বিমানভ্রমণের ঝক্কি এড়াতেই ক্রিকেট অস্ট্রেলিয়া চাচ্ছে ভারত সফরের সঙ্গে মিলিয়ে বাংলাদেশ সফরটা করতে। আর ভারতে যেহেতু তখন শুধুই ওয়ানডে খেলবে, বাংলাদেশেও সেটাই খেলার আগ্রহ তাদের।\nটেস্টের পরিবর্তে ওয়ানডে খেলার প্রস্তাব ক্রিকেট অস্টেলিয়া এখনো আনুষ্ঠানিকভাবে না দিলেও আকারে-ইঙ্গিতে তাদের ইচ্ছার কথা জানিয়েছে বিসিবিকে। বিসিবিও এখন পর্যন্ত আকারে-ইঙ্গিতে নেতিবাচক মনোভাবই দেখাচ্ছে। প্রতিশ্রুত টেস্ট সিরিজটি বাদ দিয়ে অন্য কিছু খেলতে রাজি নয় বাংলাদেশ। বিসিবির প্রধান নির্বাহী কর্মকর্তা নিজাম উদ্দিন চৌধুরীর কথায়ও সে আভাস, ‘প্রতিশ্রুত এফটিপি (ভবিষ্যৎ সফর পরিকল্পনা) অনুযায়ী আগস্ট-সেপ্টেম্বরে অস্ট্রেলিয়া দলের বাংলাদেশে দুটি টেস্ট খেলতে আসার কথা। এর বাইরে অন্য কিছু ভাবার অবকাশ নেই। অন্য কিছু হওয়ার সম্ভাবনাও খুবই কম।’\n২০১১-এর এপ্রিলে বাংলাদেশে তিনটি ওয়ানডে খেলে গেলেও সিরিজের টেস্ট দুটি পরে কোনো একসময় খেলতে আসার কথা ছিল অস্ট্রেলিয়া দলের। দুই বোর্ডের আলোচনায় ঠিক হয়েছিল, দুই টেস্টের সিরিজটি হবে ২০১৫-এর অক্টোবরে। কিন্তু নিরাপত্তা নিয়ে প্রশ্ন তুলে অস্ট্রেলিয়া দলের বাংলাদেশে আসার ঠিক আগের দিন সিরিজ স্থগিত করে দেয় ক্রিকেট অস্ট্রেলিয়া। আগামী আগস্ট-সেপ্টেম্বরে সেই বকেয়া সিরিজটিই হওয়ার কথা।\nওদিকে জুলাইয়ের বাংলাদেশ সফর নিয়ে পিসিবিও মৃদু টালবাহানা শুরু করেছে। এ সফরের বিনিময়ে বাংলাদেশ দলও পাকিস্তানে গিয়ে দুটি টি-টোয়েন্টি ম্যাচ খেলে আসুক, এমনই আবদার তাদের। নিজাম উদ্দিন চৌধুরী নাকচ করে দিয়েছেন সে সম্ভাবনাও, ‘এ নিয়ে দুই বোর্ডের মধ্যে আনুষ্ঠানিক কোনো আলোচনা নেই। এফটিপি অনুযায়ী পাকিস্তান বাংলাদেশে পূর্ণাঙ্গ সিরিজ খেলতে আসবে, এটাই আমরা জানি।\n6 Mar 2017 in বাংলাদেশ vs অস্ট্রেলিয়া. Tags: বাংলাদেশ vs অস্ট্রেলিয়া, Bangladesh vs Australia\n← তুষারের আরেকটি সেঞ্চুরি!!\nবাংলাদেশ – শ্রীলঙ্কা সিরিজের নাম ‘জয় বাংলা কাপ’ →


January 6, 2019 | 4:30 pm\nঢাকা: সুষ্ঠু নির্বাচন অনুষ্ঠানের জন্য নির্বাচন কমিশনকে (ইসি) ধন্যবাদ ও শুভেচ্ছা জানিয়েছেন প্রধানমন্ত্রীর রাজনৈতিক উপদেষ্টা এইচ টি ইমাম। তিনি বলেন, ‘একাদশ জাতীয় সংসদ নির্বাচনের মতো সুন্দর, সমন্বিত, শৃঙ্খলার নির্বাচন আগে কখনো হয়নি। ভবিষ্যতে যাতে এই শৃঙ্খলা ধরে রাখা যায়, সেই চেষ্টা অব্যাহত রাখতে হবে।’\nরোববার (৬ জানুয়ারি) রাজধানীর আগারগাঁওয়ে নির্বাচন কমিশনের (ইসি) সঙ্গে বৈঠক শেষে সাংবাদিকদের এসব কথা বলেন এইচ টি ইমাম। এর আগে এইচটি ইমামের নেতৃত্বে ৯ সদস্যের একটি প্রতিনিধি দল একাদশ জাতীয় সংসদ নির্বাচনে সাংবিধানিক দায়িত্ব অত্যন্ত সুন্দরভাবে পালন করায় ইসির সঙ্গে সাক্ষাৎ করতে আসেন।\nপরে এইচ টি ইমাম বলেন, ‘এবারের নির্বাচনের মতো এত বড় আকারের নির্বাচন বাংলাদেশে আর কখনো হয়নি। এত বিশাল সংখ্যক মানুষকে একত্র করে সমন্বয় করা, এবারের মতো এত সুন্দর সমন্বয় আগে কখনো হয়নি। এটি আমাদের সবচেয়ে গর্বের বিষয়।’\nতিনি বলেন, ‘সরকারের পক্ষ থেকে কমিশনকে সহায়তা করার যে বিষয়গুলো ছিল, প্রত্যেকটি কাজ সরকার করেছে। ছোট থেকে বড়, উঁচু পর্যায় থেকে নিচু পর্যায় পর্যন্ত, সামরিক বেসামরিক, বিভিন্ন আইনশৃঙ্খলা বাহিনীর সবাই যে কাজ করেছেন, এগুলো নিয়েই মূলত আমরা আলোচনা করেছি। এই শৃঙ্খলাকে কীভাবে ধরে রাখা যায়, সমন্বয়টাকে কীভাবে ধরে রাখা যায়; ভবিষ্যতে নির্বাচন অনেকগুলো নির্বাচন আসছে, সেই নির্বাচনগুলো যাতে সুষ্ঠুভাবে, গ্রহণযোগ্যভাবে করা যায়, সেগুলো নিয়ে আমরা আলোচনা করেছি।’\nকমিশনের কাছে বিএনপি নিরপেক্ষ সরকারের অধীনে পুনর্নির্বাচন দাবি করেছে। এ বিষয়ে কমিশনে আজকে কোনো অবস্থান ছিল কিনা, জানতে চাইলে এইচ টি ইমাম বলেন, ‘কথা উঠেছে। আমরা মনে করি এটা নির্বাচন কমিশনের ব্যাপার। সংবিধানের ব্যাপার। নতুন করে নির্বাচনও সম্ভব না। আর তত্ত্বাবধায়ক সরকার, সেই পুরনো কথা। এগুলো বলে লাভ নেই। অনেক ভুয়া কথাও তারা বলেছেন।’\nএবারের নির্বাচনের মাধ্যমে নির্বাচন কমিশনের ওপর আস্থা অনেক বেড়েছে বলেও জানান এইচ টি ইমাম। তিনি বলেন, ‘এবারের মতো দেশি-বিদেশি বিভিন্ন রাষ্ট্র, দল যেভাবে অভিনন্দন জানিয়েছেন। তারা সবাই জানিয়েছেন, এত সুষ্ঠু এত সুন্দর নির্বাচন হয় না। পৃথিবী ব্যাপী এবারে যেভাবে সঙ্গে সঙ্গে স্বীকৃতি পাওয়া গেছে, তাতে আমরা গর্বিত।’ এবারই প্রথম নির্বাচনে একজন পুলিশ বা অন্য কোনো বাহিনীর কেউ নিহত বা হননি বলেও জানান এইচ টি ইমাম।\nএইচ টি ইমামের নেতৃত্বে প্রধানমন্ত্রীর অর্থ বিষয়ক উপদেষ্টা ড. মশিউর রহমান, দলের প্রচার ও প্রকাশনা সম্পাদক ড. হাছান মাহমুদ, কেন্দ্রীয় কার্যনির্বাহী সংসদের সদস্য এ বি এম রিয়াজুল কবীর কাওছারসহ নয় সদস্যের প্রতিনিধি দল ইসির সঙ্গে বৈঠক করে।\nএ সময় কমিশনের পক্ষ থেকে প্রধান নির্বাচন কমিশনার (সিইসি) কে এম নূরুল হুদা, কমিশনার মো. রফিকুল ইসলাম, অবসরপ্রাপ্ত ব্রিগেডিয়ার জেনারেল শাহাদাত হোসেন চৌধুরী, ইসি সচিব হেলালুদ্দীন আহমদ, অতিরিক্ত সচিব মোখলেছুর রহমানসহ ইসির ঊর্ধতন কর্মকর্তারা উপস্থিত ছিলেন।


ডাবলিনে জুতো, ডিম, বোতলের লক্ষ্য ব্লেয়ার | বিশ্ব | DW | 05.09.2010\nডাবলিনে জুতো, ডিম, বোতলের লক্ষ্য ব্লেয়ার\nনিজের নতুন বই ‘দ্য জার্নি’-র প্রচার করতে গিয়ে জুতো, ডিম আর প্লাস্টিকের বোতলের লক্ষ্য হলেন এবার প্রাক্তন ব্রিটিশ প্রধানমন্ত্রী ব্লেয়ার৷ আয়ারল্যান্ডের বিক্ষোভকারীরা ইরাক যুদ্ধে গণহত্যার জন্য এমনকি তাঁর বিচারের দাবিও তুলল৷\nব্লেয়ার বিরোধী আইরিশ বিক্ষোভের ছিন্নছবি\nব্লেয়ারের বিরুদ্ধে তীব্র আইরিশ বিক্ষোভ\nশনিবার খুব একটা সুখকর অভিজ্ঞতা নিয়ে ঘরে ফেরেন নি প্রাক্তন ব্রিটিশ প্রধানমন্ত্রী৷ নিজের প্রধানমন্ত্রীত্বের স্মৃতি নিয়ে লেখা নতুন বইয়ের ওপর সই করার প্রথম অনুষ্ঠানে ব্যাপক পুলিশ প্রহরায় শনিবার ডাবলিনে হাজির হন ব্লেয়ার৷ কিন্তু কয়েক'শো বিক্ষোভকারী নিরাপত্তার কঠোর বেষ্টনি উপেক্ষা করে তাঁর দিকে হাওয়াই চটি, ডিম, জলের বোতল আর জুতো নিক্ষেপ করে৷ স্লোগান ওঠে, ‘ব্লেয়ার লায়েড, মিলিয়নস ডায়েড৷' একই স্লোগান লেখা পোস্টারও দেখা যায়৷ সেইসঙ্গেই ইরাক যুদ্ধের রূপকারদের একজন ব্লেয়ারের বিরুদ্ধে গণহত্যার মামলা আনার দাবিও ওঠে৷ তবে জুতো বা ডিম কোনকিছুই পুলিশের ব্যারিকেড পেরিয়ে ব্লেয়ার পর্যন্ত ঠিকঠাক পৌঁছতে পারে নি৷ বেশ ভালো পরিমাণে বিশৃঙ্খলার মধ্যে ব্লেয়ার তাঁর বহু অনুরাগীকে বঞ্চিত করে অনুষ্ঠানের মাঝপথে ঘটনাস্থল থেকে চলে যান৷ ফলে অনেকেই প্রাক্তন ব্রিটিশ প্রধানমন্ত্রীর নতুন বই ‘দ্য জার্নি'-র ওপর তাঁর সই চাইতে এসেও পান নি৷\nকী করল পুলিশ? কোন গ্রেপ্তার বা ধরপাকড়?\nইরাকের সাদ্দাম জমানার গণবিধ্বংসী মারণাস্ত্র নিয়ে মিথ্যাচার করার দায়ে ডাবলিনে বিক্ষোভের মুখে পড়া টোনি ব্লেয়ারকে ডিম, জুতো আর বোতল থেকে বাঁচিয়ে নিরাপদে বইয়ের দোকানে ঢুকিয়ে দেওয়া এবং ঘন্টা দেড়েক পরে পিছনের দরজা দিয়ে বের করে নিয়ে যাওয়া ছাড়া পুলিশ মোট চারজনকে গ্রেপ্তার করেছে৷ তাদের মধ্যে দুই ১৮ বা ১৯ বছরের তরুণ\nপ্রধানমন্ত্রীত্বের স্মৃতিচারণ নিয়ে এই সেই বই\nআর দুজন উত্তর তিরিশ যুবক৷ এদের সকলকেই জামিনে মুক্তি দেওয়া হয়েছে বটে, তবে মামলাও আনা হয়েছে এদের বিরুদ্ধে৷ এছাড়া কিছু বিক্ষোভকারীর সঙ্গে বেশ ধস্তাধস্তিও করতে হয়েছে পুলিশকে৷ যারা ব্লেয়ারের ওপর হামলা চালানোর জন্য মরিয়া হয়ে উদ্যোগ নিয়েছিল৷\nব্লেয়ার পাঁচটা টিভি অনুষ্ঠানে এর আগে সাফাই দিয়েছিলেন\nতা দিয়েছিলেন বৈকি! ১৯৯৭ থেকে ২০০৭ - এই দশ বছর ব্রিটিশ প্রধানমন্ত্রীর পদে থাকাকালীন নিজের স্মৃতিচারণ নিয়ে লেখা ‘দ্য জার্নি' বইটি প্রকাশিত হওয়ার আগে থেকেই শুরু হয়ে যায় ব্লেয়ারের সমালোচনা৷ সাফাই গাইতে বেশ কিছু টিভি অনুষ্ঠানে হাজির হয়ে ব্লেয়ার আগাম জানান, ইরাক যুদ্ধের বিষয়ে সিদ্ধান্ত নেওয়ার জন্য তিনি দুঃখিত নন৷ একই কথা এই বইতেও আছে৷ তবে কিনা, ইরাক কান্ডের ভয়াবহতা যে এতটা দূর পর্যন্ত শেষমেষ যেতে পারে তা তিনি দুঃস্বপ্নেও ভাবেন নি বলে স্বীকারোক্তিও করেছেন ব্লেয়ার সাহেব৷\nসম্পাদনাঃ অরুণশঙ্কর চৌধুরী\nকি-ওয়ার্ডস টোনি ব্লেয়ার, বিক্ষোভ, আইরিশ, আয়ারল্যান্ড, জুতো, ডিম, বোতল, ইরাক যুদ্ধ, মারণাস্ত্র, ব্রিটেন, প্রধানমন্ত্রী, Tony Blair, Ireland, Flip Flop, Agitation, Iraq war, Prime Minister, Britain, Dublin


মুক্তিযুদ্ধের বীরসেনানী জেনারেল জ্যাকব\nএকাত্তরে পাকিস্তানি বাহিনীকে আত্মসমর্পণে রাজি করিয়ে নিজ হাতে দলিলের খসড়া লিখেছিলেন যিনি, বাংলাদেশের বন্ধু সেই ভারতীয় জেনারেল জেএফআর জ্যাকব আর নেই।\nকিছুদিন অসুস্থতার পর ভারতীয় সেনাবাহিনীর অবসরপ্রাপ্ত এই লেফটেন্যান্ট জেনারেল গত ১৩ জানুয়ারি সকালে দিল্লির একটি সামরিক হাসপাতালে মারা যান। তার বয়স হয়েছিল ৯২ বছর।\n‘সারেন্ডার ইন ঢাকা, বার্থ অব এ নেশন’ এবং ‘অ্যান ওডেসি ইন ওয়ার অ্যান্ড পিস’ বইয়ে জ্যাকব লিখে গেছেন সেইসব আগুনঝরা দিনের কথা, যে পথ ধরে ১৯৭১ সালের ১৬ ডিসেম্বর পাকিস্তান সেনাবাহিনীর সর্বাধিনায়ক এএকে নিয়াজী ঢাকার তখনকার রেসকোর্স ময়দানে ভারত ও বাংলাদেশের যৌথবাহিনীর কাছে আত্মসমর্পণ করেছিলেন, পৃথিবীর মানচিত্রে জন্ম হয়েছিল স্বাধীন বাংলাদেশের।\nমুক্তিযুদ্ধে ‘এস ফোর্স’-এর অধিনায়ক ও সেক্টর কমান্ডার কেএম সফিউল্লাহ বলেন, জেএফআর জ্যাকবের সহযোগিতাতেই ঢাকায় পাকিস্তান বাহিনীর অধিনায়ক লেফটেন্যান্ট জেনারেল এএকে নিয়াজীর আত্মসমর্পণপত্রের খসড়া তৈরি এবং এ সংক্রান্ত সব আনুষ্ঠানিকতা ঠিক করা হয়। জ্যাকব একজন দক্ষ সেনা কর্মকর্তা। পাকিস্তানি বাহিনীর বিপর্যয়ের শুরুতেই জ্যাকব তাদের আত্মসমর্পণে বাধ্য করেন। পাকিস্তান সেনাবাহিনী কখন, কোথায় ও কীভাবে আত্মসমর্পণ করবে সেটাও ঠিক করেছিলেন তিনি। জ্যাকব বুঝতে পেরেছিলেন, বাংলাদেশের মুক্তিযুদ্ধে সফল হতে হলে এর ভূ-রাজনীতির কেন্দ্রবিন্দু ঢাকা দখল করতে হবে আগে। তাই নিজস্ব পরিকল্পনা অনুসারেই ভারতীয় পূর্বাঞ্চলীয় কমান্ডকে রণাঙ্গনে এগিয়ে নিচ্ছিলেন তিনি, যদিও সেনা সদরদফতর তার পরিকল্পনাকে উচ্চাভিলাষী বলেছিল।\nবেশির ভাগ ক্ষেত্রেই অগ্রসরমান ভারতীয় সেনা কন্টিনজেন্ট শত্রুর প্রতিরোধ গুঁড়িয়ে দিয়ে দ্রুততার সাথে ঢাকার দিকে এগিয়ে যায়, যা ভেঙে দেয় পাকিস্তানি সৈন্যদের মনোবল। মাত্র ছয় দিনের মধ্যে মূল লক্ষ্যের কাছাকাছি পৌঁছে যায় ভারতীয় সেনাবাহিনী। শত্রুর অবস্থানের তথ্য আগেভাগে জানিয়ে ও বিপদসংকুল জলাভূমিগুলো এড়ানোর পথ দেখিয়ে মুক্তিযোদ্ধারা ভারতীয় সেনাদের অগ্রযাত্রায় গতি সঞ্চার করেন। জ্যাকব ফার্জ রাফায়েল জ্যাকবের জন্ম ১৯২৩ সালে। ১৯৪১ সালে ১৮ বছর বয়সে ব্রিটিশ সরকারের অধীন ভারতীয় সেনাবাহিনীতে নাম লেখান জ্যাকব। তিন যুগের সৈনিক জীবনে দ্বিতীয় বিশ্বযুদ্ধ এবং ১৯৬৫ সালের ভারত-পাকিস্তান যুদ্ধে অংশ নেন জ্যাকব। সাহসিকতার জন্য পেয়েছেন নানা পদক। গোয়া ও পাঞ্জাবের গবর্নরের দায়িত্বও তিনি পালন করেন।\nআওয়ামী লীগ নেতৃত্বাধীন বাংলাদেশ সরকার মুক্তিযুদ্ধে অবদান রাখা বিদেশি বন্ধুদের সম্মাননা জানানোর উদ্যোগ নিলে ২০১২ সালের ২৭ মার্চ আরও ৮৩ জনের সাথে রাষ্ট্রপতি মো. জিল্লুর রহমান ও প্রধানমন্ত্রী শেখ হাসিনার হাত থেকে মুক্তিযুদ্ধ সম্মাননা নেন অবসরপ্রাপ্ত লেফটেন্যান্ট জেনারেল জেএফআর জ্যাকব।\nসম্মাননা নেওয়ার পর ভারতের অবসরপ্রাপ্ত লেফটেন্যান্ট জেনারেল জেএফআর জ্যাকব মঞ্চে দাঁড়িয়ে দর্শকদের দিকে তাকিয়ে স্যালুট দেন। দর্শকসারি জয় বাংলা সেøাগানে মুখরিত হয়ে উঠলে তিনিও বলেনÑ ‘জয় বাংলা’।\nএর আগে ২০০৮ সালের মার্চে বাংলাদেশ সরকারের আমন্ত্রণে ঢাকায় এসেছিলেন জ্যাকব। সে সময় ভারতীয় হাইকমিশনে এক অনুষ্ঠানে মুক্তিযুদ্ধের দিনগুলোর কথা স্মরণ করে তিনি বলেন, মুক্তিযোদ্ধা ও ইস্ট বেঙ্গল রেজিমেন্টের অসাধারণ বীরত্বের সুবাদেই স্বাধীন হয়েছে বাংলাদেশ। সীমিত সামর্থ্য নিয়ে ¯্রফে তুমুল দেশপ্রেম পুঁজি করেই একটা শক্তিশালী নিয়মিত বাহিনীর বিরুদ্ধে জয় ছিনিয়ে এনেছে তারা। আমরা তাদের সাহায্য করেছি, আমরা তাদের সহযোদ্ধা। কিন্তু তাদের লড়াইটা তারা নিজেরাই লড়েছে। চেতনার পুরোটা ঢেলে দিয়েই তারা তাদের লক্ষ্য পূরণ করেছে।\nরাষ্ট্রপতি আবদুল হামিদ এক শোকবার্তায় স্বাধীনতাযুদ্ধে জেনারেল জ্যাকবের অবদান শ্রদ্ধার সাথে স্মরণ করে বলেন, বাঙালি জাতি তাকে চিরকাল মনে রাখবে। তার মৃত্যুতে বাংলাদেশ একজন প্রকৃত বন্ধুকে হারিয়েছে।\nপ্রধানমন্ত্রীর শোক : বাংলাদেশের মুক্তির লড়াইয়ে অবদান রাখা ভারতের সেনা কর্মকর্তা জেএফআর জ্যাকবের মৃত্যুতে শোক প্রকাশ করে প্রধানমন্ত্রী শেখ হাসিনা বলেছেন, জাতি তার অবদান শ্রদ্ধার সাথে স্মরণ করবে।\nএক শোক বিবৃতিতে বলেছেন, আমরা বাংলাদেশের স্বাধীনতাযুদ্ধের এক অকুতোভয় সেনানীকে হারালাম। মুক্তিযুদ্ধে জেনারেল জ্যাকবের অবদান জাতি শ্রদ্ধার সাথে স্মরণ করবে।\nকৃষি অর্থনীতিবিদ মাহবুব হোসেন\nঅর্থনীতিবিদ মাহবুব হোসেন (৭১) আর নেই। বাংলাদেশ সময় গত ৩ জানুয়ারি দিবাগত রাত পৌনে ৩টায় যুক্তরাষ্ট্রের কেভেল্যান্ড কিনিকে চিকিৎসাধীন অবস্থায় মারা যান তিনি। রিডো বাইপাস সার্জারি ও ভাল্ভ পরিবর্তনের জন্য প্রায় এক মাস আগে সেখানে ভর্তি হন তিনি। চিকিৎসাধীন অবস্থাতেই মারা যান দেশের কৃষি ও খাদ্য নিরাপত্তা বিষয়ে দীর্ঘদিন ধরে গবেষণা করে যাওয়া এই অর্থনীতিবিদ।\nমৃত্যুর আগে মাহবুব হোসেন ব্র্যাক বিশ্ববিদ্যালয়ের অর্থনীতি ও সামাজিক বিজ্ঞান বিভাগের সভাপতি হিসেবে দায়িত্ব পালন করছিলেন। এর আগে তিনি ব্র্যাকের নির্বাহী পরিচালকের উপদেষ্টা, নির্বাহী পরিচালক, আন্তর্জাতিক ধান গবেষণা ইনস্টিটিউটের (ইরি) সামাজিক গবেষণা বিভাগের পরিচালক ও বাংলাদেশ উন্নয়ন গবেষণা প্রতিষ্ঠানের (বিআইডিএস) মহাপরিচালকের দায়িত্ব পালন করেন।\nমাহবুব হোসেন স্ত্রী পারভিন হোসেন, এক ছেলে ও দুই মেয়ে রেখে গেছেন। তার ছেলে তানভীর হোসেন যুক্তরাষ্ট্রের ব্যাংক অব আমেরিকার ভাইস প্রেসিডেন্ট, বড় মেয়ে শাওন হোসেন বায়োটেকনোলজিস্ট ও ছোট মেয়ে শারমিন ব্র্যাক ইপিএলের পরিচালক হিসেবে কর্মরত।\nবাবা ডা. কোবাদ আলী মালিতা ও মা ফাতেমা জোহরার ঘরে ১৯৪৫ সালে ভারতের নদীয়া জেলায় জন্ম নেন মাহবুব হোসেন। সেখান থেকে ¯œাতক পাস করার পর ঢাকা বিশ্ববিদ্যালয়ের অর্থনীতি বিভাগ থেকে ¯œাতকোত্তর ও যুক্তরাজ্যের কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন তিনি। ২০১৪ থেকে ২০১৭ সাল পর্যন্ত এশিয়ান সোসাইটি ফর এগ্রিকালচার ইকোনমিস্টের নির্বাচিত সভাপতি হয়েছিলেন অধ্যাপক মাহবুব হোসেন। এ ছাড়া তিনি বিশ্বব্যাংকের গ্লোবাল নলেজ অ্যাডভাইজরি কমিশনের সদস্য, বাংলাদেশ সেন্টার ফর পলিসি ডায়ালগের (সিপিডি) ট্রাস্টি বোর্ডের সদস্য এবং খাদ্য নিরাপত্তা-বিষয়ক বেশ কয়েকটি আন্তর্জাতিক সংস্থার পরামর্শক হিসেবেও কাজ করেছেন।\n১৯৯১ সালের প্রথম তত্ত্বাবধায়ক সরকার বাংলাদেশের উন্নয়ন-বিষয়ক যে টাস্কফোর্স গঠন করেছিল, মাহবুব হোসেন তার দারিদ্র্য বিমোচন-বিষয়ক কমিটির সভাপতি ছিলেন।\nফরেন পলিসি (এফটি) ২০১৩ সালে বিশ্বের ৫০০ প্রভাবশালী ব্যক্তির যে তালিকা প্রকাশ করে, তাতে মাহবুব হোসেনের নাম অন্তর্ভুক্ত হয়। বিশ্বের খাদ্য নিরাপত্তা এবং কৃষি উৎপাদন বিষয়ে অন্যতম প্রভাবশালী ব্যক্তি হিসেবে তাকে চিহ্নিত করে। খাদ্যনীতি-বিষয়ক আন্তর্জাতিক সংস্থা ইফপ্রি, ইরি, এফএও থেকে তার গবেষণা প্রবন্ধ প্রকাশিত হয়েছে। এ পর্যন্ত তার একক ও যৌথভাবে মোট ১২টি বই এবং ২০০-এর মতো প্রবন্ধ আন্তর্জাতিক জার্নালে প্রকাশিত হয়েছে।\nবাংলাদেশের সবুজ বিপ্লবের প্রভাব, সেচপাম্পের মাধ্যমে কৃষি উৎপাদন বৃদ্ধি, গ্রামীণ অর্থনীতির পরিবর্তন নিয়ে একাধিক গবেষণাধর্মী বই এবং গবেষণা প্রবন্ধ লিখেছেন মাহবুব হোসেন। ১৯৭৩ সাল থেকে দেশের ৬৫টি গ্রামের পরিবর্তন বিষয়ে মাহবুব হোসেন একটি চলমান গবেষণার নেতৃত্ব দিচ্ছিলেন। বাংলাদেশ ও বিশ্বের চাল উৎপাদন এবং চালের অর্থনীতি নিয়ে তিনি নিয়মিত গবেষণা করছিলেন।\nমাহবুব হোসেনের মৃত্যুতে ব্র্যাকের প্রতিষ্ঠাতা ও চেয়ারপারসন স্যার ফজলে হাসান আবেদ বলেন, উন্নয়ন সংক্রান্ত ইস্যুতে বিশ্বের যে মুষ্টিমেয় কয়েকজনের সুগভীর ধারণা ছিল, ড. মাহবুব হোসেন ছিলেন তাদের অন্যতম। সমস্ত প্রতিকূলতার বিরুদ্ধে তার জীবনটাই ছিল এক সাফল্যগাথা।\nবঙ্গবন্ধুর ঘনিষ্ঠ সহচর নূরুল ইসলাম\nজাতির পিতা বঙ্গবন্ধু শেখ মুজিবুর রহমানের ঘনিষ্ঠ সহচর, আওয়ামী লীগের সাবেক প্রচার ও প্রকাশনা সম্পাদক নূরুল ইসলাম আর নেই। গত ২২ জানুয়ারি রাত ৮টায় রাজধানীর রায়েরবাজারের মিতালী রোডের বাসায় ইন্তেকাল করেছেন। তিনি দীর্ঘদিন ধরে বার্ধক্যজনিত বিভিন্ন রোগে আক্রান্ত ছিলেন। তার বয়স হয়েছিল ৮০ বছর। ২৩ জানুয়ারি বাদ জোহর চাঁদপুর জেলার হাজীগঞ্জের নিজ গ্রামে জানাজা শেষে তার লাশ দাফন করা হয়। আওয়ামী লীগের এই নেতা ছিলেন অবিবাহিত। প্রধানমন্ত্রী ও আওয়ামী লীগ সভাপতি শেখ হাসিনা নূরুল ইসলামের মৃত্যুতে গভীর শোক ও দুঃখ প্রকাশ করেছেন।\nএক শোক বিবৃতিতে প্রধানমন্ত্রী বলেন, ১৯৫৭ সালে কাগমারী সম্মেলনের পর দলে দ্বিধাবিভক্তি দেখা দিলে আওয়ামী লীগের নতুন কমিটিতে প্রচার সম্পাদকের দায়িত্ব পান নূরুল ইসলাম। ভাষা আন্দোলন থেকে শুরু করে বাঙালি জাতির স্বাধিকার-স্বাধীনতা সংগ্রামে বিভিন্ন সময়ে সাংগঠনিক দায়িত্ব পালন করার সময় নূরুল ইসলাম হাতে পোস্টার লিখে রাজপথে হয়ে ওঠেন পোস্টার নূরুল ইসলাম।\nপ্রধানমন্ত্রী বলেন, নূরুল ইসলাম এটেম্পট টু মার্ডার মোনায়েম খান মামলার ১ নম্বর আসামি ছিলেন। যে মামলায় বঙ্গবন্ধু ছিলেন ২ নম্বর আসামি। নূরুল ইসলাম বাঙালির মুক্তির সংগ্রামে অংশ নিয়ে বেশ কয়েকবার কারাবরণ করেছেন। তার মৃত্যুতে আওয়ামী লীগ হারাল একজন নিবেদিতপ্রাণ সংগ্রামী নেতাকে। বিবৃতিতে তিনি মরহুমের আত্মার মাগফিরাত কামনা করেন এবং তার শোকসন্তপ্ত পরিবার-পরিজনের প্রতি গভীর সমবেদনা জানান।\nআওয়ামী লীগ নেতা এমএ আজিজ\nপঁচাত্তর-উত্তর আওয়ামী লীগের অন্যতম সংগঠক, স্বৈরাচার-বিরোধী আন্দোলনের অন্যতম নেতা, ১/১১-পরবর্তী সময়ের সাহসী সৈনিক, পুরনো ঢাকার কৃতী সন্তান ভাষাসৈনিক একুশে পদকপ্রাপ্ত মরহুম পিয়ারু সরদারের সুযোগ্য সন্তান ঢাকা মহানগর আওয়ামী লীগের ভারপ্রাপ্ত সভাপতি এমএ আজিজ গত ২৩ জানুয়ারি পরলোক গমন করেছেন। দীর্ঘদিন ধরেই হৃদরোগে ভুগছিলেন এমএ আজিজ।\nপ্রয়াত রাজনীতিক এমএ আজিজ স্ত্রী ও তিন ছেলেসহ অসংখ্য আত্মীয়-স্বজন, সহকর্মী ও গুণগ্রাহী রেখে গেছেন। তার বয়স হয়েছিল ৬৮ বছর। বাদ মাগরিব বঙ্গবন্ধু অ্যাভিনিউর আওয়ামী লীগ কেন্দ্রীয় কার্যালয়ে প্রথম জানাজা এবং বাদ এশা বকশিবাজার আলিয়া মাদ্রাসা মাঠে দ্বিতীয় জানাজা শেষে আজিমপুর কবরস্থানে তার লাশ দাফন করা হয়। দুটি জানাজা ও দাফন অনুষ্ঠানেই ছিল শোকার্ত রাজনৈতিক নেতা-কর্মীদের ঢল। বর্ষীয়ান রাজনীতিক এমএ আজিজের মৃত্যুর খবরে তার পুরান ঢাকার নিজ বাসভবনে ছুটে যান প্রধানমন্ত্রী ও আওয়ামী লীগ সভানেত্রী শেখ হাসিনা। বিকেলে ওই বাসভবনে গিয়ে প্রথমেই এমএ আজিজের কফিনে ফুল দিয়ে শ্রদ্ধা জানান প্রধানমন্ত্রী। শ্রদ্ধা নিবেদনের পর প্রয়াত এই নেতার দোতলার বাসায় গিয়ে সেখানে শোকার্ত পরিবারের সদস্যদের সান্ত¡না ও সমবেদনা জানান প্রধানমন্ত্রী। প্রধানমন্ত্রীকে কাছে পেয়ে পরিবারের সদস্যরা কান্নায় ভেঙে পড়েন। এ সময় সেখানে আবেগঘন পরিবেশের সৃষ্টি হয়। প্রায় আধাঘণ্টা সেখানে অবস্থান শেষে গণভবনে ফিরে যান প্রধানমন্ত্রী শেখ হাসিনা।\nএদিকে এমএ আজিজের মৃত্যুতে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা শোক জানিয়েছেন। শোক বার্তায় প্রধানমন্ত্রী বলেন, তার মৃত্যুতে আওয়ামী লীগ দীর্ঘদিনের পরীক্ষিত, ত্যাগী এবং নিবেদিতপ্রাণ একজন নেতাকে হারাল। জাতির পিতা বঙ্গবন্ধু শেখ মুজিবুর রহমান হত্যাকা-ের পরবর্তী দুঃসময়ে ঢাকা মহানগর আওয়ামী লীগকে পুনরায় সংগঠিত করতে এমএ আজিজের ভূমিকা ছিল অপরিসীম। মহান মুক্তিযুদ্ধ ও দেশের গণতন্ত্র প্রতিষ্ঠার সংগ্রামে মরহুমের সাহসী ভূমিকার কথা জাতি চিরকাল গভীর শ্রদ্ধার সাথে স্মরণ করবে।\nআজিজের মৃত্যুর খবর পেয়ে স্বরাষ্ট্রমন্ত্রী আছাদুজ্জামান খান কামাল এমপি, খাদ্যমন্ত্রী অ্যাডভোকেট কামরুল ইসলাম এমপি, ঢাকার সাবেক সংসদ সদস্য ডা. মোস্তফা জালাল মহিউদ্দিন এমপি, হাজি মো. সেলিম এমপিসহ দলীয় নেতাকর্মীরা হাসপাতালে ছুটে যান।\nক্ষমতাসীন আওয়ামী লীগের সবচেয়ে গুরুত্বপূর্ণ শাখা ঢাকা মহানগর আওয়ামী লীগের ভারপ্রাপ্ত সভাপতি হিসেবে গত আট বছর ধরে দায়িত্ব পালন করে আসছিলেন এমএ আজিজ। ১৯৮৭ সালে মোজাফফর হোসেন পল্টুর নেতৃত্বাধীন কমিটিতে ঢাকা মহানগরীর সাধারণ সম্পাদক হন তিনি। ২০০৩ সালে সম্মেলনে সাবেক মেয়র মোহাম্মদ হানিফ ঢাকা মহানগরের সভাপতি নির্বাচিত হলে ওই কমিটিতে সহ-সভাপতি হন আজিজ। ২০০৭ সালে মোহাম্মদ হানিফ মারা যাওয়ার পর এমএ আজিজকে ভারপ্রাপ্ত সভাপতির দায়িত্ব দেওয়া হয়। ২০১২ সালে কাউন্সিল হলেও নতুন কমিটি গঠিত না হওয়ায় এমএ আজিজ আগের মতোই ভারপ্রাপ্ত সভাপতির দায়িত্ব পালন করে আসছিলেন। এমএ আজিজের বাবা পুরান ঢাকার বিলুপ্ত পঞ্চায়েতের নেতা পেয়ারু সরদার ১৯৫২ সালে ভাষা আন্দোলনের সময় প্রথম শহীদ মিনার তৈরিতে সহায়তা করেছিলেন। তার বড় ছেলে উমর বিন আবদুল আজিজ ঢাকা দক্ষিণ সিটি কর্পোরেশনের ২৭ নম্বর ওয়ার্ডের নির্বাচিত কাউন্সিলর।\nপরলোকে সাংবাদিক নেতা আলতাফ মাহমুদ\nনির্ভীক সাংবাদিক, বাংলাদেশ ফেডারেল সাংবাদিক ইউনিয়নের সদ্য নির্বাচিত সভাপতি আলতাফ মাহমুদ (৬২) আর নেই। গত ২৪ জানুয়ারি সকালে রাজধানীর বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় তিনি ইন্তেকাল করেন। তার মৃত্যুতে সাংবাদিক সমাজে গভীর শোকের ছায়া নেমে আসে। তিনি স্ত্রী, এক ছেলে, দুই মেয়ে, অসংখ্য সহকর্মী ও আত্মীয়-স্বজন রেখে গেছেন।\nআলতাফ মাহমুদের মৃত্যুতে রাষ্ট্রপতি আবদুল হামিদ, প্রধানমন্ত্রী শেখ হাসিনা গভীর শোক প্রকাশ করেছেন।\nঢাকায় ডিআরইউ ও জাতীয় প্রেসকাবে দু’দফা জানাজা শেষে হেলিকপ্টারযোগে তার লাশ গ্রামের বাড়ি পটুয়াখালীর গলাচিপায় পাঠানো হয়। সেখানে দু’দফা জানাজা শেষে তার লাশ বাবার কবরের পাশে গত ১৫ জানুয়ারি দাফন করা হবে হয়। জানাজা শেষে প্রধানমন্ত্রীর পক্ষে তার উপদেষ্টা ইকবাল সোবহান চৌধুরী, প্রধানমন্ত্রীর উপ-প্রেস সচিব আশরাফুল আলম খোকন ও মামুনুর রশীদ পুষ্পস্তবক অর্পণ করেন। এরপর আওয়ামী লীগের পক্ষে যুগ্ম সাধারণ সম্পাদক মাহবুব-উল-আলম হানিফ এমপি, অ্যাডভোকেট জাহাঙ্গীর কবির নানক এমপি, প্রচার ও প্রকাশনা সম্পাদক ড. হাছান মাহমুদ এমপি, তথ্য ও গবেষণা সম্পাদক অ্যাডভোকেট আফজাল হোসেন প্রমুখ এবং জাতীয় প্রেসকাবসহ বিভিন্ন ব্যক্তি ও সংগঠনের পক্ষ থেকে ফুল দিয়ে প্রয়াত এই সাংবাদিক নেতার প্রতি শ্রদ্ধা জানানো হয়।\nদৈনিক ডেসটিনির নির্বাহী সম্পাদক আলতাফ মাহমুদ সাংবাদিকতায় আসেন গত শতকের সত্তরের দশকে। তিনি দীর্ঘদিন সাপ্তাহিক খবরের প্রধান প্রতিবেদক ছিলেন। এ ছাড়া অবিভক্ত ঢাকা সাংবাদিক ইউনিয়নের (ডিইউজে) সাধারণ সম্পাদক ছিলেন তিনি। ঢাকা সাংবাদিক ইউনিয়নে (ডিইউজে) পাঁচবার সভাপতির দায়িত্বও পালন করেছেন আলতাফ মাহমুদ। সাংবাদিকদের অধিকার আদায়ের সংগ্রামে তিনি ছিলেন আপসহীন নেতা।\nপরলোকে একাত্তরের যোদ্ধা জেনারেল কৃষ্ণা রাও\nএকাত্তরের বন্ধু ভারতের সাবেক সেনাপ্রধান জেনারেল কেভি কৃষ্ণা রাও (৯২) পরলোকগমন করেছেন। ১৯৭১ সালে বাংলাদেশের মহান মুক্তিযুদ্ধে গুরুত্বপূর্ণ ভূমিকা রাখেন তিনি। গত ৩০ জানুয়ারি হৃদরোগে আক্রান্ত হওয়ার পর দিল্লির সামরিক হাসপাতালে চিকিৎসাধীন অবস্থায় তার মৃত্যু হয়। জেনারেল কৃষ্ণা নাগাল্যান্ড ও মণিপুরে সন্ত্রাস দমনে ১৯৭০ থেকে ১৯৭২ সাল পর্যন্ত একটি মাউন্টেন ডিভিশনের নেতৃত্বে ছিলেন। তার নেতৃত্বাধীন ব্রিগেড ১৯৭১ সালে বাঙালির মুক্তি সংগ্রামে অংশ নিয়ে সিলেট তথা বাংলাদেশের উত্তর-পূর্বাঞ্চল শত্রুমুক্ত করতে ভূমিকা রাখে। এই যুদ্ধে বীরত্বের জন্য ভারতীয় সেনাবাহিনী থেকে পদক পান তিনি।\nপ্রধানমন্ত্রী শেখ হাসিনা একাত্তরের বন্ধু, বাংলাদেশের মুক্তিযুদ্ধের সময় ভারতের পূর্বাঞ্চলীয় সামরিক কমান্ডের অন্যতম শীর্ষ সেনা কর্মকর্তা জেনারেল কেভি কৃষ্ণা রাওয়ের মৃত্যুতে গভীর শোক প্রকাশ করেছেন। এক শোকবার্তায় প্রধানমন্ত্রী মুক্তিযুদ্ধের সময় জেনারেল রাওয়ের গুরুত্বপূর্ণ অবদানের কথা গভীর কৃতজ্ঞতার সাথে স্মরণ করেন। তিনি বলেন, আমাদের মহান মুক্তিযুদ্ধে তার ভূমিকা জাতি গভীর শ্রদ্ধার সাথে স্মরণ করবে। তিনি প্রয়াত জেনারেলের বিদেহী আত্মার শান্তি কামনা ও শোকসন্তপ্ত পরিবারের প্রতি সমবেদনা জানান।


Wশ্বরের প্রজ্ঞা - বিশ্বব্যাপী চার্চ অফ গড সুইজারল্যান্ড\nArtikel > সংক্ষিপ্ত চিন্তার > ঈশ্বরের জ্ঞান\nনতুন টেস্টামেন্টে একটি প্রধান আয়াত রয়েছে যার মধ্যে প্রেরিত পৌল খ্রীষ্টের ক্রুশকে গ্রীকদের কাছে মূর্খতা এবং ইহুদীদের কাছে একটি অপরাধ হিসাবে বলে (1. করিন্থিয়ানস 1,23)। তিনি কেন এই বক্তব্য দেন তা বোঝা সহজ। সর্বোপরি, গ্রীকদের মতে, পরিশীলিততা, দর্শন এবং শিক্ষা একটি উচ্চতর অনুসারী ছিল। একজন ক্রুশবিদ্ধ ব্যক্তি কীভাবে আদৌ জ্ঞান পৌঁছে দিতে পারে?\nইহুদিদের মনে মুক্ত থাকার জন্য এটি ছিল এক কান্না এবং আকাঙ্ক্ষা। তাদের ইতিহাস জুড়ে তারা অসংখ্য শক্তি দ্বারা আক্রমণ করেছিল এবং দখলদার শক্তি দ্বারা প্রায়শই অপমানিত হয়েছিল। এটি আসিরিয়ান, ব্যাবিলনীয় বা রোমান, জেরুসালেমকে বারবার লুট করা হয়েছিল এবং এর বাসিন্দারা গৃহহীন হয়ে পড়েছিল। হিব্রু এমন ব্যক্তির চেয়ে বেশি কী চাইবে যে তাদের কারণগুলি যত্ন নিয়েছিল এবং পুরোপুরি শত্রুর বিরুদ্ধে লড়াই করবে? ক্রুশে দেওয়া একজন মশীহ কীভাবে কোনও উপকারে আসতে পারেন?\nগ্রীকদের জন্য ক্রুশ ছিল মূর্খতা। ইহুদিদের জন্য, এটি ছিল একটি উপদ্রব, একটি হোঁচট খাওয়া। খ্রীষ্টের ক্রুশের সাথে সম্পর্কযুক্ত, এমন কি আছে যে এত দৃঢ়ভাবে ক্ষমতায় থাকা সমস্ত কিছুর বিরোধিতা করেছিল? ক্রুশবিদ্ধ ছিল অপমানজনক, লজ্জাজনক। এটি এতই অপমানজনক ছিল যে রোমানরা, অত্যাচারের শিল্পে এত পারদর্শী, তাদের নিজস্ব নাগরিকদের গ্যারান্টি দিয়েছিল যে একজন রোমানকে কখনই ক্রুশবিদ্ধ করা হবে না। তবে এটি কেবল অপমানজনকই ছিল না, এটি উত্তেজনাপূর্ণও ছিল। আসলে, ইংরেজি শব্দ excruciating (agonizing) দুটি ল্যাটিন শব্দ থেকে এসেছে: "ex cruciatus" বা "from the cross"। ক্রুশবিদ্ধ ছিল যন্ত্রণার নির্দেশক শব্দ।\nএটা কি আমাদের থামিয়ে দেয় না? মনে রাখবেন - অপমান এবং যন্ত্রণা Jesusসা মসিহ তাঁর রক্ষাকারী হাতের জন্য আমাদের কাছে এটি পৌঁছানোর পথ বেছে নিয়েছিলেন। আপনি দেখুন, আমরা যাকে পাপ বলি, কিন্তু যা আমরা করুণভাবে তুচ্ছ করে তোলে তা আমাদের মর্যাদাকে ভেঙে দেয়। এটি আমাদের অস্তিত্বকে লাঞ্ছিত করে এবং আমাদের অস্তিত্বকে যন্ত্রণা দেয়। এটি আমাদের fromশ্বরের থেকে পৃথক করে।\nগুড ফ্রাইডে, দুই হাজার বছর আগে, যিশু আমাদের Godশ্বরের সাথে সম্পর্কের মর্যাদায় ফিরিয়ে আনতে এবং আমাদের আত্মার নিরাময়ের জন্য চরম অবমাননা ও বেদনা সহ্য করেছিলেন। আপনি কি মনে রাখবেন যে এটি আপনার জন্য করা হয়েছিল এবং আপনি কি তার উপহার গ্রহণ করবেন?\nতাহলে আপনি আবিষ্কার করবেন যে এটি পাপ, বোকামি। আমাদের সবচেয়ে বড় দুর্বলতা বাইরে থেকে শত্রু নয়, বরং ভেতর থেকে শত্রু। এটি আমাদের নিজস্ব দুর্বল ইচ্ছা যা আমাদের হোঁচট খাচ্ছে। কিন্তু যীশু খ্রীষ্ট আমাদের পাপের বোকামি এবং আমাদের নিজের দুর্বলতা থেকে মুক্তি দেন।\nপ্রেরিত যিশু খ্রিস্টকে ক্রুশে দেওয়া একজন হিসাবে প্রচার করতে থাকলেন যিনি Godশ্বরের শক্তি এবং theশ্বরের প্রজ্ঞার আসল কারণ। ক্রুশে এসে এর শক্তি এবং প্রজ্ঞা আবিষ্কার করুন।\nরবি জাকারিয়া দ্বারা


প্রশ্ন : আত্মবিশ্বাস আর অহংকার কি এক?\nজবাব : না, এক নয়। কেননা আত্মবিশ্বাস হলো, মনের স্থিরতা, যেটা মানুষকে র্নিদিষ্ট লক্ষ্য র্অজন করতে সাহায্য করে। এটি জীবনের ব্যাপারে অবিচ্ছেদ্য নিয়ামক ও একজন মুমিনের জন্য আল্লাহ তাআলার এক মহান নেয়ামত। জীবনে যখন সিদ্ধান্ত নেওয়ার প্রশ্ন সামনে চলে আসে, ঠিক তখনই গুরুত্বপূর্ণ বিষয় হয়ে দাঁড়ায় আত্মবিশ্বাস। আত্মবিশ্বাস না থাকলে জীবনে কোনো কিছুই সম্ভব নয়। মূলত এটা অর্জন হয়, আল্লাহর ওপর তাওয়াক্কুল বা ভরসার মাধ্যমে। এ কারণে আত্নবিশ্বাসের স্বরূপ বর্ণনা করতে গিয়ে আল্লাহ তাআলা বলেন, ‘যখন তুমি দৃঢ়ভাবে ইচ্ছা করবে, তখন আল্লাহর ওপর ভরসা করবে। নিশ্চয় আল্লাহ ভরসাকারীদের ভালবাসেন।’ (সুরা আল ইমরান : ১৫৯ )\nআল্লাহর ওপর ভরসার মাধ্যমে যারা আত্মবিশ্বাসের এই গুণ অর্জন করে, তাদের মনের স্থিরতা কত গভীর হয়ে থাকে, তা বোঝাতে গিয়ে আল্লাহ তাআলা বলেন, ‘মনে রেখো, যারা আল্লাহর বন্ধু, তাদের না কোনো ভয় ভীতি আছে, না তারা চিন্তান্বিত হবে।’ (সুরা ইউনুস : ৬২ )\nঅন্যত্র তিনি বলেন, ‘আর যে আল্লাহর ওপর তাওয়াক্কুল করে, আল্লাহ তার জন্য যথেষ্ট।’ (সুরা তালাক : ৩)\nপক্ষান্তরে ইসলামের পরিভাষায় অহংকার হলো, সত্যকে অস্বীকার করা, মানুষকে নিকৃষ্ট মনে করা, অবজ্ঞা করা, তুচ্ছ মনে করা ও ঘৃণা করা। অহংকার একটি মারাত্মক রোগ। এজন্য আব্দুল্লাহ ইবনে মাসউদ (রা.) থেকে এক হাদিসে এসেছে, রাসুল ﷺ বলেন, ’যার অন্তরে একটি অণু পরিমাণ অহংকার থাকে, সে জান্নাতে প্রবেশ করবে না। রাসুল ﷺ এ কথা বললে, এক লোক দাঁড়িয়ে জিজ্ঞাসা করল, কোনো কোনো লোক এমন আছে, সে সুন্দর কাপড় পরিধান করতে পছন্দ করে, সুন্দর জুতা পরিধান করতে পছন্দ করে, এসবকে কি অহংকার বলা হবে? উত্তরে রাসুল ﷺ বললেন, আল্লাহর তাআলা নিজেই সুন্দর, তিনি সুন্দরকে পছন্দ করেন। [সুন্দর কাপড় পরিধান করা অহংকার নয়] অহংকার হলো, সত্য গোপন করা ও মানুষকে নিকৃষ্ট বলে জানা। (মুসলিম, হাদিস : ৯১)


কলেজ অধ্যক্ষ-ইউএনওকে এমপি কমলের হুমকি | CBN - CoxsBazar News\nin top, কক্সবাজার মার্চ ২৫, ২০১৮\t০\nপরিবর্তন ডটকম: কক্সবাজার সরকারি কলেজের বিরোধপূর্ণ জমিতে রাস্তা নির্মাণ নিয়ে জেলা প্রশাসকের আয়োজিত বৈঠকে কলেজ অধ্যক্ষ এবং কক্সবাজার সদর উপজেলা নির্বাহী কর্মকর্তাকে (ইউএনও) প্রকাশ্য হুমকি দিয়েছেন আওয়ামী লীগের স্থানীয় সংসদ সদস্য (এমপি) সাইমুম সরওয়ার কমল।\nকলেজের অপ্রীতিকর ঘটনার সমস্যা সমাধানে জেলা প্রশাসন আয়োজিত বৈঠকে সভাপতিত্ব করেন জেলা প্রশাসক মো. কামাল হোসেন।\nএসময় স্থানীয় সংসদ সদস্যের সঙ্গে কক্সবাজার সরকারি কলেজের অধ্যক্ষ একেএম ফজলুল করিম চৌধুরী এবং সদর ইউএনও মো. নোমান হোসেন প্রিন্সের কথাকাটাকাটি হয়। কমল এসময় দু’জনকে হুমকি দেন বলে অভিযোগ উঠেছে।\nকক্সবাজার সরকারি কলেজের বিরোধপূর্ণ জমিতে রাস্তা নির্মাণ নিয়ে গত কিছুদিন ধরে নানা অপ্রীতিকর ঘটনা ঘটছিল। এতে বিতর্কিত এই রাস্তার কাজ বন্ধ করে দেয় প্রশাসন।\nএই সমস্যার সমাধান নিয়ে শনিবার জেলা প্রশাসক কার্যালয়ে সমঝোতা বৈঠকে অংশ গ্রহণ করেন স্থানীয় সংসদ সদস্য, জেলা প্রশাসনের কর্মকর্তা, রাজনীতিবিদ, পুলিশ বিভাগের কর্মকর্তা, কক্সবাজার সরকারি কলেজের অধ্যক্ষসহ শিক্ষকমণ্ডলী।\nসভার শুরুতে জেলা প্রশাসক মো. কামাল হোসেন এই ঘটনার সুষ্ঠু সমাধানের লক্ষ্যে সবার মতামত গ্রহণ করেন।\nএসময় কক্সবাজার সরকারি কলেজের অধ্যক্ষ একেএম ফজলুল করিম চৌধুরী বলেন, কলেজের উন্নয়নকাজ হলে কলেজ কর্তৃপক্ষকে জানাতে হবে। কাজ যেই করুক না কেন কলেজ কর্তৃপক্ষের সঙ্গে সমন্বয় করতে হবে।\nতিনি বলেন, কিন্তু দুঃখজনক হলেও সত্য গত ১১ মার্চ কলেজ কর্তৃপক্ষকে না জানিয়ে কলেজের বিরোধপূর্ণ জমির উপর দিয়ে রাস্তা নির্মাণের জন্য মাটি ভরাট শুরু করা হয়। রাস্তা হোক সেটা কলেজ কর্তৃপক্ষও চায়। কিন্তু তা হতে হবে পরিকল্পিত।\nকলেজ অধ্যক্ষ জানান, সেই লক্ষ্যে কলেজের শিক্ষক- কর্মচারীর ঐক্যমতের ভিত্তিতে একটি পরিকল্পিত রাস্তা নির্মাণের নকশা তৈরি করা হয়েছে যা শিক্ষা প্রকৌশল অধিদফতরের মাস্টার প্ল্যানে রয়েছে।\nএই নকশা অনুযায়ী রাস্তা নির্মাণ করার পক্ষে তিনি জোর দিয়ে বলেন, মাস্টার প্ল্যান অনুযায়ী রাস্তা হলে যেমন সৌন্দর্যমণ্ডিত হবে, তেমনি কলেজের স্বার্থ সংরক্ষিত হবে।\nঅধ্যক্ষের বক্তব্যের পরপরই কক্সবাজার সদর আসনের সংসদ সদস্য সাইমুম সরওয়ার কমল বলেন, বাংলাদেশের কোথাও এমপির দেয়া প্রকল্প বন্ধ করা হয়না। এই প্রকল্পের কাজটি বন্ধ করে ঔদ্ধত্যপূর্ণ আচরণ করা হয়েছে। নিরীহ লোকদের আটক করা হয়েছে। কলেজের শিক্ষার্থীদের স্বার্থ ভেবে প্রকল্পটি দেয়া হয়। রাস্তাটি নির্মাণ করা হলে কলেজের বেহাত হওয়া জমি উদ্ধার সম্ভব হবে।\nতিনি বলেন, জনৈক এফাজ উল্লাহর জমির কিছু অংশ এই রাস্তায় নেয়া হয়েছে। এতে এফাজ উল্লাহর কিছু সুবিধা হলেও কলেজের সুবিধা বেশি হবে। যদি নির্মাণাধীন রাস্তাটি করা হতো তাহলে ছাত্র-ছাত্রীরা সেই দুর্ভোগ থেকে রেহাই পেতো।\nকমল বলেন, ‘কলেজের অধ্যক্ষের সব তথ্য জানা আছে। আর কলেজের কিছু শিক্ষক আগে যারা ছাত্রশিবির করতেন তারা এই রাস্তাটির বিরোধিতা করছেন। তারা ছাত্রলীগকে ভূমি সন্ত্রাসী বলছে। কলেজের দুই শিক্ষক আমার ছোট বোন কাবেরীকে কলেজে নিয়ে আসেন যাতে প্রকল্পটি বাস্তবায়নে বাধা দেয়া হয়। আর আমার এই বোন কিভাবে রাজনীতিতে এসেছে এবং রাজনীতি করছে তা আমার জানা আছে।’\nতিনি অভিযোগ করে বলেন, কলেজের শিক্ষকরা সাংবাদিকদের আমার বিরুদ্ধে তথ্য দিয়েছেন। অধ্যক্ষের কথামতো সাংবাদিকরা ছাত্রলীগকে ঘায়েল করেছে, তাদের সন্ত্রাসী বলা হয়েছে।\nএই জন্য অধ্যক্ষ একেএম ফজলুল করিম চৌধুরীকে ভুগতে হবে বলে হুমকি দেন ক্ষমতাসীন আওয়ামী লীগের এই সংসদ সদস্য।\nতিনি আরো বলেন, ‘সদর ইউএনও নোমান হোসেন প্রিন্স কলেজের রাস্তার প্রকল্প বন্ধ করে দিয়ে জামায়াত-বিএনপির পক্ষ থেকে বাহাবা নিচ্ছেন। তার ফেসবুকে সব বন্ধু বিএনপি এবং জামায়াত-শিবিরের নেতাকর্মী। আর তারাই ছাত্রলীগকে হেয় করে স্ট্যাটাস দেয়।’\nএসময় সদর ইউএনও নোমান হোসেন প্রিন্সকে জামায়াত-বিএনপির লবিস্ট বলে হুমকি দেন কমল।\nপ্রতিবাদ করে ইউএনও বলেন, ‘মাননীয় সংসদ সদস্য আপনি আমাকে প্রত্যেক্ষকভাবে অনেকবার হুমকি দিয়েছেন। জামায়াত-বিএনপির অজুহাত দিয়ে যে হুমকি দিয়েছেন তা প্রত্যাহার করুন।’\nতিনি বলেন, ‘সরকারের নীতি-নৈতিকতা মেনে চাকুরি করছি। সরকারের স্বার্থ রক্ষা করা হচ্ছে আমাদের কাজ। কলেজের যে রাস্তার প্রকল্প এতে কোনো ছাত্রলীগ নেতাকর্মীর নাম প্রকল্প কমিটিতে নেই। তাই ছাত্রলীগকে এখানে জড়ানো উচিত নয়।’\nইউএনও বলেন, কলেজের এই জায়গাটি নিয়ে আদালতে মামলা চলছে। তাই বিরোধপূর্ণ জমিতে নির্মাণাধীন রাস্তার প্রকল্পের কাজ স্থগিত করা হয়েছে যা সরকারের বিধি-নিয়ম অনুযায়ী হয়েছে।\nজেলা আওয়ামী লীগের সভাপতি অ্যাডভোকেট সিরাজুল মোস্তফা বলেন, যা করা হোক কলেজের স্বার্থ বিবেচনায় করতে হবে। কলেজে পরিকল্পিত রাস্তা হলে সুবিধা হবে। তা না হলে অন্যরা প্রশ্রয় পাবে।\nজেলা আওয়ামী লীগের সাধারণ সম্পাদক মুজিবুর রহমান চেয়ারম্যান বলেন, এমপি, কলেজ কর্তৃপক্ষ, ইউএনও এবং প্রকল্প কর্মকর্তা সমন্বয় করে কাজ করলে এমন সমস্যা হতো না। আগামীতে সমন্বয় করে কাজ করলে এমন সমস্যা হবে না।\nসরকারি প্রকৌশলী জিপি মোহাম্মদ ইসহাক জানান, আদালতের স্থিতাবস্থা থাকার নির্দেশ উপেক্ষা করে রাস্তা নির্মাণ করা যাবে না।\nএসময় কমল জেলা প্রশাসককে দৃষ্টি আকর্ষণ করে বলেন, আটক শ্রমিকদের ছেড়ে দেয়ার ব্যবস্থা করতে হবে। আর শেখ রাসেল নামে সড়ডের কাজ যাতে বন্ধ না হয়।\nজবাবে জেলা প্রশাসক বলেন, এটি শ্রমিকদের ছেড়ে দেয়ার বৈঠক নয়। আর জাতির জনক বঙ্গবন্ধুর পরিবারের কোনো সদস্যের নামে সড়ক বা কোনো স্থাপনা হলে পূর্ব অনুমতি লাগে। যেহেতু এই সড়ক শেখ রাসেলের নামে অনুমতি নেয়া হয়নি, সেহেতু অনুমতি না নেয়ার আগে শেখ রাসেল সড়ক বলা উচিত হবে না।\nবৈঠকে রাস্তা করার পক্ষে একমাত্র মতামত প্রকাশ করেন সংসদ সদস্য কমল। আর বাকি সবাই এই রাস্তাটি করার পক্ষে মতামত দেননি। শেষ পর্যন্ত সভায় ঐক্যমতের ভিত্তিতে রাস্তা নির্মাণের কাজ স্থগিত রাখার সিদ্ধান্ত হয়।\nPrevious: জালালাবাদের আ’লীগ নেতা সালাউদ্দিন জঙ্গী এখন অসুস্থ : পাশে নেই কেউ\nNext: দুবাইয়ে স্বাধীনতা দিবস উপলক্ষে প্রবাসী সাংবাদিক সমিতির আলোচনা সভা


ডু অর ডাই মিশনে বিএনপি! – Nationalist View\nদীর্ঘদিন ধরে কারাবন্দি বিএনপির চেয়াররপারসন ও সাবেক প্রধানমন্ত্রী বেগম খালেদা জিয়ার মুক্তি, সরকারের পতন ও মধ্যবর্তী নির্বাচনের দাবিতে তীব্র আন্দোলনে রাজপথে নামতে প্রস্তুত রয়েছে দলটি।\nপরিবেশ পরিস্থিতি অনুযায়ী যে কোনও সময়ে বড় ধরনের আন্দোলনে নামার ইঙ্গিতও দেয়া হচ্ছে। দলীয় সূত্র এবং সাম্প্রতিক সময়ে বিএনপির সিনিয়র নেতাদের বক্তব্যে এমন আভাসই পাওয়া যাচ্ছে।\nনেতারা বলছেন, এই লক্ষ্যে দল পুনর্গঠন প্রক্রিয়া শুরু হয়েছে। তৃণমূলের নেতাকর্মীদের মধ্যেও এক ধরনের জাগরণ তৈরি হয়েছে। সাম্প্রতিক সময়ে দুটি পৃথক অনুষ্ঠানে দলের মহাসচিব মির্জা ফখরুল ইসলাম আলমগীর বলেছেন, ‘চারদিকে সরকারের বিদায় ঘণ্টা শোনা যাচ্ছে। সভা সমাবেশ করতে আর তাদের অনুমতি নেয়া হবে না।’\nতার সেই বক্তব‌্যের একদিন পরই হঠাৎ করেই ২৬ নভেম্বর রাস্তায় নামে বিএনপি নেতাকর্মী। হাইকোর্টের সামনে সড়ক অবরোধ করে, বিক্ষোভ করে। এসময় পুলিশের সাথে তাদের ধাওয়া-পাল্টা ধাওয়ার ঘটনা ঘটে। বিক্ষোভকারীরা ইট-পাটকেলের আঘাতে বেশ কয়েকটি গাড়ি ভাঙচুর করে।\nএদিকে আগামী ৫ ডিসেম্বর দলের চেয়ারপারসন বেগম খালেদা জিয়ার মুক্তি না হলে বিএনপি এক দফা আন্দোলনে যাবে বলে সরকারের প্রতি হুঁশিয়ারি উচ্চারণ করেছেন দলের জেষ্ঠ্য স্থায়ী কমিটির সদস্য ড. খন্দকার মোশাররফ হোসেন। তিনি বলেছেন, এই আন্দোলন শেখ হাসিনার স্বৈরাচার ও ফ্যাসিস্ট সরকার পতনের আন্দোলন।\nদলীয় নেতাকর্মীরা বলেছেন, তাদের পিঠ দেয়ালে ঠেকে গেছে। যা হারাবার তা হারিয়েছেন, এখন আর হারাবার কিছু নেই। লক্ষ লক্ষ নেতাকর্মী ঘরবাড়ি ছাড়া, মামলা-হামলায় জর্জরিত। এমনও আছে যে কোনও কোনও নেতাকর্মী ৫ থেকে ৭ বছর ধরে গ্রামের বাড়িতে যেতে পারেন না।\nআর কতদিন এভাবে চলবে। তাই তারা এ থেকে মুক্তির জন্য এবার সবকিছু পেছনে ফেলে মাঠে নামতে চান। দলীয় নেতাকর্মীদের মধ্যে কারও প্রতি কারও ক্ষোভ বা মতপার্থক্য থাকলেও আন্দোলনের ব্যাপারে, নেত্রীর মুক্তির ইস্যুতে বিএনপি এক এবং অভিন্ন।\nআন্দোলন প্রসঙ্গে দলটির স্থায়ী কমিটির সদস্য ব্যারিস্টার মওদুদ আহমেদ ব্রেকিংনিউজকে বলেন, ‘দেশের মানুষ পরিবর্তন চায়। তারা এখন সরকারের ওপর অতিষ্ঠ হয়ে পরিবর্তন চায়। প্রতিটি ক্ষেত্রেই সরকারের নিয়ন্ত্রণ আস্তে আস্তে শিথিল হচ্ছে। দেশের মানুষ বিএনপিকে আন্দোলনের জন্য প্রচুর চাপ দিচ্ছে।’\nস্থায়ী কমিটির আরেক সদস্য গয়েশ্বর চন্দ্র রায় ব্রেকিংনিউজকে বলেন, ‘গণতন্ত্রের মা বেগম খালেদা জিয়াকে সরকার রাজনৈতিক কারণে গ্রেফতার করেছে। এখানে আইনের কোনও বিষয় নয়।\nতাই এই সরকার থাকলে তিনি মুক্তি পাবেন না। আন্দোলনের মাধ্যমে তাঁকে মুক্ত করতে হবে, এটা শুরু থেকেই বলে আসছি। অবশ্য যেসব নেতা শান্তিপূর্ণ আন্দোলন বলে চিৎকার করছিলেন সেসব নেতারাও এখন বলতে শুরু করেছেন- একমাত্র আন্দোলনের মধ্য দিয়েই দেশনেত্রীর মুক্তি হবে, অন্যথায় নয়।’\nবিএনপির যুগ্ম মহাসচিব অ্যাডভোকেট সৈয়দ মোয়াজ্জেম হোসেন আলাল আন্দোলনের বিষয়ে ব্রেকিংনিউজকে বলেন, ‘আন্দোলনের প্রস্তুতি তো বিএনপির আছে। বিএনপি কর্মসূচি তো করেই যাচ্ছে; ঘরে-বাইরে দুদিকেই সমান তালে।’\n“দ্বিতীয় মুক্তিযুদ্ধ” –মাসুদ অরুন।\nদুঃশাসন গিলে খাচ্ছে আলোর কুসুম- মাসুদ অরুন


মন ভালো নেই অন্তঃসত্ত্বা অনুষ্কার, জানুন ভিন দেশে কী মিস করছেন বিরাট ঘরনি ? - Anushka Sharma is havingaPregnancy craving for Navaratri special meal in UAE , Bangla News\nবাংলা নিউজ > বায়োস্কোপ > মন ভালো নেই অন্তঃসত্ত্বা অনুষ্কার, জানুন ভিন দেশে কী মিস করছেন বিরাট ঘরনি ?\nঅনুষ্কার প্রেগন্যান্সি ক্রেভিং\nমন ভালো নেই অন্তঃসত্ত্বা অনুষ্কার, জানুন ভিন দেশে কী মিস করছেন বিরাট ঘরনি ?\n১ মিনিটে পড়ুন . Updated: 25 Oct 2020, 12:25 PM IST লেখক Priyanka Mukherjee\nঅষ্টমী স্পেশ্যাল থালির ছবি পোস্ট করে নিজের প্রেগন্যান্সি ক্রেভিংয়ের কথা জানালেন অনুষ্কা শর্মা।\nAnushka SharmaVirat KohliIPL 2020Pregnancy craving\nউত্সবের মরসুমে বিদেশে থাকতে কারুই মন টেকে না। আর সেই উত্সব যদি হয় নবরাত্রি তাহলে তো কথাই নেই! একই হাল বিরাট ঘরনির।অন্তঃসত্ত্বা অনুষ্কা দুর্গা অষ্টমীর দিন ব্যাপকভাবে মিস করছেন নিজের বাড়ি, সৌজন্যে অষ্টমীর স্পেশ্যাল খাওয়া-দাওয়া। নিজের সেই প্রেগন্যান্সি ক্রেভিংয়ের কথাই সোশ্যাল মিডিয়ায় জানিয়েছেন নায়িকা। অষ্টমীর দিনটা অসম্পূর্ন পুরি-চানা আর হালুয়া ছাড়া। তেমনই একটা থালার ছবি পোস্ট করে ক্যাপশনে লিখেছেন- ‘আজ এটা মিস করছি…ব্যাপকভাবে’, সঙ্গে দুঃখী মুখের একটি ইমোজি যোগ করেন অনুষ্কা।\nঅন্তঃসত্ত্বা স্ত্রীকে সঙ্গে নিয়েই আইপিএল খেলতে আমিরশাহী উড়ে গিয়েছিলেন বিরাট। কারণ এই সময় অনুষ্কাকে কোনওভাবেই কাছ ছাড়া করতে চান না তিনি। গত অগস্টেই নিজেদের প্রথম সন্তানের আগমন বার্তা শেয়ার করে নেন এই তারকা দম্পতি। আগামী বছর শুরুতেই ভূমিষ্ঠ হবে বিরুষ্কার সন্তান। রাজস্থান রয়্যালস এবং চেন্নাই সুপার কিংসের বিরুদ্ধে বিরাট বাহিনীর ম্যাচ দেখতে মাঠে হাজির ছিলেন অনুষ্কা। দুটি ম্যাচেই জয় পায় রয়্যাল চ্যালেঞ্জার্স ব্যাঙ্গালোর। আমিরশাহী গিয়ে পর্যন্ত নিজের নানান মুহূর্তের ছবি ইনস্টার দেওয়ালে পোস্ট করেছেন অনুষ্কাও। সম্প্রতি দুবাইয়ের মাঝ দরিয়ায় ভালোবাসার রঙ ছড়িয়েছেন বিরুষ্কা।\nএক বুক জলে ডুবে এক অপরকে আগলে ধরে নতুন স্বপ্ন লিখলেন হবু বাবা-মা। এ যেন এক নৈর্গসিক সৌন্দর্য। গত রবিবার রাতে নিজের ইনস্টাগ্রামের দেওয়া এই রোম্যান্টিক ছবিটি পোস্ট করেছেন স্বয়ং বিরাট কোহলি। এর এই ভালোবাসায় ভরপুর ছবিটি লেন্সবন্দী করেছেন বিরাটের রয়্যাল চ্যালেঞ্জার্স ব্যাঙ্গালোরের সতীর্থ এবি ডিভিলিয়ার্স।\nআজ ফের মাঠে নামছে বিরাট কোহলির দল। হোটেল রুমে বসে নাকি গ্যালারিতে পৌঁছে স্বামীর জন্য গলা ফাটাবেন অনুষ্কা, সেটাই এখন দেখার।


২৮ জুলাই বিশ্ব হেপাটাইটিস দিবস,স্বাস্থ্যকে বিপন্ন করার অন্যতম অসুখের নাম হেপাটাইটিস – UttorBongoNews\nডা.মুহাম্মাদ মাহতাব হোসাইন মাজেদ আজ বুধবার বিশ্ব হেপাটাইটিস দিবস ২০২১।২০০৮ সালের ২৮ জুলাই ‘বিশ্ব হেপাটাইটিস অ্যালায়েন্স’ বিশ্ববাসীকে সচেতন করতে হেপাটাইটিস দিবস পালনের উদ্যোগ নেয়। এর পর থেকে প্রতিবছর ২৮ জুলাই দিবসটি পালন করা হচ্ছে। ২০১১ সালে বিশ্ব স্বাস্থ্য সংস্থা দিবসটির স্বীকৃতি দেয়।আর ভাইরাল হেপাটাইটিস বর্তমান বিশ্বের একটি অন্যতম জনস্বাস্থ্য সমস্যা। প্রতি বছর ২৮ জুলাই হেপাটাইটিস বি ভাইরাস আবিষ্কারক নোবেল বিজয়ী আমেরিকান চিকিৎসক প্রফেসর ব্লম বার্গ এর জন্ম তারিখকে সম্মান জানিয়ে বিশ্ব হেপাটাইটিস দিবস পালিত হয়।আজ বিশ্ব হেপাটাইটিস দিবস নিয়ে বিশেষ কলাম লিখেছেন বাংলাদেশের বিশিষ্ট গবেষক ডা.এম এম মাজেদ তাঁর কলামে লিখেন….প্রতিবছর প্রতিমাসের নির্দিষ্ট কিছু দিনে বিভিন্ন দেশেই কিছু দিবস পালিত হয়।ঐ নির্দিষ্ট কিছু দিনের অতীতের কোন গুরুত্বপূর্ণ ঘটনাকে স্মরণকরা গুরুত্বপূর্ণ বিষয়ে জনসচেতনতা তৈরী করতেই এই সমস্ত দিবস পালিত হয়।তেমনই বিশ্বব্যাপী পালনীয় সমস্ত দিবস গুলির মধ্যে একটি হল বিশ্ব হেপাটাইটিস দিবস। সারা বিশ্বে ১৫ লাখ মানুষ হেপাটাইটিসজনিত জটিলতায় মৃত্যুবরণ করেন।আর বাংলাদেশে মোট জনসংখ্যার মধ্যে ৮৫ লাখ মানুষ হেপাটাইটিস বি ভাইরাসে আক্রান্ত। পুরুষেরা নারীদের তুলনায় বেশি সংখ্যায় আক্রান্ত। এদের মধ্য শিশু রয়েছে ৪ লাখ। আক্রান্ত পুরুষের সংখ্যা ৫৭ লাখ এবং নারীর সংখ্যা ২৮ লাখ। ১৮ লাখ প্রজনন সক্ষম নারী হেপাটাইটিস বি ভাইরাসে আক্রান্ত। আক্রান্ত পরিবারের সংখ্যা প্রায় ১৫ লাখ। চাকরিপ্রার্থী ১৫ থেকে ৩০ বছর বয়সের নাগরিকদের মধ্যে আক্রান্তের সংখ্যা প্রায় ২৫ লাখ। গ্রামের চেয়ে শহরের মানুষ বেশি সংখ্যায় আক্রান্ত। বাংলাদেশে হেপাটাইটিস সি ভাইরাসে আক্রান্তের হার শূন্য দশমিক ২ থেকে ১ শতাংশ।কোভিড-১৯- মহামারি আকারে বিস্তারের ফলে সবাই এর ভয়াবহতায় আতঙ্কিত। কিন্তু সংখ্যার বিচারে হেপাটাইটিস বি এবং সি সারা পৃথিবীতে প্রায় ৩৩ কোটি মানুষ আক্রান্ত রয়েছে। এই ভাইরাসগুলো ধীরে ধীরে লিভারকে ক্ষতিগ্রস্ত করে, যা মানুষ প্রথম পর্যায়ে বুঝতে পারে না।\nআশঙ্কার বিষয় হলো, বিশ্বের ৩৩ কোটি মানুষের মধ্যে প্রায় ২৯ কোটি মানুষ জানে না যে তারা তাদের রক্তে হেপাটাইটিস বি বা সি ভাইরাস বহন করছে। যখন লক্ষণ প্রকাশ পায়, তখন লিভারের ক্রনিক ইনফ্লামেশন অনেক দূর অগ্রসর হয়ে যায়। বিশ্বে প্রতি বছর প্রায় ১৩ লাখ লোক হেপাটাইটিসে মারা যান। লিভার ক্যান্সারে মারা যাওয়া প্রতি ৩ জনের ২ জনই হেপাটাইটিস ‘বি’ বা ‘সি’-তে আক্রান্ত থাকেন। আমাদের দেশের প্রায় ১ কোটি মানুষ হেপাটাইটিস ‘বি’ ও ‘সি’তে আক্রান্ত। তাদের কারো কারো বিভিন্ন সময়ে ক্যান্সারসহ লিভারের অন্যান্য জটিল রোগ হচ্ছে।সারা বিশ্বে প্রতি ১০ জনে ৯ জন ব্যক্তি জানে না তারা হেপাটাইটিস বি ভাইরাসের জীবাণু বহন করছে। ওয়ার্ল্ড হেপাটাইটিস অ্যালায়েন্স ২০৩০ সাল নাগাদ ৯৫ শতাংশ অনির্ণীত রোগীকে রোগনির্ণয়ের লক্ষ্যমাত্রা নির্ধারণ করেছে। অধিকন্তু, ২০৩০ সাল নাগাদ হেপাটাইটিস বি ও সি ভাইরাস নির্মূলের লক্ষ্য নির্ধারণ করা হয়েছে। সে লক্ষ্যমাত্রা অর্জনের জন্য দেশের প্রায় ৬৬ লাখ হেপাটাইটিস বি ভাইরাসে আক্রান্ত রোগীর সংখ্যা কমিয়ে ২০৩০ সালের মধ্যে ৬ লাখ ৬০ হাজারে নামিয়ে নিয়ে আসতে হবে। ওয়ার্ল্ড হেপাটাইটিস অ্যালায়েন্স ২০৩০ সাল নাগাদ ৯৫ শতাংশ অনির্ণীত রোগীর রোগনির্ণয়ের লক্ষ্যমাত্রা নির্ধারণ করেছে। অনির্ণীত রোগীসহ দেশে মোট হেপাটাইটিস রোগী প্রায় এক কোটি।\n★হেপাটাইটিস প্রথম আক্রান্তের সময়=হেপাটাইটিসের বড় শিকার সেনাবাহিনীর সদস্যেরা। ১৮৬১ সালে আমেরিকার গৃহযুদ্ধে হেপাটাইটিসে আক্রান্তের সংখ্যা ছিল ৫২ হাজার এবং দ্বিতীয় বিশ্বযুদ্ধে হেপাটাইটিসের বলি হন এক কোটি ষাট লক্ষ মানুষ।\nদ্বিতীয় বিশ্বযুদ্ধ পর্যন্ত হেপাটাইটিসের কারণ বিজ্ঞানের কাছে ছিল এক প্রহেলিকা। বিংশ শতাব্দীর দ্বিতীয়ার্ধে এর কারণগুলি বোঝা সম্ভব হয়। ১৯৬৩ সালে হেপাটাইটিস-বি ভাইরাস আবিষ্কার করলেন জেনেটিক বিজ্ঞানী বারুচ স্যামুয়েল ব্লুমবার্গ। তিনি বিভিন্ন অসুখের জিনগত সংবেদনশীলতা পরীক্ষা করছিলেন। কাকতালীয় ভাবে এক অস্ট্রেলীয় আদিবাসীর রক্ত পরীক্ষার সূত্রে আবিষ্কার করলেন হেপাটাইটিস-বি ভাইরাসকে। তাই নাম দিয়েছিলেন অস্ট্রেলিয়ান অ্যান্টিজেন। দু’বছর পরে মাইক্রোবায়োলজিস্ট মিলম্যান-এর সঙ্গে আবিষ্কার করলেন হেপাটাইটিস বি-এর ভ্যাকসিন। হেপাটাইটিস-এ, হেপাটাইটিস-ডি, হেপাটাইটিস-সি এবং হেপাটাইটিস-ই ভাইরাস আবিষ্কৃত হল যথাক্রমে ১৯৭০, ১৯৭৭, ১৯৮৯ এবং ১৯৯০ সালে। ব্লুমবার্গ তাঁর আবিষ্কারের জন্য ১৯৭৬ সালে নোবেল পুরস্কার পান।\n★হেপাটাইটিস কি= করোনার এ সময়ে আমরা প্রায় ভুলেই গেছি অন্যান্য মরণব্যধির কথা।হেপাটাইটিস বলতে যকৃতের প্রদাহ (ফুলে যাওয়া) বোঝায়। ভাইরাস ঘটিত সংক্রমণ বা অ্যালকোহলের মত ক্ষতিকারক পদার্থের কারণে ঘটা যকৃতের একটি রোগ। হেপাটাইটিস অল্প কিছু উপসর্গসহ বা কোনো উপসর্গ ছাড়াই ঘটতে পারে। তবে বেশীর ভাগ ক্ষেত্রে জন্ডিস, এনরেক্সিয়া (ক্ষুধমান্দ্য) ও অসুস্থতাবোধ এর লক্ষণ বা উপসর্গ। দুধরণের হেপাটাইটিস দেখা যায় : তীব্র ও দীর্ঘস্থায়ী। তীব্র হেপাটাইটিস ৬ মাসেরও কম স্থায়ী হয়, অন্য দিকে দীর্ঘস্থায়ী হেপাটাইটিস দীর্ঘ দিন ধরে চলতে থাকে। মূলত হেপাটাইটিস ভাইরাসের কারণে এই রোগটির সূত্রপাত, তাছাড়া অ্যালকোহল, নির্দিষ্ট কতগুলো ওষুধ, শিল্প-জৈব দ্রাবক এবং উদ্ভিদের টক্সিক জাতীয় পদার্থের কারণে এই রোগটি ঘটে,\nবর্তমানে প্রায় ২৫৭ মিলিয়ন মানুষ হেপাটাইটিস “বি” ও প্রায় ৭১ মিলিয়ন মানুষ হেপাটাইটিস “সি” ভাইরাসে আক্রান্ত। ২০১৫ সালের শেষ নাগাদ হেপাটাইটিস “বি” আক্রান্ত লোকদের মধ্যে মাত্র ৯ ভাগ ওহেপাটাইটিস “সি” আক্রান্ত লোকদের মধ্যে মাত্র ২০ভাগ লোকের পরীক্ষার মাধ্যমে রোগ নির্ণয় হয়েছে। এছাড়া আক্রান্ত রোগীদের মধ্যে মাত্র ৮ ভাগ হেপাটাইটিস “বি” এবং মাত্র ৭ ভাগ হেপাটাইটিস “সি” রোগী চিকিৎসা নিয়েছে। হেপাটাইটিস “বি” এবং “সি” ভাইরাসের আক্রান্ত ৯০ শতাংশ রোগীই চিকিৎসার বাইরে থাকছে। শুরুতে হেপাটাইটিস চিকিৎসা না করলে তা প্রাণঘাতী হয়ে ওঠে।আর\nহেপাটাইটিসের প্রকারভেদ – ১. হেপাটাইটিস ‘ এ ‘ ভাইরাস ২. হেপাটাইটিস ‘ বি ‘ ভাইরাস ৩. হেপাটাইটিস ‘ সি’ ভাইরাস ৪. হেপাটাইটিস ‘ ডি’ ভাইরাস এবং ৫. হেপাটাইটিস ‘ ই ‘ ভাইরাস , নিম্মে হেপাটাইটিস ৫ ধরনের ভাইরাস সম্পর্কে আলোচনা করা হলো.\nহেপাটাইটিস এ: হেপাটাইটিস্ এ রোগটির কারণ হল হেপাটাইটিস্ এ ভাইরাস। এটি সবচেয়ে পরিচিত হেপাটাইটিস্ রোগ। এটি সাধারণত সেইসব জায়গায় দেখা যায় যেখানে স্যানিটেশন ও বর্জ্য নিষ্কাশন ব্যবস্থা খুব খারাপ। সাধারণত দূষিত খাদ্য ও জল-আহারের মাধ্যমে এর সংক্রমণ ঘটে। এটি স্বল্পমেয়াদি রোগ, যার উপসর্গগুলো সাধারণত তিন মাসের মধ্যে চলে যায়। হেপাটাইটিস এ রোগ হলে ইবুপ্রোফেন জাতীয় পেনকিলার দেওয়া ছাড়া নির্দিষ্ট কোনো চিকিৎসা নেই। টিকাকরনের মাধ্যমে হেপাটাইটিস এ প্রতিরোধ করা যায়। সংক্রমণের সম্ভাব্য স্থানগুলোতে যেমন; ভারতীয় উপমহাদেশ, আফ্রিকা, মধ্য ও দক্ষিণ আমেরিকা, দূরপ্রাচ্য এবং পূর্ব ইউরোপ যাঁরা ভ্রমন করেন তাঁদেরকে হেপাটাইটিস রোগের টিকা নেওয়ার পরামর্শ দেওয়া যেতে পারে।\nহেপাটাইটিস সি: হেপাটাইটিস্ সি রোগটির কারণ হল হেপাটাইটিস্ সি ভাইরাস। এটি সাধারণত রক্তে ও খুব অল্প ক্ষেত্রে সংক্রামিত ব্যক্তির লালা, বীর্য বা যোনি তরলে পাওয়া যায়। এটি সাধারণত যেহেতু রক্তে পাওয়া যায় তাই রক্ত থেকে রক্তের সংস্পর্শে এই রোগটি ছড়ায়। এই রোগের লক্ষণগুলো অনেকটা ফ্লুয়ের মত, তাই অনেকে সাধারণ ফ্লুয়ের সঙ্গে একে গুলিয়ে ফেলেন। অনেক রোগীই নিজে থেকে এই সংক্রমণ প্রতিরোধ করতে পারেন ও ভাইরাসমুক্ত হয়ে ওঠেন। আবার অনেকের ক্ষেত্রে ভাইরাসটি দীর্ঘ বেশ কয়েক বছর থেকে যেতে পারে, সেক্ষেত্রে একে বলা হয় দীর্ঘমেয়াদী হেপাটাইটিস সি। দীর্ঘমেয়াদী হেপাটাইটিস সি’তে যাঁরা ভুগছেন তাঁরা এন্টিভাইরাল কতগুলো ওষুধ নিতে পারেন, তবে সেক্ষেত্রে কতগুলো অপ্রীতিকর পার্শ্বপ্রতিক্রিয়া দেখা দিলেও দিতে পারে। হেপাটাইটিস সি’র নির্দিষ্ট কোন টিকা এখনও পাওয়া যায় না।অ্যালকোহলজনিত হেপাটাইটিস: প্রচুর পরিমাণে মদ্যপান করলে এটি দেখা যায়। প্রচুর পরিমাণে মদ্যপানে যকৃত ক্ষতিগ্রস্ত হয়, ফলে এটি ক্রমশ: হেপাটাইটিস রোগ ডেকে আনে। এটির সাধারণত কোনো উপসর্গ দেখা যায় না, একমাত্র রক্ত পরীক্ষা করলে ধরা পড়ে। অ্যালকোহলজনিত হেপাটাইটিসে আক্রান্ত কোনো ব্যক্তি যদি মদ্যপান চালিয়ে যায় তবে তা অত্যন্ত ঝুঁকির হতে পারে। সেক্ষেত্রে , অন্ত্রের কঠিনীভবন (সিরোসিস) ও যকৃতের কার্যকারিতা বন্ধ হয়ে যেতে পারে।\nহেপাটাইটিস ই: হেপাটাইটিস্ ই রোগটির কারণ হল হেপাটাইটিস্ ই ভাইরাস। এটি হল স্বল্পস্থায়ী ও এর তীব্রতা কম। এক্ষেত্রে ব্যক্তি থেকে ব্যক্তির সংক্রমণ কম।\n★মায়াজমেটিককারণঃ *সোরা *সিফিলিস *সাইকোসিস *টিউবারকুলার।\n★যেই সব লক্ষণ দেখা প্রকাশ পাইতে পারে.*জন্ডিস,*বমি বমিভাবওবমি,*জন্ডিস থাকতে পারে,*ডায়ারিয়া।*পেশী ও গাঁটের ব্যথা,*কম্পন *ক্ষুধামন্দা । * জ্বর থাকতে পারে,*উচ্চ তাপমাত্রা (৩৮ ডিগ্রী সেন্টিগ্রেট অর্থাৎ ১০০.৪ ডিগ্রী ফারেনহাইট বা তারও বেশী।*অসুস্থ বোধ,*ত্বক ও চোখের সাদা অংশ হলুদ হয়ে যায় । *মাথা ব্যথা*সমস্ত শরীরে ব্যথা, *মাঝেমধ্যে চোখ ও চামড়ার হলুদ হয়ে যাওয়া (যা জন্ডিস হতে পারে)*দীর্ঘমেয়াদী হেপাটাইটিসের লক্ষণের মধ্যে পড়ে *সময় সময় ক্লান্ত হয়ে যাওয়া,*প্রসাবে হলুদ হয় । *হতাশা বা বিষণ্নতা,*ওজন হ্রাস পায় *সার্ভাইক্যাল লিস্ফনোড বৃদ্ধি পেতে পারে। *অসুস্থতার সাধারণ অনুভূতি*রক্ত স্বল্পতা *লিভার স্থান স্পর্শকাতর। *শরীরে আমবাত,চর্মরোগ দেখা দিতে পারে।\nহোমিওসমাধানঃরোগ নয় রোগীকে চিকিৎসা করা হয় এই জন্য একজন অভিজ্ঞ চিকিৎসক কে ডা.হানেমানের নির্দেশিত হোমিওপ্যাথিক নিয়মনীতি অনুসারে হেপাটাইটিস সহ যে কোন জটিল কঠিন রোগের চিকিৎসা ব্যক্তি স্বাতন্ত্র্য ভিওিক লক্ষণ সমষ্টি নির্ভর ও ধাতুগত ভাবে চিকিৎসা দিলে আল্লাহর রহমতে চিকিৎসা দেয়া সম্ভব। চিকিৎসা বিজ্ঞানে চিরন্তন সত্য বলে কিছুই নেই । কেননা একসময় আমরা শুনতাম যক্ষা হলে রক্ষা নেই , বর্তমানে শুনতে পাই যক্ষা ভাল হয়। এ সবকিছু বিজ্ঞানের অগ্রগতি ও উন্নয়নের ফসল ।হেপাটাইটিস চিকিৎসা হোমিওপ্যাথিতে সবচেয়ে জনপ্রিয় চিকিৎসা পদ্ধতি। সামগ্রিক উপসর্গের ভিত্তিতে ওষুধ নির্বাচনের মাধ্যমে হোমিওপ্যাথিক চিকিৎসা করা হয়। এটিই একমাত্র চিকিৎসা পদ্ধতি যার মাধ্যমে রোগীর কষ্টের সমস্ত চিহ্ন এবং উপসর্গগুলি দূর করে সম্পূর্ণ স্বাস্থ্যের অবস্থা পুনরুদ্ধার করা যায়। বিবিসি নিউজের ২০১৬ তথ্য মতে, দেশের প্রায় ৪০ শতাংশ রোগী হোমিওপ্যাথি চিকিৎসা গ্রহণ করে আরোগ্য লাভ করে, আবার ইদানিং অনেক নামদারি হোমিও চিকিৎসক বের হইছে,তাঁরা হেপাটাইটিস রোগীকে কে পেটেন্ট টনিক,দিয়ে চিকিৎসা দিয়ে থাকে তাদের কে ডা.হানেমান শংকর জাতের হোমিওপ্যাথ বলে থাকেন,রোগীদের কে মনে রাখতে হবে, হেপাটাইটিস কোন সাধারণ রোগ না, তাই সঠিক চিকিৎসা পাইতে হইলে অভিজ্ঞ চিকিৎকের পরামর্শ নিন।প্রতিবছর বিশ্বের ১৬০টি দেশের সঙ্গে বাংলাদেশে ও বিশ্ব হেপাটাইটিস দিবস পালিত হয়।


মিডিয়ার সামনে ফারুক আহাম্মেদ চৌধুরীঃ একমাত্র ঝুঁকিপূর্ণ জামালপুর-১ মিডিয়ার সামনে ফারুক আহাম্মেদ চৌধুরীঃ একমাত্র ঝুঁকিপূর্ণ জামালপুর-১ – সাপ্তাহিক বকশীগঞ্জ\nমিডিয়ার সামনে ফারুক আহাম্মেদ চৌধুরীঃ একমাত্র ঝুঁকিপূর্ণ জামালপুর-১\n৯৬৫\tজন সংবাদটি পড়ছেন\nজামালপুরে আমাদের ঝুঁকিপূর্ণ আসন একটি। সেটি হলো দেওয়ানগঞ্জ-বকশীগঞ্জ আসন। আর চারটি আসনে নৌকা প্রতীকের প্রার্থী যাঁকেই দেওয়া হোক কোনো ঝুঁকি নেই। দেওয়ানগঞ্জ-বকশীগঞ্জ আসনে দলীয় নেতাকর্মীদের সঙ্গে সংসদ সদস্যের সমন্বয়হীনতার কারণে ঝুঁকিপূর্ণ মনে করছি। বিরোধী দল বা অন্য কোনো কারণে সেখানে ঝুঁকি নেই।\nসম্প্রতি কালেরকণ্ঠ পত্রিকায় স্বাক্ষাতকার দেন জেলা আওয়ামীলীগের সাধারন সম্পাদক ও জামালপুর জেলা পরিষদ চেয়ারম্যান ফারুক আহাম্মেদ চৌধুরী। সেটিই পাঠকদের সামনে….\nপ্রশ্ন : একাদশ জাতীয় সংসদ নির্বাচন নিয়ে কী ভাবছেন? আপনি কি এবার প্রার্থী হতে যাচ্ছেন?\nফারুক আহাম্মেদ চৌধুরী : জামালপুর সদর আসনে এবার আমিও প্রার্থী হতে চাই। আমি বিশ্বাস করি, সার্বিকভাবে প্রধানমন্ত্রী শেখ হাসিনার নেতৃত্বে জামালপুর জেলায় যে ব্যাপক উন্নয়ন হয়েছে তার কারণে পাঁচটি আসনই আওয়ামী লীগের ঘরে আসবে।\nপ্রশ্ন : বর্তমানে জেলা আওয়ামী লীগের সাংগঠনিক অবস্থা সম্পর্কে কিছু বলুন?\nফারুক আহাম্মেদ চৌধুরী : জামালপুরে আওয়ামী লীগের সাংগঠনিক অবস্থা অত্যন্ত শক্তিশালী। আমরা সবাই ঐক্যবদ্ধ। এখানে দলীয় কোন্দল নেই। আমাদের গ্রাম কমিটি থেকে ওয়ার্ড কমিটি, ইউনিয়ন, উপজেলা থেকে শুরু করে মূল দল ও অঙ্গসংগঠনগুলোর সম্মেলন শেষ করে জামালপুরে পাঁচটি আসনেই আমাদের অবস্থান শক্তিশালী।\nপ্রশ্ন: পাঁচটি আসনেই একাধিক প্রার্থী মাঠে তৎপর। একাধিক প্রার্থী থাকায় জয়ের ব্যাপারে কোনো নেতিবাচক প্রভাব পড়বে কি?\nফারুক আহাম্মেদ চৌধুরী : আওয়ামী লীগ দেশের বৃহৎ রাজনৈতিক দল। এই দলে একাধিক প্রার্থী থাকাটাই স্বাভাবিক। একাধিক প্রার্থী মানেই জামালপুর জেলা আওয়ামী লীগ খুবই শক্তিশালী। শেখ হাসিনা যাঁকে মনোনয়ন দেবেন সব প্রার্থী তাঁর পক্ষেই কাজ করবেন। এতে নেতিবাচক কোনো প্রভাব পড়বে না।\nপ্রশ্ন: গত নির্বাচনে তো সরিষাবাড়ী আসন জাপাকে ছাড়তে হয়েছে। এবার জাপা জোটে গেলে দুটি আসন চাইতে পারে বলে শোনা যাচ্ছে। এ ক্ষেত্রে আপনাদের অবস্থান কী?\nফারুক আহাম্মেদ চৌধুরী : মহাজোট কেন্দ্রীয় কমিটির সিদ্ধান্তের ব্যাপার। এবারও যদি মহাজোটগতভাবে নির্বাচন হয়, জামালপুরের পাঁচটি আসনের মধ্যে মহাজোটের শরিক দল যাঁকেই কোনো আসন যদি দেওয়া হয় তাহলে নেতাকর্মীরা তাঁর পক্ষেই কাজ করবে।\nপ্রশ্ন: জেলা কমিটি থেকে মনোনয়নপ্রত্যাশীদের কোনো তালিকা কেন্দ্রে পাঠিয়েছেন কি?\nফারুক আহাম্মেদ চৌধুরী : আমাদের কাছ থেকে কেন্দ্র কোনো তালিকা চায়নি। চাইলে পাঠাব। না চাইলে আমাদের পাঠানোর এখতিয়ার নেই।\nপ্রশ্ন: জামালপুরের কোনো আসনকে কি ঝুঁকিপূর্ণ মনে করছেন?\nফারুক আহাম্মেদ চৌধুরী : জামালপুরে আমাদের ঝুঁকিপূর্ণ আসন একটি। সেটি হলো দেওয়ানগঞ্জ-বকশীগঞ্জ আসন। আর চারটি আসনে নৌকা প্রতীকের প্রার্থী যাঁকেই দেওয়া হোক কোনো ঝুঁকি নেই। দেওয়ানগঞ্জ-বকশীগঞ্জ আসনে দলীয় নেতাকর্মীদের সঙ্গে সংসদ সদস্যের সমন্বয়হীনতার কারণে ঝুঁকিপূর্ণ মনে করছি। বিরোধী দল বা অন্য কোনো কারণে সেখানে ঝুঁকি নেই।\nপ্রশ্ন আবার ক্ষমতায় এলে কোন কাজগুলো প্রাধান্য দেবেন বা কী কী উন্নয়ন করবেন?\nফারুক আহাম্মেদ চৌধুরী : দল আবার ক্ষমতায় এলে যেসব প্রকল্প একনেকে পাস হয়েছে সেগুলো আগে বাস্তবায়ন করে দৃশ্যমান করা হবে। পাঁচটি আসনের যেসব ব্রিজ-কালভার্ট বাকি রয়েছে সেগুলো করা হবে। পুরো জেলায় প্রায় ৮০ শতাংশ এলাকায় বিদ্যুৎ গেছে। বাকি ২০ শতাংশেও বিদ্যুতের ব্যবস্থা করে শতভাগ বিদ্যুতায়নের ঘোষণা করা হবে। বকশীগঞ্জের গারো পাহাড়ে প্রায় ৩০০ কোটি টাকা ব্যয়ে একটি পর্যটন বিনোদনকেন্দ্র করার প্রাক্কলন তৈরি করা হচ্ছে। জামালপুরে ব্রহ্মপুত্র নদ খননের ছয় হাজার কোটি টাকার যে প্রকল্প একনেকে পাস হয়েছে, খনন করার সময় যে বালি উঠবে তা দিয়ে নদের পারের বিস্তীর্ণ এলাকা ভরে একটি বেসরকারি বিশ্ববিদ্যালয় ও একটি ছোট পরিসরে বিমানবন্দর স্থাপনের পরিকল্পনা বাস্তবায়ন করা হবে। এ ছাড়া জেলাবাসীর চাহিদা পূরণে এবং ব্যাপক কর্মসংস্থানের লক্ষ্যে নতুন নতুন প্রকল্প স্থাপনে গুরুত্ব দেওয়া হবে।\nপ্রশ্ন: মানুষ কেন আওয়ামী লীগকে ভোট দেবে?\nফারুক আহাম্মেদ চৌধুরী : জামালপুরে যে উন্নয়ন হয়েছে, আরো হবে তা নিয়ে মানুষের আগ্রহ বাড়ছে। এসব প্রকল্পের সুবিধা ভোগ করছে তারা। গত সাড়ে ৯ বছরে জামালপুরের মানুষের মধ্যে আর্থিক সচ্ছলতা ফিরে এসেছে। যোগাযোগব্যবস্থার অভূতপূর্ব উন্নয়ন হয়েছে। আমরা গণমানুষের মধ্যে উন্নয়নের ছোঁয়া লাগাতে পেরেছি। যদি মানুষের কাছে এসব উন্নয়নের চিত্র তুলে ধরতে পারি তাহলে আমার মনে হয় জেলার পাঁচটি আসনেই বিপুল ভোটে নৌকার বিজয় আসবে।